
PREFATA 


Cartea pe care Béatrice André-Salvini, sefa Depar- 
tamentului de Antichitati Orientale a Muzeului Luvru, o 
consacra Babilonului are indoitul merit de a fi o alertá, suc- 
cinta si foarte precisă introducere în istoria acestui centru 
— unic prin importanţa şi dăinuirea sa — al civilizaţiei 
Orientului Apropiat în Antichitate şi dincolo de limitele 
acesteia, fiind deopotrivă şi o evocare plină de poezie şi 
culoare a splendorilor acestei civilizaţii. În cea mai bună 
tradiţie academică franceză, autoarea izbuteşte în cele 
abia 120 de pagini ale acestei cártulii să clarifice, să sis- 
tematizeze, dar şi să reînvie câteva milenii de cultură, 
ajutându-şi cititorul să înţeleagă, dar să şi viseze. 
Inteligența şi farmecul paginilor care urmează fac aproape 
inutilă orice prezentare liminară — în afara îndemnului 
stăruitor de a le citi. 

Citindu-le, vom afla cum s-a născut Bâbilu, Poarta 
Zeilor, cum a devenit ea metropola prin excelenţă a impe- 
riilor care s-au succedat, vreme de aproape două milenii, 
pornind din ţinuturile dintre Tigru şi Eufrat şi extinzându-se 
până la a cuprinde uneori în întregime Orientului Apropiat 
şi Mijlociu, cum a fost această fabuloasă cetate atacată, 
dărâmată şi reconstruită cu şi mai multă strălucire de regi 
vestiți — Hammurabi, Assurbanipal, Nabucodonosor, 
Nabonid — înainte de a deveni parte a Imperiului Persan, 
apoi a celui greco-macedonean visat şi cucerit de 
Alexandru. Această schiţă istorică e urmată de tabloul 
principalelor surse din tradiţia cuneiformá — de la Codul 

lui Hammurabi si inscriptiile regale asiro-babiloniene la 
scrierile topografice care, încă din secolul al XII-lea î.Hr. si 
până la cucerirea oraşului de către regele persan Cirus cel 
Mare, înregistrează opera constructivă a regilor babilo- 
nieni; acestora li se adaugă sursele biblice, extrem de 
importante şi ele o dată cu Marea Captivitate a iudeilor, 
deportaţi în 597—587 de Nabucodonosor al II-lea din tinu- 
turile lor de baştină la Babilon. 

Babilonul exercită o singulară fascinatie livrescă şi 
asupra erudiţilor greci, care — de la Herodot până la 
Diodor şi Strabon — îl vor proclama ca pe una dintre cele 
şapte minuni ale lumii, fără a-i fi zărit măcar zidurile sau 
grădinile suspendate ale imaginarei sale regine Semi- 
ramida. Poate tocmai de aceea, o dată cu primele scrieri 
creştine, acest Babilon imaginar se preface într-un loc al 
pierzaniei si al haosului, Civitas infernalis, antonim al 
Cetăţii Celeste. Redescoperirea treptată a Babilonului real 
de către misionari, negutátori şi călători anticari, urmată 
de descifrarea inestimabilului tezaur al scrierilor cuneifor- 
me şi de cercetarea arheologică sistematică a ruinelor 
cetăţii în epoca modernă, succint evocate în paginile limi- 
nare ale cărţii, permit azi o viziune istorică complexă 
asupra destinului singular al acestei mari cetăţi a 
Orientului. 

În secţiunea centrală a cărţii, atenţia autoarei se în- 
dreaptă către perioada de maximă înflorire a Babilonului, 
în care mari construcţii refac şi amplifică spaţiul politico- 
religios şi militar şi conferă din nou oraşului identitatea sa 
de capitală regală şi de cetate sacră a lumii mesopota- 
miene. Într-adevăr, în 626 î.Hr., Nabopalassar — tatăl lui 
Nabucodonosor al II-lea — devenise stăpân al Babiloniei, 
iar în 612, în alianţă cu regatul mezilor, cucerea cetatea 
Ninive, capitala Imperiului Asirian, deschizând astfel calea 

ascensiunii imperiului babilonian (denumit de savantii mo- 
derni ,nou” pentru a nu fi confundat cu cel din mileniul al 
II-lea î.Hr.). Expansiunea din anii lui Nabopalassar e incu- 
nunată, în vremea succesorului său Nabucodonosor al II-lea, 
de o remarcabilă înflorire a întregului imperiu şi, înainte de 
toate, a centrului său politic şi religios — Babilonul. 

Nu am intenţia să reiau în şi mai puţine pagini o istorie 
pe care autoarea o narează admirabil, ci doar să atrag 
atenţia asupra unor aspecte complementare în raport cu 
tema cărţii de faţă. Evident, ele nu aveau de ce să facă 
parte din economia foarte strictă a acesteia, dar prezintă, 
cred, un anume interes pentru cititor în măsura în care îl 
îndeamnă să-şi construiască o viziune mai amplă asupra 
Lumii Vechi. 

În aceeaşi vreme în care Nabucodonosor refăcea 
splendoarea vechii Porţi a Zeilor, Bâbilu, adică în ultimele 
decenii ale secolului al VIl-lea î.Hr. şi la începutul secolu- 
lui următor, contactele comerciale şi culturale între Me- 
diterana Orientală şi zona mesopotamiană redeveniseră 
— după o lungă eclipsă — foarte active. Regatul Lidiei, 
unde o nouă dinastie, cea a Mermnazilor, îşi exercita cu 
strălucire dominaţia asupra întregii Asii Mici, a fost, exact 
în aceste decenii, cel mai important, dar nu unicul inter- 
mediar între Orientul Mijlociu şi lumea cetăților greceşti. 
Ca urmare, în lumea greacă îşi atinge apogeul o exube- 
rantă civilizaţie profund marcată de influenţele culese din 
afara spaţiului grec, din lumea bogată şi strălucitoare a 
regatelor Orientului: civilizaţia tocmai de aceea numită ori- 
entalizantă. Este, mai pretutindeni în Grecia, vremea afir- 
mării depline in cultură, civilizaţie şi arte a unei aristocrații 
care se defineşte adesea prin luxul rafinat, habrosune, al 
obiectelor de mare preţ care vin de departe, din ţinuturile 
străvechilor civilizaţii mesopotamiene, şi pe care le evocă 

poeti vestiti ca Alkaios sau Sappho, ambii originari din 
Mytilene, marea cetate din insula Lesbos, veciná cu tinu- 
turile de margine ale Orientului. 

Cercetarile referitoare la istoria civilizatiei grecesti au par- 
curs adesea drumuri divergente, uneori accentuánd, alteori, 
dimpotrivá, ignoránd sau negánd de-a dreptul participarea si 
importanta contactelor cu Orientul Mijlociu in creatiile cultu- 
rale ale Greciei cetatilor. Azi se poate afirma fara teama de a 
greşi că originalitatea civilizaţiei Greciei nu are cum fi negată, 
dar că această originalitate nu depinde exclusiv de un şir de 
„invenţii” culturale în sens absolut. Alături de acestea, un rol 
foarte important îl joacă remodelarea tradiţiilor, fie ele împru- 
mutate sau moştenite, în funcţie de o nouă modalitate de 
organizare a instituţiilor şi reprezentărilor, proprie doar comu- 
nitatilor greceşti din mileniul | î.Hr, în centrul căreia se află 
cetatea, polis — prima formă de organizare politică participa- 
tivă din istoria universală. 

Pentru a da doar un exemplu dintre multele care se pot 
aduce în discuţie. De unde în epopee, de pildă, eroii stau 
la masă aşezaţi în jilturi sau pe bănci de lemn, spre 
sfârşitul secolului al VIl-lea î.Hr. apare în iconografia pro- 
duselor artizanale greceşti o imagine care derivă din mode- 
lele asiro-babiloniene canonice în reprezentarea regilor, şi 
anume imaginea unor ospete comune la care convivii par- 
ticipă pe jumătate lungiti pe nişte canapele înguste. 
Această iconografie dovedeşte preluarea din Orient a 
unor noi uzante, care remodelează, în cercurile aristocra- 
tice, obiceiul unor petreceri la care participanţii se strâng 
laolaltă în faptul serii pentru a bea împreună într-un cadru 
elegant şi lipsit de orice griji: sum-posion, băutul împreună 
— ceea ce îndeobşte se traduce în limbile moderne prin 
„banchet” — se structurează în jurul acestui împrumut din 
uzantele Orientului Mijlociu. 

Or, asa cum s-a demonstrat cu prisosinta in ultimele 
decenii, sumposion este cu mult mai mult decát o petre- 
cere privatá ocazionala, functionand ca o adevarata insti- 
tutie a aristocratiei cetátilor arhaice. Aici se consolideazá 
hetairiile, cetele de nobili care îşi dispută puterea asupra 
cetăților lor, aici se pun la cale cele mai importante decizii 
politice, se pregăteşte sau se consolidează instaurarea 
tiraniilor şi se complotează contra tiranilor, aici sunt primiţi 
tinerii de neam care ajung la vârsta bárbátiei. Modelul ori- 
ental este refăcut în alti termeni, fiindcă, din ospăț regal, 
semn al naturii cvasidivine unice a monarhului, sumposion 
devine, cum îl arată şi numele, o uzanţă calificantă pentru 
un întreg grup de pairi care îşi revendică astfel excelența. 
Nu e mai puţin adevărat că împrumutarea obiceiului şi a 
reprezentării sale în imagini joacă rolul unui ferment catali- 
zator pornind de la care se cristalizează în lumea greacă 
o întreagă civilizaţie aristocratică şi orgolioasă care îşi 
proclamă rafinamentul şi luxul ca pe un temei esenţial al 
puterii. Mai mult, acest tip de civilizaţie aristocratică devine 
şi semnul transformărilor sociale de mare amploare pe 
care le suferă, în contact cu lumea greacă, şi societăţile 
non-grecesti din aria de influenţă a cetăților, de la aris- 
tocratia emergenta din Etruria şi Latium la nobilii traci şi 
geţi din Balcani şi de la Dunărea de Jos. 

Nu avem de ce nega influenţa mitului babilonian al lui 
Marduk asupra grecilor care, de la Hesiod la primii filozofi 
ionieni, vorbesc contemporanilor lor despre natură şi legile 
ei. Nu grecii au inventat banchetul alungit sau divizarea 
cercului în 360 de grade, şi e limpede că primul alfabet 
grecesc foloseşte semnele silabice ale scrierii feniciene. 
De fiecare dată însă, ca şi în cazul sumposion-ului, grecii 
au remodelat aceste împrumuturi, în funcţie de alte reguli de 
organizare a societăţii şi a imaginarului ei. Au transformat 

scrierea silabică prescurtată a fenicienilor — descendent 
indepártat al scrierii cuneiforme inventate la Sumer si pre- 
luate de babilonieni — intr-un sistem care, notánd nu doar 
consoane, ci si vocale, si atribuind fiecárui sunet cáte un 
semn, a rămas până azi cea mai accesibilă modalitate de 
înregistrare grafică a vorbirii, alfabetul. Or, asta a permis 
atât o „democratizare” a scrisului, accesibil practic oricui, 
cât şi o ,democratizare" a scrierilor — afişarea publică, 
spre ştiinţa şi dezbaterea tuturor cetăţenilor, a legilor şi 
deciziilor comune ale cetăţii, impunând un nou fel de a 
scrie pentru un nou mod de a folosi scrisul. lar cercul a 
devenit forma simbolică perfectă a participării egale a 
tuturor cetăţenilor, la egală distanţă de centru, la viaţa 
cetăţii, în vreme ce Apa primordială a vechilor mituri s-a 
prefăcut în elementul natural originar al unui univers 
cognoscibil ale cărui legi pot fi cunoscute si demonstrate 
în dezbaterea publică a filozofiei. 

Babilonul a participat astfel pe multe căi, directe şi 
mediate, la constituirea civilizaţiei şi imaginarului euro- 
pean de la care se revendică propria noastră civilizaţie. 
Cu atât mai mult azi, când vestigiile sale sunt primejduite 
de acerbele confruntări ale unui război încă în desfăşurare 
pe teritoriul Irakului, principalul lor depozitar în lumea con- 
temporană, şi când o neglijenţă vinovată a lăsat ca mu- 
zeele Bagdadului să fie devastate, se cuvine să afirmăm 
interesul comun pentru cunoaşterea şi prezervarea aces- 
tui tezaur de civilizaţie care s-a creat la Babilon. Excelenta 
introducere în istoria unor creaţii culturale fără egal care e 
cartea de față merită cu atât mai mult toată atenţia citi- 
torului. 


Zoe Petre 


»Babilonul, cel cáruia i-au fost harazite 
faima si fericirea ... Babilonul, puterea 
cerurilor ... Babilonul, oraşul ale cărui 
cărămizi sunt străvechi ... Babilonul, 
oraşul regelui zeilor ... Babilonul, oraşul a 
cărui bogăţie este inepuizabilă 
Babilonul, cel care aduce pacea locuito- 
rilor săi ... Babilonul, oraşul adevărului şi 
al dreptăţii ... Babilonul, locul de întâlnire 
al zeilor ... Babilonul, oraşul care uneşte 
cerul cu lumea de jos ... Babilonul, oraşul 
care îşi zdrobeşte duşmanii ... Babilonul, 
reşedinţa lui Marduk ... Babilonul, fauri- 
torul zeilor şi al omului ... Babilonul, cel 
care reuneşte legile ... Babilonul, cel care 
statorniceşte regalitatea ... Babilonul, cel 
care a dobândit înţelepciunea 
Babilonul, oraşul sfânt ... Babilonul, 
îngemănarea Ţărilor.” 


(Tintir, |, 1-51) 


INTRODUCERE 


Prestigiul Babilonului a fost imens in ochii contempo- 
ranilor lui; faima orasului reprezenta cea dintái dintre cele 
51 de însuşiri şi funcţii pe care i le atribuiau fnteleptii săi, 
la sfârşitul celui de-al Il-lea mileniu î. Hr. Nici o cetate din 
lume nu a fost mai invidiată şi mai temută, mai admirată şi 
mai ponegrită, mai frecvent devastată şi reconstruită. 
Aspectul monumental şi viaţa locuitorilor ei au fost ritmate 
de marile domnii ale Orientului Antic. Fiecare suveran 
puternic, duşman sau prieten, a dorit să-l cucerească şi 

să-şi lase pecetea asuprá-i, fie infrumusetándu-l, fie dis- 
trugându-l. Babilonul era inima spirituală si intelectuală a 
întregii Mesopotamii şi îşi răspândea strălucirea asupra 
lumii civilizate. El era centrul cosmic, simbolul armoniei 
lumii, născut din voinţa zeului său suprem, Marduk, birui- 
torul forțelor haosului şi organizatorul universului. Acest 
aspect cosmologic se află la originea întregii concepţii 
arhitecturale şi decorative a oraşului. Dualitatea dintre real 
şi mistic i-a asigurat Babilonului un destin remarcabil, 
extins mult dincolo de existenţa sa fizică, până în zilele 
noastre. 


„Poarta zeului / zeilor” 


Caracterul excepţional al oraşului se manifestă în pri- 
mul rând prin etimologia numelui pe care îl poartă. În tex- 
tele cuneiforme, acesta este grafiat Bâbilu în akkadiană 
(babiloniană) sau în sumeriană, căci această din urmă lim- 
bá, deşi dispărută încă de la începutul mileniului al II-lea 
î.Hr., a continuat să fie limba nobilă, limba culturii, utilizată 
mai ales pentru a desemna locurile prestigioase. „Babilon” 
provine din forma grecească (Bafvidv) a akkadianului 
Bâb-ili/ilâni, care înseamnă „Poarta zeului/zeilor”, in 
sumeriană Ka-dingirra. Acest nume ar putea aparţine unui 
fond lingvistic „protoeufratic”, termen desemnând limba 
vorbită în Mesopotamia de Sud înainte de sumeriană şi de 
apariţia scrierii la sfârşitul mileniului al IV-lea. Aceasta ar 
însemna că existența unei aşezări omeneşti stabile în 
aceste locuri datează de foarte timpuriu. Alcătuirea unui 
nume de oraş pornind de la cuvântul „poartă” este unică în 
Mesopotamia antică. Este probabil ca acest toponim să 
fie în legătură cu o anumită funcţie: în vechea 

Mesopotamie, actul de justitie avea loc la poarta palatului 
regal sau a templului principalei divinitati. Báb-ilj ar putea 
deci desemna locul judecatii divine sau cel unde are loc 
contactul cu divinitatea, o denumire ce devine o justificare 
a renumelui Babilonului si a rolului de capitală politică si 
religioasă, sediu unic al stăpânitorilor umani şi celesti. 

Babilonul este desemnat şi prin alte ideograme. 
Denumirea de Tintir — „sediul vieţii” sau „al abundenței” 
— este atestată la începutul mileniului al II-lea. Oraşul mai 
este numit, începând cu sfârşitul mileniului al II-lea, Suan- 
na, “Puterea lui este preamărită”; iar în literatura reli- 
gioasá, Eridu, prin asimilare cu numele unui vechi oras 
sfánt sumerian al cárui loc a fost preluat de Babilon. 
Numele orasului mai poate fi scris cu ajutorul ideogramei 
„poartă” + 60, cifră perfectă in cadrul sistemului sexagesi- 
mal sumerian, utilizată pentru a desemna divinitatea prin 
excelenţă. 

În ebraica biblică, Babel reprezintă traducerea exactă a 
lui Bâbilu. Geneza dă o interpretare negativă numelui 
Babel, care are la bază o etimologie populară, fondată pe 
un joc de cuvinte cuprinzând verbul ebraic bálal, „a ames- 
teca, a confunda”; „Cetatea a fost numită Babel (În- 
curcătură), căci acolo a încurcat Domnul limba întregului 
pământ” (Geneza, 11: 9). Babilonul ar apărea astfel drept 
metropola confuziei. Această multitudine de interpretări şi 
grafii ale numelui Babilonului îşi are locul ei în istoria şi 
legenda oraşului. 

Fig. 1 — Imperiile lui Hammurabi (sec. al XVIII-lea) şi Nabucodonosor al II-lea (605-562 î.Hr.) 


Capitolul I 


BABILONUL: IZVOARELE DOCUMENTARE 


Ínainte de descifrarea textelor cuneiforme si de explo- 
rarea sitului arheologic, Babilonul — situat pe Eufrat, la 90 
km de orasul modern Bagdad — nu era cunoscut decát 
din izvoarele biblice si din lucrárile scriitorilor clasici, care 
i-au pástrat amintirea si au transmis-o culturii occidentale. 
Suveranii babilonieni, în inscripţiile lor, preamáresc oraşul 
şi îi atribuie rolul de capitală a lumii; străinii i-au amplificat 
faima, transformând, o dată cu trecerea timpului, istoria în 
legendă. Biblia oferă informaţii preţioase privind puterea 
politică a Babilonului, în vreme ce alţi autori clasici, mai 
târzii, menţionează în special aspectul său monumental şi 
luxul pe care îl etala. Datele arheologice şi cele docu- 
mentare sunt complementare şi indispensabile reciproc în 
vederea unei înțelegeri cuprinzătoare a arhitecturii şi vieţii 
social-culturale a oraşului, mai cu seamă în perioada 
apogeului istoriei sale, în epoca neobabiloniană. 

Pentru numele suveranilor babilonieni vom utiliza în 
general varianta biblică ori cea clasică deformată, deşi 
adevărata lor formă a fost stabilită încă de mai bine de o 
sută de ani. 


Izvoarele cuneiforme. Datele istorice legate de princi- 
palele evenimente sunt relatate în cuprinsul listelor regale 
şi în cronici. Cronicile regilor vechi, care plasează înte- 
meierea Babilonului la originile regalității, au fost scrise, 
după cât se pare, la sfârşitul mileniului al Il-lea î.Hr. 
Domnia regelui Nabonasar inaugurează o nouă concepţie 

a istoriei: în 747 î.Hr., încep primele observaţii ale 
eclipselor de lună, care vor permite datarea precisă a 
evenimentelor. Începând cu anul 745, cronicile 
babiloniene consemnează, an de an, pe tăblițe de argilă, 
faptele remarcabile. Ele erau redactate în scopuri istorice, 
dar şi pentru a servi drept bază pentru previziunile astro- 
logice; informaţiile sunt laconice, precise şi credibile. 
Pentru epocile anterioare, tablitele administrative — 
datate după actul regal considerat ca cel mai important din 
anul scurs pentru sfârşitul mileniului al III-lea şi începutul 
mileniului al II-lea, iar apoi în funcţie de anul de domnie al 
suveranului — constituie elemente fundamentale în deter- 
minarea unei cronologii relative dar coerente. 

inscripţiile regale reprezintă si ele date istorice utiliza- 
bile. Sub forma unor stele şi inscripţii rupestre — 
amplasate pe marginea drumurilor folosite de armatele în 
campanie —, ele relatează un eveniment: o expediţie mili- 
tară, un fapt religios sau o lucrare edilitară realizată de 
rege. Documentele inaugurative — cărămizi, cilindri din lut 
ars sau tăblițe de piatră — comemorează construirea sau 
restaurarea unor monumente. Fiecare suveran avea dato- 
ria şi grija de a perpetua memoria faptelor de seamă 
petrecute în timpul domniei lui şi a operelor edilitare desti- 
nate preamăririi zeilor. Numeroasele texte votive provenite 
mai ales de la regii neobabilonieni se alătură descoperi- 
rilor arheologice şi le completează în ceea ce priveşte 
detaliile monumentelor şi elementele decorative astăzi 
dispărute. Unele dintre aceste documente, încastrate în 
ziduri, au fost găsite la locul lor, ceea ce a permis identifi- 
carea edificiilor. Ele ne oferă un cadru evocator şi adesea 
precis asupra istoriei şi înfăţişării Babilonului. 

Dar principala documentaţie scrisă, cea pe care ne 
bazăm în cunoaşterea oraşului Babilon, provine de la o 

serie de texte calificate drept topografice, scrise pe táblite 
de argilá cu caractere cuneiforme, in akkadianá /babiloni- 
ana şi în sumeriană, limba culturii. Planuri sau descrieri de 
lucrări efectuate la zidurile de incintă, la porţi sau la alte 
construcţii ale oraşului, în special la clădirea turnului cu 
etaje, sunt deosebit de preţioase. Ele datează îndeosebi 
din mileniul | î.Hr. Textul cel mai interesant — numit Tintir. 
„Babilon” — pare să dateze încă de la sfârşitul veacului al 
XII-lea î.Hr., din timpul domniei lui Nabucodonosor |, 
epocă în care au fost redactate „Cronicile regilor vechi”; el 
a fost compus cu scopul de a preamări Babilonul, oraşul 
sfânt, şi de a-l prezenta ca pe centrul lumii. Acest lung 
memorandum de patru sau cinci tăblițe ne-a parvenit prin 
intermediul mai multor copii ulterioare ce se eşalonează 
până în era noastră. Textul constă într-o descriere detali- 
ată a topografiei religioase a Babilonului şi are forma unui 
inventar al diferitelor locuri de cult: temple, capele şi altare 
divine, dar şi al străzilor pe care treceau procesiunile reli- 
gioase, al râurilor, al zidurilor şi porţilor care erau divini- 
zate sau plasate sub protecţie divină pentru a asigura în 
mod eficient apărarea centrului religios al oraşului. Edifi- 
ciile de arhitectură civilă şi privată nu figurează aici. Lucra- 
rea se înscrie în tradiţia lexicală didactică mesopota- 
miană, care dorea să inventarieze lumea pentru a o putea 
studia mai bine. Scurte comentarii de ordin religios, dar şi 
topografic, completează descrierea oraşului. Planul Babi- 
lonului, statornicit astfel într-o epocă în care cultul lui 
Marduk atinge apogeul gloriei, devine imuabil. Restaură- 
rile, extinderile si înfrumuseţările ulterioare, îndeosebi cele 
efectuate de Nabucodonosor al II-lea, respectă aceste 
dispoziţii de bază. Săpăturile arheologice au confirmat 
amplasamentele diferitelor locuri sacre indicate şi descrise 
în acest text. 

In acelasi timp, savantii babilonieni au compus marea 
opera literará cunoscuta sub titlul de Poemul Creafiei, sau 
Enuma elis, conform obiceiului mesopotamian de a intitu- 
la lucrările după primele lor cuvinte. Ea îl preamăreşte pe 
Marduk şi Babilonul ca pe centrul lumii cosmice. Acest 
lung poem epic pe şapte tăblițe evocă preluarea puterii 
absolute de către Marduk şi construcţia Babilonului celest, 
prototip al Babilonului pământesc. Alte texte relatează ri- 
tualurile şi ceremoniile ce se desfăşurau cu ocazia Anului 
Nou, situat la începutul primăverii. 

Textele ştiinţifice reprezintă şi ele surse fundamentale 
de cunoaştere a vieţii intelectuale şi religioase a Babilo- 
nului. Disciplinele consacrate ale înţelepciunii mesopo- 
tamiene, de origine inspirată, divină, şi care se confundă 
cu ştiinţele, sunt astrologia, divinatia, exorcismul, medici- 
na si lamentatia. Observațiile astronomice — bazate pe 
matematică — generează texte profetice, cu semnificaţie 
istorică. 

Administrarea templelor şi a palatelor ori afacerile pri- 
vate ale babilonienilor ne sunt cunoscute din arhive, des- 
coperite fie chiar în Babilon, fie în alte locuri ale spaţiului 
mesopotamian. Ele ne dau informaţii despre funcţionarea 
marilor întreprinderi, de genul templelor, care utilizează un 
personal numeros şi variat pentru exploatarea marilor 
domenii — în special câmpiile şi plantațiile de palmieri —, 
dar şi pentru a asigura cultul zeului şi serviciul divin cotidi- 
an. Aceste documente pun în evidenţă faptul că în cursul 
primului mileniu î.Hr. societatea babiloniană începe să 
devină amestecată sub aspect rasial, ca urmare a invazi- 
ilor nomade semitice originare din vest — mai ales aramei 
şi caldei — şi a politicii de deportări dusă de suveranii 
neobabilonieni. O parte a populaţiei Babilonului vorbea o 
limbă vest-semiticá. În numeroase contracte scrise în 

babiloniana cuneiformá silabicá se gásesc mentiuni scrise 
cu cernealá, in arameicá liniará alfabeticá: nume de ori- 
gine arameicá de martori ai contractului, sau un rezumat 
al textului babilonian. 


Izvoarele biblice. Interesul principal al izvoarelor bibli- 
ce este de ordin istoric, deşi tocmai episodul din Geneză 
referitor la „Turnul Babel” (Geneza, 11: 1—9), a contribuit 
decisiv la dobândirea de către Babilon a celebritatii eterne. 
Cel dintâi suveran babilonian menţionat de către Biblie 
este Merodac-Baladan (în babiloniană: Marduk-apal-iddina 
al Il-lea), care caută alianţa regelui ludeii împotriva Asiriei, 
la sfârşitul secolului al VII-lea î.Hr. Însă relatările cărţilor 
istorice şi profetice sunt centrate îndeosebi pe momentul 
deportării evreilor la Babilon, efectuată de Nabucodonosor 
al II-lea (Nabu-kudurri-usur) după cucerirea şi apoi distru- 
gerea lerusalimului în 597 şi 587 î.Hr.: „Pe malurile râurilor 
Babilonului şedeam jos şi plângeam, când ne aduceam 
aminte de Sion”, spune „Cântul exilatului” (Psa/mul 137), 
evocând captivitatea. A doua Carte a Regilor, compusă în 
timpul Exilului (apoi cea a Cronicilor), ca şi profetiile lui 
leremia şi ale lui Ezechiel sunt destul de credibile, deoa- 
rece au fost redactate în scopul de a convinge poporul 
ales că Babilonul era instrumentul mâniei lui Dumnezeu 
faţă de poporul său necredincios. 

Blestemul aruncat de leremia dovedeşte atracţia pe 
care până şi duşmanii marelui oraş o resimteau faţă de 
acesta: „Babilonul era în mâna Domnului un potir de aur, 
care îmbăta tot pământul. Neamurile au băut din vinul lui; 
de aceea au fost neamurile ca într-o nebunie... Cum a fost 
cucerit acela a cărui slavă umplea tot pământul!... De 
strigătul luării Babilonului se cutremură pământul, şi se 
aude un strigăt de durere printre neamuri” (/eremia, 51:7, 

41; 50:46). leremia analizeazá cu luciditate situatia 
politică, relaţiile dintre Babilon si regatul ludeii. Ezechiel, 
preot al templului din lerusalim, a trăit în Babilon. În afară 
de amintirile istorice, detectabile în mijlocul prevestirilor si 
blestemelor îndreptate împotriva regelui Babilonului, el ne 
transmite câteva informaţii referitoare la nivelul de rafina- 
ment al societăţii babiloniene. Isaia (al doilea) este profet 
între 550 şi 520 î.Hr., sub domnia ultimului rege al dinas- 
tiei neobabiloniene, Nabonid (Nabuna'id), şi la începutul 
Imperiului Persan. El povesteşte, sub forma unor profeţii, 
căderea Babilonului, întoarcerea exilatilor şi restaurarea 
lerusalimului. 

Textele mai recente au şi ele caracter istoric, însă intro- 
duc elemente de imprecizie, din cauza îndepărtării în timp 
faţă de izvoare, dar şi în mod deliberat, în măsura în care 
textul este dominat de ideea de a face din adversarul din 
totdeauna arhetipul duşmanului poporului ales şi al lipsei 
de măsură. Începutul Cărții lui Daniel ilustrează viata 
exemplară a eroului Daniel, ghicitor la Babilon în vremea 
exilului. El îi atribuie lui Nabucodonosor faptele lui 
Nabonid. Cartea datează, pe cât se pare, din secolul al Il-lea 
î.Hr., însă autorul face apel la împrumuturi din tradiţii mai 
vechi; el oferă mai cu seamă informaţii asupra ghicitorilor 
care interpretează un vis al regelui Babilonului. Nabuco- 
donosor este menţionat ca aflându-se pe tron chiar şi în 
cărţi sensibil posterioare dinastiei sale; el devine astfel un 
personaj mitic, simbolul duşmanului istoric. 

În secolul | al erei noastre are loc asimilarea Babilonului 
cu Roma, vinovată de distrugerea templului din lerusalim 
în anul 70. Apocalipsa lui loan anunţă căderea acestui 
nou Babilon. Metafora Babilonului, oraşul diavolului, se 
pregăteşte astfel să traverseze mileniile. 

Izvoarele clasice. Autorii clasici, greci si latini, cu toţii 
posteriori apogeului Babilonului sub Imperiul neobabilo- 
nian si sub domnia lui Nabucodonosor al II-lea, au descris 
un Babilon de legendă. Informaţiile lor de ordin istoric, 
evenimential, sunt deformate. Totuşi, relatările lor, datorită 
faptului că includ elemente privind topografia oraşului, i-au 
ajutat şi ghidat pe arheologii germani, la începutul secolu- 
lui al XX-lea, să se orienteze în imensitatea şi complexi- 
tatea sitului arheologic. 

Herodot (cca 485-420 î.Hr.), tn Istoriile sale (|, 178- 
186), descrie oraşul la mai puţin de un secol după căderea 
dinastiei neobabiloniene, în perioada dominaţiei persane. 
Este epoca în care se mai scrie încă în akkadiana cunei- 
formă, iar ştiinţa babiloniană a savanților numiţi ,caldeeni" 
se află la apogeu. Herodot vorbeşte despre zidurile de 
incintă, descrie curgerea Eufratului prin oraş, reţeaua de 
străzi şi lucrările hidraulice, complexul religios dedicat lui 
Marduk şi ceremoniile ce se desfăşurau acolo. El oferă 
informaţii privind geografia, moravurile, instituţiile şi viaţa 
cotidiană a babilonienilor. Nu este sigur că istoricul a vizi- 
tat oraşul, însă el se bazează pe relatările călătorilor mai 
vechi sau pe mărturiile babilonienilor care au cunoscut 
epoca de splendoare a oraşului dinaintea distrugerilor 
cauzate de Xerxe | în anul 482 î.Hr. Herodot adună câte- 
va informaţii demne de încredere, dar introduce primele 
elemente ce vor sta la baza legendelor, îndeosebi cele 
referitoare la Sardanapal (un amestec dintre personali- 
tatile lui Aşurbanipal, regele Asiriei, şi fratele acestuia 
Samaş-şuma-ukin, care a domnit asupra Babilonului), la 
Semiramida şi la Nitocris (alias Nabucodonosor al II-lea). 

Legenda Babilonului s-a transmis din generaţie în ge- 
neratie, având la bază surse de gradul doi sau trei. 
Izvoarele clasice elenistice au răspândit tradiţia unui 

Babilon—minune a lumii, datorată îndeosebi zidurilor sale, 
podului peste Eufrat şi grădinilor suspendate. Fabuloasele 
grădini, deşi au avut o faimă mai puţin unanimă la origine 
decât fortificațiile oraşului, au intrat în grupul canonic al 
celor Şapte Minuni ale lumii antice. O dată cu declinul 
Babilonului, numele oraşului a rămas să fie perpetuat de 
legenda grădinilor suspendate. 

Autorii târzii preiau tradiţii mai vechi, cu precădere 
informaţii provenite de la Ctesias din Cnidos, medic al 
regelui persan Artaxerxe al II-lea, la începutul secolului al 
IV-lea î.Hr., şi a cărui operă originală (Persika), s-a pierdut. 
Diodor din Sicilia, în lucrarea sa Biblioteca istorică (II, 
7-11), în secolul | î.Hr., foloseşte textele lui Ctesias în 
referirile pe care le face asupra Babilonului. Printre monu- 
mentele pe care el le descrie se mai află încă unele con- 
struite de Nabucodonosor al II-lea, la începutul veacului al 
VI-lea î.Hr. Diodor din Sicilia insistă asupra zidurilor de 
incintă şi asupra palatului, cu decoratiunile sale din 
cărămizi smáltuite, precum şi asupra grădinilor sus- 
pendate. Strabon (cca 58 î.Hr.—20 d.Hr.), în Geografia (16, 
L 5), descrie Babilonul, zidurile şi grădinile sale sus- 
pendate ca pe una dintre cele Şapte Minuni ale lumii. 
Quintus Curtius, în secolul | d.Hr., în /storia lui Alexandru 
cel Mare Macedoneanul (V, 1), vorbeşte în special despre 
podul peste Eufrat şi despre grădinile suspendate. Putem 
să-i cităm de asemenea pe Pliniu cel Bătrân (/storia natu- 
rală, VI), pe istoricul grec Arian (Anabasis, VII, 17), pe 
istoricul latin lustinus (Abreviere a istoriilor filipice, |), pe 
Ammianus Marcellinus, care îl însoţeşte pe împăratul 
lulian în expediţia acestuia contra perşilor, în anul 363 
d.Hr. şi relatează, in Rerum gestarum (XXIII,6), legenda 
construcţiei marelui Babilon. 

Berosos, un preot al lui Marduk din Babilon, de la 
începutul secolului al Ill-lea î.Hr., face legătura dintre 
izvoarele babiloniene şi cele clasice. El scrie în greceste o 
istorie a ţării sale, numită Babyloniaka (sau Chaldaica), pe 
care i-o dedică lui Antioh | Soter şi din care nu ne-au 
rămas decât ,fragmente" sau „referiri” prezente mai cu 
seamă în textele lui Flavius losephus (secolul I), Abidenus 
Apollodorus (secolul al II-lea), Eusebiu din Caesarea sau 
Clement din Alexandria (secolul al IV-lea), pornind de la o 
compilaţie a lui Alexandru Polyhistor (secolul |). Berosos 
povesteşte despre crearea lumii, despre Turnul Babel, 
despre Nabucodonosor al Il-lea. Cartea a Ill-a a lui, relu- 
ată de Eusebiu din Caesarea în Cronica, oferă o cronolo- 
gie a regilor care au domnit asupra Babilonului, de la 
Tiglatpalasar al Ill-lea, rege al Asiriei (la sfârşitul secolului 
al VIl-lea î.Hr.), până la Alexandru cel Mare. Berosos a 
tradus: „Arhivele care fuseseră păstrate cu mare grijă de 
preoţii din Babilon vreme îndelungată... şi aceste arhive 
conţin istoria cerului şi a pământului, a celei dintâi creaţii 
şi a regilor, precum şi faptele întreprinse în timpul domni- 
ilor lor” (Fragmenta |, 1). Detalii ce potfi puse în paralel cu 
cronicile babiloniene demonstrează că acestea din urmă 
au fost izvoarele sale de informaţie. Un pasaj referitor la 
Nabucodonosor rezumă esentialul şi însemnătatea operei 
acestuia: „Nabucodonosor a aflat de moartea tatălui său... 
(Nabopalassar, în 605, în vreme ce se afla în campanie în 
vest, la frontiera egipteană).... După ce şi-a lămurit tre- 
burile în Egipt şi pe tot acel teritoriu, el le-a ordonat unora 
dintre prietenii săi să-i ducă pe prizonierii evrei, fenicieni, 
sirieni şi egipteni, împreună cu grosul armatei şi cu restul 
prăzii, la Babilon. El însuşi... a ajuns la Babilon traversând 
deşertul... A luat în posesiune în întregime regatul tatălui 
său... Cu prada de război a împodobit generos templul lui 

Bel (Marduk) şi celelalte temple. A fortificat oraşul vechi si 
a adáugat un nou oras exterior. A facut in asa fel incat 
asediatorii sá nu mai poatá devia fluviul, inconjuránd 
oraşul interior cu trei rânduri de ziduri, iar oraşul exterior 
cu alte trei ziduri (cele douá fortificatii delimitand micul si 
marele Babilon)... Dupá ce a construit cu máiestrie zidurile 
orasului si i-a decorat portile intr-un mod demn de acest 
loc sfânt („Poarta lui Istar", a clădit un alt palat în 
apropierea palatului tatălui său („marele palat”)... În ciuda 
mărimii extraordinare şi a splendorii sale, el a fost terminat 
în cincisprezece zile (aşa susţine Nabucodonosor). În 
palat, el a construit şi a amenajat aşa-numitele grădini 
suspendate, prin instalarea unor terase înalte de piatră, pe 
care le-a amenajat aidoma unor munţi şi le-a plantat cu tot 
felul de arbori. Această lucrare, Nabucodonosor a făcut-o 
datorită soţiei sale, care fusese crescută în Media şi tân- 
jea după un peisaj muntos!” 

Ptolemeu, la începutul secolului al Il-lea d.Hr., intoc- 
meşte o listă a regilor Babilonului care este cunoscută sub 
numele de „Canonul lui Ptolemeu”. Lista începe cu dom- 
nia lui Nabonasar, în veacul al VIII-lea î.Hr. În redactarea 
ei, autorul se inspiră din opera lui Berosos, aceasta con- 
stituind şi sursa de informare pe care a avut-o pentru 
redactarea istoriei observaţiilor astronomice babiloniene. 
Opera lui Ptolemeu a dominat cunoştinţele ştiinţifice ale 
Evului Mediu şi ale Renaşterii. 

Datorită acestor izvoare, renumele capitalei regelui 
Nabucodonosor al ll-lea a traversat mileniile. Secretele 
savanților caldeeni i-au fascinat pe autorii clasici şi pe cei 
ai Evului Mediu occidental. Mitul „Turnului Babe!” din 
Geneză i-a inspirat pe scriitori şi pe artişti. Babilonul, în 
viziunea lor deformată, este asociat cu haosul, cu desfrâul 
şi cu abuzul. Această fascinatie negativă este rezumata în 

titlul unei lucrări din secolul al XIII-lea a franciscanului 
Giacomino da Verona: De Jerusalem celesti e De 
Babilonia civitate infernali: „Despre lerusalim, cetate 
celestă, şi despre Babilon, cetate infernală”. 


Izvoarele arabe. Geografii arabi ai Evului Mediu, 
începând cu ibn Khurdadbih, în secolul al IX-lea, se 
bazează pe izvoare antice greceşti, persane şi evreieşti şi 
recunosc ca Bábil a fost sediul primei monarhii şi centrul 
lumii. Al-Himyari, câteva veacuri mai târziu, afirmă că 
Bâbil, frumoasa şi strălucitoarea plămădire, a fost cel mai 
vechi oraş ridicat după Potop. 


Călătorii occidentali din Evul Mediu şi din epoca moder- 
na. Una dintre colinele anticului Babilon, adăpostind 
ruinele unui palat al lui Nabucodonosor al II-lea, mai purta 
încă, în momentul când primii călători europeni medievali 
au vizitat locul, numele semnificativ de Tell Babil. Cei 35 m 
înălţime explică de ce aici s-a considerat a fi amplasa- 
mentul Turnului Babel. Însă un alt loc, numit Birs Nimrud, 
situat cu 15 km mai la sud — şi care s-a dovedit a găzdui 
ruinele vechiului zigurat din Borsippa, cetatea zeului 
Nabu, fiul lui Marduk —, a fost socotit cel mai adesea şi 
vreme îndelungată drept „turnul necredincios”. A existat de 
asemenea o confuzie cu ruina impresionantă ce formea- 
ză, până în ziua de astăzi, nucleul de cărămidă al zigura- 
tului de la Dur Kurigalzu, în actualul sat Aqarquf, din mar- 
ginea Bagdadului, cu 90 km mai la nord. În drumurile lor, 
un mare numár de cálátori au trecut prin Babilon. 

Rabinul spaniol Benjamín de Tudela, care a vizitat 
locurile cátre 1170, descrie vestigiile si evocá atmosfera 
de superstitie ce înconjura oraşul mort: „M-am dus la 
vechiul Babel, care avea treizeci de mile circumferintá, dar 

Fig. 2 — Planul Babilonului (adaptat după Bergamini, 1977; George, 1992) 
|. Tell Babil; Il. Qasr; III. Tell Amran ibn Ali; 1. „Palatul de vară”; 2. Drumul pro- 
cesional al lui Marduk (strada Babilonului); 3. ,Bastionul de nord"; 4. ,Palatul de 
nord”; 5. ,Rezervor"; 6. „Palatul de sud"; 7. Canalul Libilhengalla; 8. „Grădinile 
suspendate” ?; 9. „Bastionul de vest"; 10. Poarta lui Iştar; 11. Drumul proce- 
sional al lui Nabu; 12. Ziguratul Etemenanki, 13. Templul scund al lui Marduk: 
Esagil; 14. Templul lui Ea; 15. Templul Nabu sa hare; 16. Templul lui Iştar din 
Akkad; 17. Templul lui Agratum; 18.Templul zeitei-mamá (Ninmali); 19. Templul 
lui Ninurta; 20. Templul lui Igara; 21. Templul lui Iştar (Doamna din Eanna); 
22. Templul lui Sin (Luna); 23. Podiumul „Zeii îl ascultă pe Marduk”; 24. Templul 
lui Istar din Ninive; 25. Templul lui Enlil; 26. Templul lui Ea 27. Templul lui Şamaş 
(Soarele); 28. Templul lui Adad (zeul furtunii); 29. Templul lui Iştar (Doamna din 
Eanna); 30. Teatru grec. 

Fig. 3 — Birs Nimrod gi Qasr (dupa Rich, 1815, pl. Il). 


care este complet ruinat. Mai există încă ruinele palatului lui 
Nabucodonosor, dar ele sunt inaccesibile deoarece acolo 
şi-au găsit bârlogul dragoni şi alte animale veninoase.” 
Identificarea ruinelor cu sediul guvernării celui mai celebru 
suveran al Babilonului se păstrase în memorie, iar fanto- 
mele marelui şi blestematului Babilon inspirau încă teamă. 

În 1574, Rauwolf, un medic suab, se face şi el ecoul 
acestor legende: „Se pot încă vedea ruinele fortificațiilor... 
În spate... era turnul Babilonului, pe care copiii lui Noe au 
încercat să-l ridice până la cer: ...El are diametrul de o 
jumătate de leghe, însă este atât de ruinat... încât nu poţi 
să te apropii de el la mai puţin de o jumătate de milă... 
Acolo există insecte, mi s-a spus, mai mari decât şopârlele 
noastre şi care au trei capete.” 

Trebuie să aşteptăm relatarea călătoriei italianului 
Pietro della Valle, care vizitează Babilonul în 1616, pentru 
a avea o descriere obiectivă a ruinelor sale: „În mijlocul 
unei câmpii întinse şi foarte plate, la circa o jumătate de 
milă de Eufrat, care o traversează..., se ridică, şi astăzi, o 
mare masă de ruine, care formează un masiv... Forma sa 
este pătrată, turn sau piramidă cu patru laturi îndreptate 
spre cele patru colţuri ale lumii... Ca mărime, amplasare şi 
formă, ruinele par a fi cele pe care Strabon le numeşte 
mormântul lui Belus, aceleaşi cu cele menţionate de 
Sfânta Scriptură ca fiind turnul lui Nimrod din oraşul 
Babilon, sau Babel, cum se numeşte locul până astăzi... E 
de notat că, în afară de acest munte de ruine, nu se vede 
nimic care ar putea convinge mintea că acolo a existat 
cândva un oraş atât de mare ca acest faimos Babilon.” 
Această descriere a lui Tell Babil, în partea de nord a situ- 
lui, exprimă dificultatea pe care au întâmpinat-o călătorii, 
apoi primii arheologi, pentru a identifica ruinele monu- 
mentelor Babilonului. Materialul de bază în construcţiile 

din Mesopotamia, cárámida crudá, uneori arsá, a facut sa 
dăinuie foarte puţine vestigii. Pietro della Valle a fost cel 
dintâi care a adus în Europa cărămizi de la Babilon, pen- 
tru ca tehnica de fabricaţie a acestora să poată fi studiată. 

Danezul Carsten Niebuhr, matematician participant la 
expediţia trimisă de regele Danemarcei Frederic al V-lea, 
vizitează Babilonul în 1765; el îi descrie ruinele şi crede că 
a identificat „grădinile suspendate” şi „templul lui Bel” (este 
de menţionat că Niebuhr copiază, în cursul călătoriei, 
inscripţiile cuneiforme de la Persepolis, care vor sta la 
baza descifrării scrierii cuneiforme). 

Abatele de Beauchamp, vicar general al Babilonului 
între 1781 şi 1785, adună cărămizi şi cilindri de argilă de 
pe cuprinsul sitului. Un sătean care exploata Tell Babil ca 
pe o carieră, îi spusese că fusese descoperită „o cameră 
într-un zid, unde exista o vacă făcută din cărămidă 
smălțuită şi imaginea soarelui şi a lunii” (Journal des 
Savants, 1890). Unele dintre aceste obiecte — inscripţii 
inaugurative de la Nabucodonosor al ll-lea — au fost 
dăruite Bibliotecii Naţionale Franceze, formând, împreună 
cu alte piese, cum ar fi un kudurru, stelă comemorând o 
donaţie regală din secolul al XI-lea î.Hr., adusă de botanis- 
tul Michaux în 1786, primul nucleu al colecţiei de anti- 
chitati babiloniene din Franţa. 


Primele prospectiuni. Studiile sistematice făcute 
asupra ruinelor babiloniene debutează la începutul seco- 
lului al XIX-lea. Consulul Angliei la Bagdad, Claudius 
James Rich, vizitează situl în 1811 şi publică două 
Memorii, în care face o descriere metodică a ruinelor şi un 
plan al celor trei coline principale (Tell Babil, Qasr, Tell 
Amran ibn Ali) ce adăpostesc resturile palatului şi com- 
plexul de cult al zeului Marduk. El identifică cele mai bine 

pastrate constructii, care se vor dovedi a fi vestigiile turnului 
etajat ,Cárámizile sunt de cea mai fină calitate; si in pofida 
faptului cá mari cantităţi au fost si sunt încă jefuite, se pare cá 
ele mai există încă din abundenta.” Rich întreprinde săpături 
la Tell Babil, descrie zidăria fortificațiilor Babilonului şi aduce la 
British Museum inscripţiile şi obiectele dezgropate de el. 

În 1852, expediţia ştiinţifică franceză în Mesopotamia 
condusă de inginerul Fulgence Fresnel şi de filologul Jules 
Oppert, începe să facă sondaje la Babilon. Pe Qasr, este 
descoperită o statuie colosală din bazalt ce reprezenta un 
leu zdrobind un om, fragmente de cărămizi smălţuite şi cilin- 
dri inaugurativi de la Nabucodonosor al II-lea, morminte din 
epoca târzie, conţinând un bogat inventar. Antichitatile 
adunate de expediţie şi destinate Luvrului s-au pierdut în 
mare parte în naufragiul de pe Tigru care, în mai 1855, a 
înghiţit şi descoperirile lui Victor Place făcute în Asiria. 
Rezultatul cel mai interesant al acestei misiuni îl constituie 
realizarea, de către Oppert, a unui plan al ruinelor, în care 
reuşeşte să delimiteze incinta exterioară a Babilonului. 
Oppert devine, începând din 1874, primul profesor de asi- 
riologie de la College de France, ca o recunoaştere a 
meritelor sale în descifrarea scrierii cuneiforme. El publică, 
începând cu 1857, în Journal Asiatique, un studiu cu tra- 
ducerea unei lungi inscripţii babiloniene, sub titlul evocator 
„Inscripţie de la Borsippa, referitoare la restaurarea de către 
Nabucodonosor a Turnului limbilor”. Era vorba despre un 
cilindru inaugurativ, găsit la Birs Nimrud de către colonelul 
Rawlinson, un alt descifrator al scrierilor cuneiforme. În 
acest fel, publicaţia întreținea legenda conform căreia turnul 
cu etaje de la Babilon se găsea pe acel amplasament. 

Trei campanii de săpături, organizate de British Mu- 
seum, sunt întreprinse de către englezi în 1854, 1876 şi 
1877. Cea dintâi este condusă de către cei doi asiriologi 

Henry Rawlinson si George Smith, cea de-a doua de 
Hormuzd Rassam, care aduce la Londra un cilindru inaugu- 
rativ comemoránd cucerirea Babilonului de cátre Cirus cel 
Mare, intemeietorul Imperiului Persan. Wallis Budge, care va 
fi ulterior numit muzeograf al Departamentului de antichitati 
egiptene si orientale, conduce cea de-a treia campanie. 


Săpăturile. A fost nevoie să aşteptăm săpăturile ştiinţifice 
ale germanilor pentru a găsi amplasamentul real al turnului 
cu etaje. Lucrările au fost conduse de Robert Koldewey, 
asistat de Walter Andrae, şi s-au desfăşurat între 1899 şi 
1917, sub egida muzeelor din Berlin şi a Institutului oriental 
german (Deutsche Orient-Gesellschaft). Buni cunoscători ai 
autorilor clasici, înarmaţi cu planurile executate de către 
englezi şi francezi precum şi cu propriile lor relevee 
topografice, ei încep să sape în Tell Qasr, care adăpostea 
principalele palate neobabiloniene. Chiar din primele zile 
ale lucrărilor, vestigiile „Porții lui Iştar” îşi fac apariţia. După 
degajarea palatelor, săpăturile se continuă spre sud, în lun- 
gul traseului procesional, fiind identificat drumul care se pre- 
supunea că ducea la sanctuarul lui Bel, descris de Herodot. 
Koldewey descoperă acest complex, templul zeului princi- 
pal al Babilonului, Marduk, la Tell Amran, sub un strat de 
dărâmături de 20 m grosime, prin care sapă un tunel de 
acces. Ruinele nu au putut fi degajate decât partial. Sa- 
păturile de la zigurat, turnul cu etaje, încep în 1913, în mo- 
mentul în care nivelul pânzei freatice care acoperea până 
atunci ruinele era scăzut. După mai bine de două milenii de 
jafuri şi distrugeri, nu mai rămăsese decât o mică parte din 
nucleul central din cărămidă crudă şi din îmbrăcămintea de 
cărămidă arsă. Acestor descoperiri li se adaugă scoaterea 
la iveală a unui cartier de locuinţe din zona centrală a 
Babilonului — numit de către arheologi Merkes (cuvânt 
arab desemnând centrul oraşului) şi explorat începând cu 

1907 —, a mai multor temple si a unei parti a fortificatiilor. 
Este cercetat palatul de la Tell Babil si sunt identificate ves- 
tigile unui pod peste Eufrat, toate acestea permitánd ca 
încetul cu încetul să capete contur planul capitalei lui 
Nabucodonosor al II-lea. Materialul arheologic găsit este 
modest în raport cu bogăţia arhitecturii şi cu decorul arhi- 
tectural, însă Babilonul fusese jefuit în repetate rânduri. 
Lucrările au scos la lumină toate monumentele principale 
datând din mileniul | î.Hr., adică din epoca neobabiloniana 
şi din perioadele mai târzii: persană, seleucidă şi partă. 
Cartierele de vest ale oraşului vechi nu au putut fi cercetate, 
din cauza schimbărilor de albie ale Eufratului, care au dis- 
trus vestigiile antice. Variatiile în timp ale nivelului apei frea- 
tice au împiedicat obţinerea unor date arheologice mai 
vechi de începutul mileniului al II-lea î.Hr. Acest nivel pale- 
obabilonian nu a fost atins de săpături decât într-un sector 
restrâns, în Merkes şi la zigurat. 

Alte săpături, de mai mică amploare, au fost întreprinse 
pentru a fi verificate rezultatele obţinute de Koldewey. 

— Între 1962 şi 1965, germanii, sub conducerea lui 
Hansjórg Schmid, studiază cu precizie complexul zigura- 
tului, făcând astfel posibilă o nouă reconstituire. 

— În 1974, italianul Giovanni Bergamini face săpături 
punctuale, sub egida Muzeului Egiptean din Torino. Misiu- 
nea consta într-un reperaj al întregului sit, care să permită 
ameliorarea planului acestuia şi datarea vestigiilor dezgro- 
pate cu ocazia săpăturilor mai vechi, îndeosebi cu ajutorul 
studierii evoluţiei nivelului apei. Noile săpături, italo-ira- 
kiene, sub coordonarea aceluiaşi Bergamini, în 1987, se 
desfăşoară în sud-estul oraşului. 

— În 1978, irakienii descoperă, la sud de palat, un tem- 
plu al zeului Nabu (Nabu sa hare), care conţinea o biblio- 
tecă. Situl a fost restaurat şi continuă să fie reconstruit. 

Capitolul II 


ISTORIA BABILONULUI 


I. Epoca modelelor gi a rásturnárilor de situafie 


Originile. ,Cronica regilor vechi" povesteste cá Sargon, 
intemeietorul Imperiului Akkadian, la sfarsitul secolului al 
XXIV-lea î.Hr., ar fi extras pământ dintr-o groapă de la 
Babilon pentru a crea un nou loc ín fata capitalei sale; el 
l-a numit Babilon, căci l-a făcut asemănător cu originalul. 
Această mărturie târzie, care face referire la primul suve- 
ran de limbă akkadiană, limbă în raport cu care babiloni- 
ana reprezintă o formă evoluată, constituie o informaţie ce 
merită luată în consideraţie. Prima menţiune istorică a 
oraşului se găseşte într-un document inaugurativ al unui 
templu dedicat unui cuplu de divinităţi — printre care 
Anunitum, asimilată marii zeițe Iştar din Akkad —, ridicat 
de ultimul rege al dinastiei sargonide, Sar-Kali-Sarri. 


Epoca paleobabiloniană şi imperiul lui Hammurabi. 
Babilonul dobândeşte un loc proeminent în istoria 
Orientului Apropiat sub o dinastie de semiti — amoritii, 
originari din Siria —, care atinge apogeul sub domnia celui 
de-al şaselea rege al sáu, în secolul al XVIll-lea î.Hr. 
Hammurabi, cel mai mare monarh al „primei dinastii a 
Babilonului”, pune bazele puterii şi renumelui acestuia, 
manifestate pe plan politic printr-o suveranitate care va 
cunoaşte şi perioade de eclipsă în secolele următoare, dar 
mai ales printr-o autoritate intelectuală şi religioasă care 
va dura fără întrerupere până la sfârşitul civilizaţiei 

mesopotamiene si va sfarsi prin a subjuga lumea orien- 
tală. Sub Hammurabi, Babilonul devine o capitală, un 
focar al creatiei literare si un centru filozofic si teologic 
concentratin jurul clerului lui Marduk, devenit zeu national 
o data cu constituirea imperiului babilonian. Hegemonia 
regelui din Babilon asupra universului terestru conferea 
zeului acestuia un loc de prim rang in universul divin, 
ceresc. Ideea este exprimată clar in preambulul „Codului 
lui Hammurabi”: ,Anu, sublimul, regele zeilor, si Enlil, 
Domnul cerului si al pámántului, care hotárásc destinele 
țării, i-au dat lui Marduk, fiul lui Enki, puterea supremă 
asupra tuturor oamenilor şi l-au făcut să aibă întâietate 
printre zei, atunci când a acordat Babilonului un loc pre- 
eminent şi a făcut să iradieze autoritatea lui asupra uni- 
versului, stabilind aici o monarhie eternă, la fel de stabilă 
ca cerul şi pământul.” Puterea lui Marduk avea să crească 
în decursul secolelor următoare. 

Epoca lui Hammurabi este cunoscută datorită bogatei 
sale corespondențe diplomatice şi administrative. 
Capitala, Babilonul, devine centrul întregii vieţi politice, 
economice, juridice si administrative a regatului. 
Suveranul controla totul. Hammurabi încheie cu puterile 
învecinate — mai ales cu regii din Assur, la nord, şi Mari, 
de pe Eufratul Mijlociu — alianţe militare, înainte de a le 
anexa teritoriile. Imperiul său se întinde asupra întregii 
Mesopotamii. Conştient că puterea se bazează pe o orga- 
nizare în care legile morale sunt respectate, Hammurabi 
se defineşte drept un suveran care „instaurează dreptatea 
pe pământ”, ales de zei pentru a însănătoşi tara; în pro- 
cesul de îndeplinire a acestei misiuni, „Codul” său 
reprezintă forma desăvârşită. 

„Codul lui Hammurabi” (fig. 4): 

Stela de bazalt, din care trebuia sá existe un exemplar 
în fiecare oras al Babiloniei, este o operă de artă, prin ca- 
litatea basoreliefului ce îi impodobeste partea superioară 
— reprezentându-l pe rege care se roagă în fata lui 
Samas, zeul justitiei —, si prin frumusetea caracterelor 
scrierii cuneiforme care o acoperá. Ea este in acelasi timp 
o operă literară, un tratat juridic si o mărturie de istorie 
politică şi socială a unei domnii ce a asigurat Babilonului o 
supremație culturală şi ideologică de o mie cinci sute de 
ani. 

Un prolog poetic celebrează ascensiunea regelui la 
tron, rezumând expansiunea politică a regatului, care 
oferise oraşelor cucerite prosperitate şi binefacere. Partea 
cea mai lungă, al cărei conţinut a dat numele stelei aflate 
la Luvru, o reprezintă o culegere de 282 sentinţe judiciare, 
redactate într-un vocabular simplu, enumerând decizii 
luate sau ratificate de către suveran. Subiectele tratate 
sunt împărţite pe capitole care privesc toate aspectele 
vieţii: mărturia falsă, furtul, administrarea proprietăţilor 
regale, reglementarea vieţii agricole, închirierea si 
întreţinerea locuinţelor, sau comerţul. Un lung capitol se 
referă la familie. Pedepsele pentru lovituri şi răniri preced 
mijloacele de control asupra exercitării meseriilor, salariile 
şi condiţiile de angajare a muncitorilor, sclavi proveniţi din 
datornici sau prizonieri de război. „Codul” constituie o 
sursă excepţională de informaţii pentru cunoaşterea soci- 
etatii babiloniene, care era împărţită în trei clase sociale: 
„oamenii liberi” (awílu), poporul mărunt (muskenu) şi 
sclavii (wardu). Statutul lor era inegal, dar suveranul avea 
grijă ca „cel puternic să nu-l oprime pe cel slab”. În epilog 
este preamărit regele, în calitatea lui de suveran echitabil, 
şi li se recomandă tuturor supuşilor să citească stela şi în 

Fig. 4 — Codul tui Hammurabi, Muzeul Luvru 


acest fel sá se lumineze. Inainte de a chema asupra-i 
binecuvântarea zeilor, Hammurabi îi sfătuieşte pe succe- 
sorii săi să păstreze ordinea în ţară prin impunerea 
respectării deciziilor. 

Semnificaţia monumentului este multiplă. El este un 
tratat de exercitare a justiţiei potrivit concepţiei ştiinţelor 
mesopotamiene, întemeiate pe o serie de observaţii ce nu 
rezultă într-un principiu general sau într-o lege. Este vorba 
de o culegere de jurisprudenţă, bazată pe cazuri de jude- 
cată concrete. În acelaşi timp, Stela este un monument 
dedicat gloriei regelui, care trece în revistă teritoriile 
cucerite în cursul domniei acestuia. Hammurabi preia, de 
la dinastia Akkadului şi de la suveranii imperiului Ur III de 
la sfârşitul mileniului al III-lea, titlul de „rege al celor patru 
ţinuturi”, afirmându-şi astfel suveranitatea universală. 
Stela reprezintă testamentul politic al suveranului, pro- 
punând succesorilor săi un model ideal de înţelepciune şi 
dreptate. 

Spiritul epocii paleobabiloniene — care adaptează şi 
înnoieşte gândirea sumeriană — se reflectă plenar în 
marea operă literară, filozofică şi spirituală care este 
Poemul lui Atrahasis, el ne este cunoscut printr-o copie 
făcută în timpul domniei celui de-al patrulea succesor al lui 
Hammurabi, Ammisaduqa, la sfârşitul secolului al XVII-lea, 
însă originalul trebuie să dateze din vremea marelui rege. 
Poemul relatează crearea omului de către zeul Enki/Ea, 
pornind de la o figurină din lut modelat, amestecat cu 
carnea şi sângele unui zeu sacrificat. Omul primeşte 
astfel o parte de spirit de origine divină, care îi asigură 
supraviețuirea după moarte, întreţinută de un cult. 
Această doctrină a creaţiei şi destinului umanităţii va 
dăinui până la sfârşitul civilizaţiei babiloniene. 

Textele permit o reconstituire aproximativă a planurilor 
oraşului Babilon din epoca primei sale dinastii. Documente 
administrative, datate pe baza numelor anilor de domnie 
ai suveranilor paleobabilonieni — nume alese după eveni- 
mentele anului în curs, între care construcţiile —, com- 
pletează datele arheologice. Apil-Sin, bunicul lui 
Hammurabi, construieşte un zid de incintă circular, către 
sfârşitul secolului al XIX-lea î.Hr, lucrare care va fi extinsă 
de Hammurabi şi de succesorii săi până la o dimensiune 
apropiată de incinta exterioară definitivă. Numele anilor 
dezvăluie totodată existenţa templelor, care pot fi datate în 
funcţie de mentiunile lor din texte mai târzii sau de 
săpături de la niveluri mai recente, deoarece tradiţia făcea 
ca monumentele să fie reconstruite fidel şi pe acelaşi 
amplasament, din generaţie în generaţie. Templul lui 
Marduk, Esagil, constituia deja un mare complex. Cele 
mai vechi urme ale turnului cu etaje datează probabil din 
această epocă. 

Amintirea domniei lui Hammurabi i-a influențat profund 
pe succesorii acestuia. El avea să servească drept model 
pentru următorii regi până ce Babilonul va reuşi să 
egaleze — şi chiar să depăşească — prestigiul politic pe 
care îl avea în epoca primei sale dinastii. 


Babilonul sub dominație străină: kasiţii si asirienii. 
Expansiunea Babilonului pe plan politic a făcut să apară şi 
reversul medaliei. A fost asediat de mai multe ori, supus 
dominatiilor străine şi ravagiilor. În prima jumătate a seco- 
lului al XVI-lea î.Hr., marele rege hitit Mursilis |, venit din 
Anatolia, jefuieşte oraşul, luând ca pradă statuia lui 
Marduk. Un suveran din dinastia kasită reuşeşte să o rea- 
ducă la Babilon. “Lista regală babiloniană” menţionează 
că 36 de principi kasiti domnesc ulterior asupra 

Babilonului, vreme de cinci sute saptezeci si sase de ani 
si noua luni. Oricare ar fi fost originea acestor monarhi, ei 
adopta civilizatia babilonianá, limba si religia acesteia. Nu 
cunoastem din civilizatia lor anterioará si din limba lor 
decát cateva divinitáti, nume proprii si termeni tehnici. 
Babilonul redevine o mare putere pe scena internationala; 
se leagă relaţii diplomatice, îndeosebi cu Egiptul, iar 
babiloniana devine lingua franca în tot Orientul Apropiat. 
În secolul al XIV-lea, regele Kurigalzu întemeiază, în 
apropierea Babilonului, un nou oraş numit Dur-Kurigalzu, 
care devine capitala politică şi militară, în vreme ce 
Babilonul rămâne capitala religioasă şi culturală a regatu- 
lui, strălucind asupra tuturor regiunilor din Orientul 
Apropiat. Planul oraşului, cu zidul său de incintă cu traseu 
dreptunghiular şi cele zece cartiere, este probabil definiti- 
vat în această perioadă. 

La sfârşitul secolului al XIII-lea, regele Asiriei Tukulti- 
Ninurta | atacă Babilonul, îi dărâmă zidurile şi îl jefuieşte. 
Pentru a doua oară, statuia lui Marduk pleacă în exil, în 
Asiria. Dar cultura babiloniană îi impresionează pe 
învingători, care iau cu ei, o dată cu prada, texte literare. 
Regele Asiriei se proclamă „regele Babilonului”. 

După o revenire la putere a kasitilor, la mijlocul secolu- 
lui al XII-lea, elamitul Şutruk-Nahhunte distruge Babilonul, 
iar statuia lui Marduk reia drumul exilului, către Susa (în 
Iran), o dată cu toate vechile monumente de prestigiu, în 
rândul cărora se numără şi „codul” lui Hammurabi. 


Domnia lui Nabucodonosor |: regăsirea libertăţii. 
Aproape patruzeci de ani mai târziu, la sfârşitul secolului 
al XII-lea î.Hr., Nabucodonosor |, al patrulea rege al 
„dinastiei a Il-a din Isin”, prima dinastie locală care ajunge 
să conducă Babilonul după aproape şase secole de 

dominatie stráiná, redobándeste statuia. Ascensiunea 
constantă a lui Marduk în religia privată, demonstrată prin 
frecvenţa cu care numele zeului apare în componenţa 
numelor proprii, îşi găseşte acum legitimarea oficială. 
Marduk este proclamat „regele zeilor”. Suveranul dispune 
probabil redactarea Cronicilor regilor vechi, în dorinţa de 
a-şi duce strămoşii până la regii dinaintea potopului. 
Babilonul, devenit centrul lumii, trebuia să fie racordat la 
originile istoriei. Planul mistic şi planul raţional încep să se 
interfereze în viziunea unui Babilon văzut ca inima lumii 
cosmice şi terestre. În consecinţă, o literatură abundentă 
începe să fie scrisă. Poemul Creaţiei proclamă ridicarea 
lui Marduk la demnitatea regalității divine; el este creatorul 
lumii ordonate, în urma victoriei sale asupra forţelor 
arhaice, şi fondatorul Babilonului mitic, clădit de zei 
(Enuma elis, VI, 57-73). Pe plan uman, regele 
Babilonului, învingător al duşmanului barbar, este cre- 
atorul unei ordini politice şi ctitorul unui nou Babilon. Este 
perioada în care oraşul îşi capătă practic aspectul definitiv 
în ceea ce priveşte planul urbanistic general, şi momentul 
în care este probabil redactată descrierea topografiei reli- 
gioase a Babilonului (Tintir). 


Dominația neoasirianá. Din cauza tulburărilor provo- 
cate de triburi de origine vest-semitică, arameice şi 
caldeene, incomplet asimilate, în perioada următoare se 
succed dinastii efemere. 

Asirienii, atraşi de supremaţia culturală a Babilonului, 
încearcă să-l cucerească, fie pe cale paşnică — îndeosebi 
prin donaţii pentru sanctuare şi prin căsătorii regale —, fie 
prin violenţă. 

Nabonasar (747—734 î.Hr.), un caldeu, preia puterea. 
Cronica babilonianá si Canonul lui Ptolemeu marcheazá 
inceputul unei noi ere istorice cu domnia acestuia, dat fiind 
cá observarea eclipselor de luná conduce la stabilirea 
unor date precise. La moartea sa ín 734, regele Asiriei 
Tiglatpalasar al Ili-lea (744—727 î.Hr.) îşi asumă dubla cali- 
tate de rege peste Asiria şi Babilon. Această interferenţă 
directă a Asiriei în afacerile babiloniene va dura mai bine 
de un secol. Dar hegemonia militară asiriană nu a stirbit 
supremaţia culturală a Babilonului, care va lupta pentru 
redobândirea independenţei sale politice. 

În 710, Sargon al Il4ea al Asiriei (721—705 î.Hr.) atacă 
Babilonul, al cărui rege caldeu Marduk-apal-iddina al II-lea, 
suveran pasionat de botanică şi care întreţine un observa- 
tor astronomic la Babilon, se refugiază în regiunea mlăş- 
tinoasă din sud. Până la moartea lui Sargon, în 705, re- 
gele Asiriei este şi rege al Babilonului. El restaurează 
sanctuarele şi fortificațiile. 

În 689, Sennaherib (704—681 î.Hr.) distruge si jefuieşte 
oraşul sfânt, ca urmare a asasinării fiului său mezin pe 
care îl pusese pe tronul babilonian. Relatarea celei de-a 
opta campanii a regelui asirian arată dorinţa acestuia de a 
distruge definitiv Babilonul (Inscr. de la Bavian: III, R, 14): 
» Am mărşăluit rapid împotriva Babilonului, la cucerirea 
căruia mă hotărâsem ... oraşul şi casele lui, de la temelii 
până la streşini, le-am distrus, le-am devastat, le-am 
incendiat. Zidurile de incintă interioare şi exterioare, tem- 
ple şi zei, ziguratul din cărămidă şi din pământ, atât cât 
mai era, le-am ras şi le-am aruncat în Eufrat. În mijlocul 
oraşului, am săpat canale, i-am înecat teritoriul sub ape şi 
am distrus structura temeliilor lui. Am făcut ca distrugerea 
să fie mai completă decât cea a potopului. Pentru ca în 
viitor locul acestui oraş, templele şi zeii săi să fie uitaţi, 

le-am sters cu apa si le-am transformat in pásuni... Dupa 
ce am distrus Babilonul, dupa ce i-am Zdrobit zeii si i-am 
trecut populatia prin sabie, pentru ca pámántul orasului sa 
fie máturat, l-am deplasat si l-am dus spre Eufrat si (de 
acolo) pánà la mare. Praful lui a atins Dilmun (insula 
Bahrein)... Pentru a linisti inima lui Assur, domnul meu, 
pentru ca popoarele sa se prosterneze in fata puterii lui, 
am luat praful Babilonului pentru a-l trimite popoarelor 
celor mai îndepărtate, şi în Templul Anului Nou l-am 
păstrat într-un recipient închis.” Acest martiriu a conster- 
nat lumea şi a rămas ancorat în memoria colectivă a 
popoarelor din Orientul Apropiat. Profeţiile lui leremia 
privind distrugerea Babilonului lui Nabucodonosor al II-lea, 
rostite o sută de ani mai târziu, par a se inspira din 
această relatare: „Marea s-a înălțat peste Babilon: 
Babilonul a fost acoperit de mulţimea valurilor sale. 
Cetățile lui au ajuns un pustiu, un pământ fără apă şi 
pustiu, o ţară unde nimeni nu locuieşte şi pe unde nici un 
om nu trece” (/eremia, 51: 42-43). 

Sennaherib a introdus rituri babiloniene în cultul zeului 
Assur. El nu şi-a luat titlul de rege al Babilonului, contrar 
obiceiului cuceritorilor, ci vechiul titlu al regilor Akkadului 
din mileniul al Ill-lea: „rege al Sumerului si Akkadului”. 
Prinţul moştenitor, Aşarhaddon, devine guvernator al 
Babilonului. În 681, Sennaherib este asasinat de către fiii 
săi, probabil la îndemnul soţiei lui regale babiloniene, regi- 
na Nagia/Zakutu, dornică de a-şi răzbuna oraşul. 
Numeroase documente rămase de la Aşarhaddon 
(680-669 î.Hr.) comemorează lucrările întreprinse de el în 
vederea restaurării unui oraş dezolant: „Sub domnia unui 
rege precedent, Eufratul şi-a ieşit din matcă; el s-a 
revărsat distrugând oraşul şi transformându-l în ruine. Zeii 
Babilonului au părăsit cetatea, zburând până la ceruri, iar 

cetăţenii au fugit sau au fost transformati in sclavi.” Însă 
corespondenta oficialá si textele administrative aratá cá 
orasul si regiunea si-au regásit vitalitatea. Cu toate cá se 
laudá cá ,a restaurat imaginile marilor zei si i-a repus pen- 
tru totdeauna în sanctuarele lor’, Aşarhaddon nu readuce 
în Babilon statuia lui Marduk, poate pentru că aceasta fu- 
sese distrusă, dar restituie o serie de obiecte preţioase din 
tezaurul acestui zeu. 

Asarhaddon îi numeşte, ca prinți moştenitori ai Asiriei şi 
Babilonului, pe cei doi fii ai săi: Aşurbanipal (care va 
domni peste Asiria între 668 şi 627 î.Hr.) şi Şamaş-şuma- 
ukin (care va fi rege la Babilon între 668 şi 648 7.Hr.). 
Acesta din urmă se revoltă în anul 652 împotriva mai pu- 
ternicului său frate. În 648, asediat în palatul său din 
Babilon, el se aruncă în flăcări. Acest episod fratricid va da 
naştere legendei lui Sardanapal, inventată şi răspândită 
de autorii greci. Aşurbanipal continuă acţiunea începută 
de tatăl lui, de restaurare a Babilonului; este posibil ca el 
să fi domnit aici după moartea fratelui său, sub numele 
local de Kandalanu, până în 627 î.Hr., dacă nu cumva este 
vorba de un vicerege supus regelui Asiriei. Aşurbanipal 
aduce înapoi statuia lui Marduk, sau pune să fie sculptată 
una nouă pentru a o înlocui pe aceea distrusă de bunicul 
său, Sennaherib. 

La moartea lui Aşurbanipal, Imperiul Asirian se 
destramă iar Babilonul va deveni principala putere politică 
a Orientului Apropiat. Scuturarea jugului asirian creează 
condiţiile unei noi unificări a populaţiei eterogene din 
Babilon pe baza unui sentiment naţional şi unei dorinţe de 
libertate care vor permite întemeierea Imperiului 
Neobabilonian de către Nabopalassar (626-605 î.Hr.) 

II. Imperiul Neobabilonian 


Imperiul Neobabilonian a durat mai putin de o suta de 
ani, intre 626 si 539 7.Hr., si a marcat apogeul civilizatiei 
babiloniene. ,Cronica" menţionează cá pe 23 noiembrie 
626 ,Nabopalassar (Nabu-apla-usur) s-a urcat pe tronul 
Babilonului”. Înainte de a cuceri Babilonul, el fusese 
guvernator al „ţărilor mării”, regiunea de mlaştini care 
mărgineşte țărmurile Golfului Persic. Cu toate că este 
eclipsat în istorie şi în legendă de fiul său Nabucodonosor 
al II-lea, Nabopalassar este cel care, în alianţă cu mezii 
din lran, pune capăt Imperiului Asirian prin cucerirea 
Ninivei, în anul 612. Căderea Harranului în 610, oraş unde 
se refugiase regele Asiriei, deschide regelui Babilonului 
drumul spre Levant şi coasta mediteraneană, apoi spre 
Egipt. Nabopalassar transformă regatul Babilonului într-un 
imperiu, anexând majoritatea teritoriilor fostului imperiu 
asirian. 

În Babilon, sunt întreprinse lucrări de amploare pentru 
înfrumusețarea capitalei si întărirea fortificațiilor. 
Nabopalassar dă fiului său mai mare numele de 
Nabucodonosor, probabil în amintirea stravechiului si ilus- 
trului său predecesor, Nabucodonosor |. În limba babilo- 
niană, Nabu-kudurri-usur înseamnă: „O, zeule Nabu, pro- 
tejează-l pe fiul mostenitor!”. Această alegere a unui nume 
predestinat avea să influenţeze soarta tânărului print. El 
va reuşi prin personalitatea şi faptele sale să-l eclipseze în 
renume pe omonimul şi modelul său mai vechi. 

Nabucodonosor al Lea (605—562) a avut o domnie 
lungă, plină de realizări în domeniile politic, juridic, religios 
şi moral. El continuă să extindă hotarele imperiului 
babilonian, ajungând să stăpânească Orientul Apropiat, 
de la Mediterană — frontiera Egiptului şi coasta 

sirio-palestinianá — până în Iran, ţinând la respect cele- 
lalte douá mari puteri ale vremii: Imperiul egiptean la sud- 
vest si Imperiul mezilor la nord si la est. Actiunea militará 
care a marcat cel mai mult spiritele este cucerirea si dis- 
trugerea lerusalimului in 597, apoi in 587. Nabucodonosor 
al Il-lea domneşte asupra unui imperiu mai mare decât cel 
al lui Hammurabi, comparabil in prestigiu cu cel al lui 
Sargon din Akkad. El realiza astfel visul secret sau mártu- 
risit nutrit de toti cuceritorii Orientului Apropiat care îl pre- 
cedaserá. Cu toate că autoritatea culturală a oraşului a 
continuat sá stráluceascá dupá epoca lui Hammurabi, pu- 
terea lui politicá se estompase dupá moartea suveranului, 
si nu mai depásise zona adiacentă Babilonului. 
Nabucodonosor face din capitala sa o minune a lumii, 
ceea ce fi conferá, datorita scriitorilor clasici, o celebritate 
pozitiva care o depáseste pe aceea data de cátre autorii 
biblici. 

Fiul sáu, Avil-Marduk (Evil-Merodac din Biblie) îi 
urmează la tron (562-560) şi, înainte de a fi asasinat de 
către fratele lui vitreg Neriglissar (Nergal-şar-usur), 
găseşte răgazul să proclame eliberarea regelui loiachim al 
ludeii. 

Neriglissar (560-556) era, fără îndoială, unul dintre ofi- 
terii care participaseră la asediul şi jefuirea Ierusalimului. 
El o luase de soţie pe fiica lui Nabucodonosor, Kasshaia. 
Regele consolidează Imperiul purtând campanii în nord, în 
Cilicia; ne aflăm în epoca în care persanul Cirus începe să 
cucerească teritorii din Asia, ceea ce va duce la slăbirea 
Babilonului. Neriglissar încheie lucrările edilitare din capi- 
tală, după cum o atestă documentele inaugurative 
descoperite. 

O lovitură de stat îl îndepărtează de la putere pe fiul 
său Labaşi-Marduk (556), care nu apucase să domnească 

decát cáteva luni, si fi conferá tronul lui Nabonid 
(Nabuna'id) (556—539), fiul unor conducátori religiosi origi- 
nari din Harran, din Mesopotamia Superioará, si fárá vreo 
legáturá directá de rudenie cu dinastia lui Nabopalassar. 
Original si dotat cu o puternicá personalitate, el se 
instaleazá vreme de cinci ani in Arabia, in oaza Teima. 
Acest exil fusese probabil partial voluntar (cu scopul de a 
mári Imperiul prin anexarea acestor regiuni, mai ales din 
ratiuni economice ce vizau dezvoltarea comertului Babilo- 
nului cu Marea Rosie) si pe jumátate fortat (deoarece isi 
atrásese ostilitatea preoţilor lui Marduk din Babilon, ca 
urmare a unei atitudini considerate ca eretica; el il venera 
pe Sin, zeul Lunii, divinitate principala la Harran). In timpul 
acestor ani, el îi încredinţează fiului sáu Belsazar (Bel-şar- 
usur) prerogativele de a acţiona în numele lui la Babilon. 
În pofida lungii sale absente, Nabonid a lăsat dovezi 
importante în ceea ce priveşte opera sa edilitară în 
Babilon. El se prezintă, în inscripţii, drept moştenitor spiri- 
tual al operei predecesorilor. Nabonid este cel din urmă 
suveran al Imperiului Neobabilonian. 

Belşazar este bine cunoscut datorită relatărilor biblice. 
Conform cărţilor lui Baruh şi Daniel, este numit „fiu al lui 
Nebucadneţar” (Nabucodonosor); el este însă fiul lui 
Nabonid. Belşazar nu a fost niciodată rege, cu toate că îşi 
asumă sarcinile aferente în timpul absenței tatălui sáu, 
aşa cum o arată inscripţiile inaugurative, ce dovedesc că 
el a jucat rolul de constructor şi de restaurator, prerogativă 
rezervată suveranilor. Povestea „festinului lui Belşaţar” — 
anunțând sfârşitul domniei acestuia asupra Imperiului 
Babilonian, domnie ale cărei zile erau numărate, al cărei 
rege a fost „cântărit în cumpănă” şi a fost găsit „uşor” şi ale 
cărei teritorii vor fi împărțite —, coincide cu episodul 
istorisit de Herodot şi Xenofon conform căruia Cirus era 

deja la portile Babilonului pe cand in palat inca se mai 
petrecea (Daniel, 5). 

Savantii de la curtea regilor neobabilonieni sunt cei din 
urmá legatari autohtoni ai vechii intelepciuni, institutionali- 
zate de Hammurabi, dar mostenitoare a scolilor teologice 
şi filozofice din Sumerul celui de-al lll-lea mileniu. O 
culegere de profeţii dinastice, cunoscută printr-o copie de 
bibliotecă făcută în epoca seleucidă de către un astrolog 
din Uruk (secolul al Il-lea î.Hr.), rezumă opera lui 
Nabopalassar şi Nabucodonosor al ll-lea, înlocuind 
numele Babilonului cu cel al oraşului său: „... Un rege va 
veni... el va guverna cele patru regiuni ale lumii şi, la 
numele său, întreaga omenire va tremura (este vorba de 
Sennaherib sau de Aşurbanipal). Dar după el, un rege se 
va ridica la Uruk (Nabopalassar); el va face să domnească 
dreptatea în ţară şi va lua hotărâri în favoarea ei. El va 
confirma riturile de cult ale lui Anu la Uruk (ale lui Marduk 
la Babilon)... El va restaura Urukul (Babilonul). Va reclădi 
porţile Urukului din lapislazuli... va aduce abundența în 
râuri şi în câmpii. După el, un fiu se va ridica rege al 
Urukului şi va deveni stăpânul celor patru regiuni ale lumii 
(Nabucodonosor al II-lea; acest titlu reprezintă titulatura 
tradiţională care înseamnă «regele universului»). El va 
exercita suveranitatea şi regalitatea la Uruk până ce 
dinastia lui va fi instaurată pentru totdeauna. Regii 
Urukului (Babilonului) îşi vor exercita regalitatea aseme- 
nea unor zei!” (Hunger, 1975; Wiseman, 1985). 


Capitolul III 


BABILONUL IN VREMEA LUI 
NABUCODONOSOR AL II-LEA 
(605—562 Î.HR.) 


Portretul suveranului (fig. 5). Nabucodonosor al II-lea a 
domnit patruzeci şi trei de ani, tot atâţia ca şi îndepărtatul 
şi ilustrul său predecesor Hammurabi. Singurele lui 
reprezentări care ne-au parvenit provin din regiunile din 
vest unde s-a aflat în campanie în prima parte a domniei 
sale. În valea Beqaa (la Wadi Brisa) el a lăsat — în cel 
de-al 18-lea an al domniei — două basoreliefuri ce îl 
reprezintă ca erou, într-unul luptându-se cu un leu sim- 
bolizând duşmanul, în celălalt doborând un cedru. Textul 
însoțitor relatează construcţia unui drum prin care urmau 
a fi transportaţi cedrii din Liban, destinati monumentelor 
Babilonului. Suveranul poartă costumul regal babilonian: 
roba plisată şi brodată şi coroana conică. 

Elementele care explică personalitatea, aspiraţiile şi 
faptele lui Nabucodonosor al II-lea fac referire la trei mari 
suverani din trecut, care au fost pentru el modele de ur- 
mat: Sargon, regele Akkadului, Hammurabi şi Nabuco- 
donosor |. Dacă domnia lui Nabucodonosor al II-lea a fost 
glorioasă datorită carismei personale a suveranului, el s-a 
dovedit, asemenea modelelor sale, un mare cuceritor, un 
om de stat luminat şi drept şi un principe devotat zeilor săi. 
Pe lângă toate aceste calităţi, Nabucodonosor a fost un 
mare constructor. Bogăția imperiului îi furniza mijloacele 
financiare. El a făcut să domnească în Babilon prosperi- 
tatea necesară marilor programe de construcţii care au 
mobilizat forţele energice ale ţării. Politica lui de 

Fig. 5 — Nabucodonosor al Lea doborând un cedru, după basore- 
lieful de la Wadi Brisa, Welssbach, 1906, pl. V 


strămutare a populatiilor i-a furnizat, cu costuri reduse, 
mâna de lucru indispensabilă lucrărilor. Prada provenită 
de la lerusalim şi aducerea, o dată cu ea, a întregii elite 
intelectuale şi a meşteşugarilor specialişti din regatul 
ludeii i-au favorizat ambițiile edilitare. Preocuparea de a 
pune la adăpost Babilonul împotriva eventualitatii unui 
atac l-a obligat să întărească aparatul defensiv al oraşului, 
ceea ce a oferit arhitecţilor săi posibilitatea unor realizări 
grandioase. Nabucodonosor al ll-lea a dorit să facă din 
Babilon o capitală demnă de gloria regelui şi zeului ei. 
Majoritatea inscriptillor provenite de la el îi proslăvesc 
activitatea edilitară. El este constructorul marelui Babilon 
la care Biblia face numeroase aluzii, al oraşului somptuos 
descris de Herodot. 

În planul politicii externe, Nabucodonosor se proclamă 
ca pacificator al regiunilor din vest. Pe plan intern, el se 

prezintă ca un rege al dreptăţii, după exemplul lui 
Hammurabi. Un text pe argilá oferá o imagine a politicii 
judiciare a regelui si a idealului moral si spiritual care ca- 
racterizeazá strálucirea finalá a culturii babiloniene: ,Nu 
era nepăsător în ceea ce priveşte justiţia adevărată si 
dreaptă; el nu se odihnea nici ziua, nici noaptea, ci cu 
conştiinţă şi măsură, transpunea în scris judecăţi şi decizii 
menite să-i placă lui Marduk, marele Domn, şi să crească 
bunăstarea tuturor popoarelor şi pacea ţării lui Akkad 
(Babilonia). El a stabilit cele mai bune reguli pentru cetate, 
a construit o nouă curte de justiţie... A suprimat corupţia şi 
mita în rândul poporului, a adus bunăstarea în ţară şi a 
făcut în aşa fel încât nimeni să nu poată speria poporul 
său. A bucurat inima (zeilor)... care iubeau regalitatea sa” 
(BM 45690). Drept exemple, sunt expuse mai multe cazuri 
de procese, la fel ca în „codul lui Hammurabi”, însă cu 
detalii, ceea ce ne permite reconstituirea unor fațete ale 
vieţii sociale din Babilon. 

Nabucodonosor a menţinut unitatea regatului adunând 
la curte toate personajele importante ale Imperiului: înalţi 
funcţionari babilonieni sau ambasadori străini şi suverani 
învinşi şi deportaţi. Mai multe inscripţii inaugurative şi o 
prismă cunoscută sub denumirea de „calendarul de stat al 
lui Nabucodonosor” (Istanbul 7834) menţionează partici- 
parea la ceremoniile oficiale a regilor din oraşele de pe 
coasta mediteraneană (Tir, Gaza, Sidon, Arvad, Aşdod). 
Táblite administrative descoperite în palat atestă de 
asemenea prezenţa străinilor — tributari, diplomaţi, trupe 
auxiliare sau comercianţi —, în calitate de persoane sub- 
ventionate: familia regală a ludeii, un principe din Askalon, 
egipteni (printre care marinari care aduceau produse de 
lux şi îşi ancorau vasele la cheul Eufratului), elamiti, 
ciprioti, lidieni, mezi şi persi. 

Politica religioasă a lui Nabucodonosor al Il-lea l-a facut 
să întreţină temple în oraşele principale ale Babiloniei. În 
toate inscripţiile, Nabucodonosor se proclamă „adminis- 
tratorul lui Esagil şi Ezida”, marile sanctuare închinate lui 
Marduk la Babilon şi fiului său, zeul Nabu, la Borsippa. 
Această menţiune reprezintă un laitmotiv, chiar şi pe 
cărămizile aflate în fiecare construcţie, ca marcă a propri- 
etăţii regelui. Funcţia regală primordială era aceea de a 
asigura buna funcţionare a sanctuarelor, căci menţinerea 
bunăstării şi renumelui Babilonului depindeau de 
bunăvoința lui Marduk. Credinţa în intervenţia divină si 
practicarea actelor religioase erau fundamentale în viaţa 
regelui. În bilanţul propriei domnii, el îşi afirmă vocaţia de 
a-i servi pe Marduk şi pe Nabu: „Eu sunt Nabucodonosor, 
regele Babilonului, principele puternic, favoritul lui Marduk, 
suveranul nobil, mult iubit de Nabu, care caut intelep- 
ciunea... care veghez zilnic la buna funcţionare a lui Esagil 
şi Ezida... fiul cel mare al lui Nabopalassar, regele 
Babilonului. Atunci când Domnul, divinul meu creator, m-a 
făcut, de când Marduk m-a plămădit în pântecele mamei 
mele, de când am fost născut şi creat... am urmat căile 
divine... De când Marduk, marele domn, a exaltat măreţia 
maiestatii mele regale şi mi-a încredinţat suveranitatea 
asupra tuturor popoarelor şi de când Nabu, păzitorul tutu- 
ror cerurilor şi al pământului, a făcut în aşa fel încât mâna 
mea să apuce un sceptru nepărtinitor pentru a guverna 
popoarele, i-am invocat şi am fost atent faţă de divinitatea 
lor. În faţa lui Marduk, domnul meu, m-am rugat, am 
îndreptat spre el rugile mele; el s-a arătat atent faţă de 
preocupările inimii mele. l-am vorbit (astfel): „Fără tine, 
domnul meu, ce există? Pentru regele pe care îl iubeşti, al 
cărui nume l-ai pronuntat..., ai stabilit un nume de dreptate 
şi îl conduci pe drumul drept! Eu sunt prinţul care te 

iubeşte, creaţia mâinilor tale. Tu m-ai zámislit şi mi-ai 
încredinţat suveranitatea asupra tuturor popoarelor. În 
mila ta, o, Stăpâne, tu care le vezi pe toate, condu-le spre 
iubirea suveranităţii tale... Prelungeste zilele celui care te 
adoră, căci tu eşti cel care cu adevărat mă face să 
trăiesc!” „EI, onorat printre zei, Marduk, a auzit rugăciunea 
mea şi a primit implorările mele... Graţie ajutorului său 
atotputernic, am traversat {ari îndepărtate, munţi sălbatici, 
de la marea superioară la marea inferioară (de la 
Mediterană la Golful Persic), drumuri dificile, locuri de 
nepătruns unde trecerea era stăvilită şi nu călcase nici un 
picior, drumuri grele, căi deşertice (bariera muntoasă a 
Libanului şi a Amanusului). l-am supus pe rebeli, i-am sub- 
jugat pe duşmanii mei şi am guvernat ţara cu dreptate. Am 
adus prosperitate poporului şi am îndepărtat răutatea şi 
duşmănia. În fata lui (Marduk), argint şi aur, bijuterii 
preţioase, bronz şi lemn preţios, tot ceea ce are valoare, 
produse din munţi şi tezaure ale mării, le-am oferit din 
belşug drept daruri bogate oraşului meu, Babilon” (Nab. 
15 i, 23 - ii, 32; 14 i, 1-13). 


I. Urbanismul şi viata la Babilon 


Inca de la sfársitul perioadei kasite sau din epoca lui 
Nabucodonosor |, la sfârşitul secolului al Xll-lea î.Hr., 
perimetrul zidului interior de incintă este deja trasat, ca şi 
reţeaua urbană, cu amplasarea principalelor cartiere şi a 
căilor de comunicaţie. Datorită studiului comparativ al 
izvoarelor arheologice, al textelor topografice şi al docu- 
mentelor inaugurative ale regilor neobabilonieni, suntem 
în măsură să reconstituim în mare parte înfăţişarea 
oraşului în epoca lui Nabucodonosor al II-lea, suveranul 

care a dus Babilonul la apogeu în privinţa puterii, a fru- 
musetii şi a culturii, şase secole mai târziu. Babilonul fiind 
legat sub aspect religios de originile lumii şi sub aspect 
istoric de epoca eroică, nu trebuie să ne mire faptul că 
planul şi concepţia lui arhitecturală au rămas stabile, în 
pofida extinderilor şi restaurărilor al căror obiect a fost. 
După ce au recreat un mare imperiu, regii dinastiei neo- 
babiloniene au întreprins un program de reconstrucţie a 
ansamblurilor monumentale civile şi religioase ale 
oraşului, în dorinţa de a-i conferi un aspect demn de noua 
lui putere politică internaţională şi de supremaţia lui cul- 
turală. Una dintre ratiunile politicii externe ambitioase a 
regilor Babilonului a reprezentat-o perspectiva de a putea 
percepe, din partea populațiilor supuse, tributurile nece- 
sare finanţării marilor lucrări efectuate în inima Imperiului. 
Aceste realizări materiale corespund unei ideologii teo- 
cratice. Babilonul devine o capitală strălucitoare. Idealizat 
atât de aliaţi cât şi de duşmani, prestigiul său era incom- 
parabil, iar suveranul se comporta ca un stăpân al lumii. 
Oraşul era imens, suprafaţa lui totală împreună cu subur- 
biile ajungând în epoca lui Nabucodonosor al Il-lea la 
aproape 1000 ha. Oraşul interior ocupa un spaţiu între 450 
şi 500 ha şi număra aproape 100 000 de locuitori. 

Suveranii neobabilonieni s-au arătat respectuosi fata 
de trecut şi au încercat să-şi creeze o filiatie directă din 
vechii regi. Ei au degajat ruinele templelor străvechi iden- 
tificând amplasamentele lor iniţiale în vederea reconsti- 
tuirii identice şi au reîngropat documentele inaugurative 
lăsate de predecesorii lor. 


Cartierele (fig.2). Oraşul interior, demarcat încă de la 


sfârşitul mileniului al II-lea de centura de fortificaţii, era 
împărţit în zece cartiere, cunoscute nouă datorită 

contractelor de vánzare-cumpárare a terenurilor si 
caselor, care precizau numele sectorului in care era situat 
imobilul. Sursa principalá de informatii asupra acestei 
împărțiri a oraşului o reprezintă Tintir (V, 92-104). Textul 
prezintă lista cu numele acestor cartiere precum şi câte 
două puncte de referinţă — porţi, temple sau cursuri de 
apă —, pentru limitele fiecăruia dintre ele. Ele se întindeau 
pe ambele maluri ale Eufratului. Existau şase cartiere în 
partea orientală, cea mai dens populată şi care conţinea 
complexele monumentale oficiale, şi patru cartiere în 
partea occidentală. 

Primele trei cartiere menţionate, pe malul estic al fluviu- 
lui, purtau numele oraşului însuşi: Eridu, Suanna (denumit 
uneori Tintir) şi Ka-dingirra. Numele vechi şi sacru de 
Eridu a fost poate adoptat, încă de la începutul mileniului 
al II-lea, pentru a desemna centrul oraşului. Oraşul imprej- 
muit aflat la est de Eufrat era pe atunci cuprins între 
„Poarta Pieţii” şi „Marea Poartă”, situate în zidul de incintă. 
La vest, el se întindea probabil până la cartierul desemnat 
de texte mai târzii sub numele de Kumar. Expansiunea 
Babilonului a fost rezultatul politicii lui Hammurabi: în 
această perioadă a fost populată Ka-dingirra, parţial 
Suanna şi anumite alte sectoare periferice. Însă cel dintâi 
nucleu oriental, Eridu, ce conţinea sanctuarul lui Marduk, 
a rămas întotdeauna cel mai sacru. În epoca neobabilo- 
niană, Eridu, Ka-dingirra şi Suanna reprezentau cartierele 
cele mai importante. Ka-dingirra îngloba palatul regal. 

Unele denumiri adoptate pentru celelalte cartiere sunt 
derivate din nume de oraşe din vechile regate Sumer şi 
Akkad, din mileniul al Ill-lea: Kumar (Kuara), Kullab si 
Tuba. Denumirea de Oraşul Nou este însă de origine 
populară. Numele cartierului de nord-vest, Bab-Lugalirra 
(„Poarta zeului Lugalirra”), provine, se pare, de la o poartă 

care era deschisá in vechiul zid al orasului. In ceea ce 
priveste denumirile ultimelor douá cartiere, unul dintre ele 
este deteriorat; celălalt, scris în sumeriană Te, este de 
origine obscură. Expansiunea lor este de dată recentă, 
începând cu sfârşitul mileniului al II-lea şi continuând în 
epoca neobabiloniană. În această zonă, ocupată de actu- 
ala albie a Eufratului, nu s-a efectuat aproape nici o explo- 
rare arheologică. 

Dincolo de fortificațiile interne, densitatea populaţiei 
trebuie să fi fost redusă, aici întinzându-se terenuri culti- 
vate ce alimentau oraşul. Ultimul paragraf din Tintir con- 
sacrat cartierelor oraşului vorbeşte de „câmpuri înconju- 
rătoare ce aduc abundența”. 

Casele scoase la lumină cu ocazia săpăturilor arheo- 
logice prezintă o orientare asemănătoare. În Babilon 
exista un plan urbanistic precis, aşa cum o demonstrează 
toate amenajările realizate de Nabucodonosor al II-lea. 
Bulevarde mari conduceau la cele opt porţi ale oraşului; 
cele mai importante erau drumul procesional al lui Marduk 
şi cel al lui Nabu, care traversau cetatea pe axul nord-sud. 
Străzile, strâmte, erau trasate în unghi aproape drept, fiind 
orientate pe direcţia nord-sud şi est-vest, iar ansamblul 
oraşului trebuie să fi avut un plan cu traseu regulat. 


Locuinţele (fig.6, a-b). Arheologii germani au degajat 
zone dens locuite, a căror origine urcă până în perioada 
paleobabiloniană, dar care conţin în majoritate case par- 
ticulare neobabiloniene, în Merkes, la est de drumul pro- 
cesional al lui Marduk. Aici era nucleul vechiului oraş. 
Sectorul cercetat acoperă în mare partea de sud-est din 
Ka-dingirra, marginea de est din Eridu, în faţa ziguratului, 
şi marginea de nord din Suanna. 

lanul Merkes-ului, dupa Reuther, WVDOG 47, 1926, pl. 17 
(a. marea casă; b. templul lui Istar din Akkad). 


Fig. 6 — 


Casele erau construite din cárámizi de pámánt nears, 
uscate la soare si fixate cu un mortar de argilă. În casele 
înstărite, încăperile erau organizate în jurul unui spaţiu 
central, adesea o curte. Luminarea şi aerisirea se realizau 
cu ajutorul unui sistem de deschizături la partea supe- 
rioară a pereţilor care, vara, aduceau curenţi de aer; ele 

erau prevăzute cu plăci din teracotă găurite. O încăpere 
principală spațioasă, dreptunghiulară, camera de primire 
pentru casele mari, se deschidea spre curte. În spate şi de 
jur împrejur erau dispuse apartamentele private: camere, 
grupuri sanitare şi dependinţe. În partea opusă, intrarea 
casei dădea pe o stradă liniştită. Se intra până în curtea 
centrală printr-un joc de încăperi aşezate în şir sau în 
zigzag. Acest plan de bază era uneori multiplicat, putând 
fi adăugate spaţii administrative şi comerciale. Casele 
erau grupate în mici ansambluri, care adeseori comunicau 
între ele. Acoperişurile, din argilă, erau plate. 

Această formă, oarecum tipizată, a locuinţelor particu- 
lare a fost adoptată şi pentru palate sau temple. Locuinţele 
umane şi cele divine se asemănau. De altfel, pentru a 
desemna casa şi templul se utiliza acelaşi cuvânt, iar zeii 
erau percepuți ca având înfăţişare omenească şi trăind 
aidoma suveranilor. Fațadele prezentau un aspect nere- 
gulat, având intrânduri şi elemente ieşite în relief. 

Morţii erau îngropaţi în sarcofage de teracotă, chiar sub 
podeaua resedintei familiale. Copiii erau cel mai adesea 
înmormântați în nişte urcioare mari de piatră acoperite cu 
un capac tot din piatră. 

Herodot descrie astfel casele din Babilon (l, 180): 
„Oraşul este intesat de case cu trei sau patru caturi; 
străzile care-l străbat sunt drepte, mai ales cele transver- 
sale, care se îndreaptă spre fluviu”. Majoritatea caselor nu 
aveau probabil decât un etaj, dar informaţia dovedeşte 
marea densitate a populaţiei. În epoca lui Nabucodonosor 
al II-lea, traseul zidurilor exterioare nu se mai schimbase 
de mai bine de cinci sute de ani, cu toate că ele fuseseră 
întărite. De aceea a trebuit să fie căutate soluţii alternative 
care să ducă la creşterea spaţiului locativ în interiorul 
cetăţii. 

Mobilierul si ornamentele. Piesele arheologice desco- 
perite in casele babiloniene reprezintá in majoritate vese- 
lá. Ea constá din vase mari de gresie pentru pástrarea 
uleiului, gránelor si báuturilor (apá, bere si vin); recipiente 
de piatrá apartinánd inventarului casnic; mici vase 
smaltuite, cu decoruri geometrice sau florale, sau din 
sticlá decoratá, ce contineau parfumuri. 

Cu ocazia sápáturilor din Merkes, au fost descoperite 
alte obiecte, mai ales sigilii-cilindru si peceti din piatrá finà 
si din materiale sticloase, care erau rulate sau aplicate pe 
táblitele de argilá, in loc de semnáturá. Iconografia princi- 
pala a sigiliilor paleobabiloniene îl reprezintă pe rege, 
identificabil dupá acoperámántul de cap — cu bor si calotá 
rotunda — purtat de suverani inca din epoca sumeriana 
(fig.4), înarmat, in fata unei divinităţi. Sigiliile neoba- 
biloniene înfăţişează de obicei un personaj care poate fi 
suveranul sau un preot, care venereazá divinitatile repre- 
zentate prin simbolul lor aflat pe un altar (fig.7). Marduk 
poate fi recunoscut prin emblema sa: sapa triunghiulará 
(marru), legatá de vechea sa functie de divinitate agricolá. 
Nabu, zeul scrierii si al stiintei, este identificat prin con- 
deiul sáu, uneori reprezentat printr-un semn cuneiform. 
Aceste simboluri sunt purtate de cátre dragonul 
Mushussu, unul dintre monstrii primordiali învinşi de 
Marduk la începutul vremurilor. Regele, ca şi Marduk, era 
şi el reprezentat ca un erou ce-şi înrobea duşmanii, 
infatisati ca animale sălbatice sau fantastice. 

În morminte s-au găsit numeroase bijuterii: coliere din 
perle de aur si de argint şi cu pietre semiprețioase: cal- 
cedonii, agate, onix, cornalină, lapislazuli, cristal de stân- 
că şi turcoaze. Nici una dintre aceste pietre nu este origi- 
nară din Mesopotamia, care nu posedă materie primă; ele 
sunt importate. Tezaurul de la Esagil, templul lui Marduk, 

Fig. 7 — Sigiliu purtând însemnele lui Marduk si ale lui Nabu (Luvru, 
AO 4366) 


conţinea pietre deosebit de frumoase; bijuteriile purtate de 
rege şi de principi erau confecţionate din pietre foarte 
scumpe. În epoca neobabiloniană, multe bijuterii erau imi- 
taţii, fiind mai ieftine; căci rutele comerciale internaţionale 
se limitau în principal la regiunile anexate de Imperiu — 
coasta mediteraneană la vest şi Luristanul la est — şi la 
Egipt şi Anatolia. Drumul maritim din Golf, ca şi cel pe 
uscat, trasee pe care se aduceau pietre preţioase şi pro- 
duse exotice din est, fuseseră tăiate încă din cursul mile- 
niului al Il-lea. Marii regi perşi vor redeschide aceste cái 
comerciale. Stocurile de pietre erau păstrate în temple şi 
în depozitele palatelor, sau erau prădate din alte părţi. 
Imitaţiile purtau acelaşi nume cu mineralele originale, însă 
preţul lor era mult inferior. Contrafacerea de lapislazuli, 
piatra regală şi divină, a reprezentat obiectul predilect al 
cercetărilor făcute de chimistii din Babilon, aceştia lăsând 
adevărate opere ştiinţifice legate de procedeele de fabri- 
catie. 

S-au gásit figurine din teracotá reprezentánd scene din 
viata familiei. Una dintre temele cel mai des întâlnite este 
o femeie purtánd un copil, o scená intimistá sau cu valoa- 
re votivá, apotropaicá, aga cum ne lasá sá bánuim prezen- 
ta altor obiecte cu rol magic, descoperite in acelasi con- 
text. 

Religia populară şi protecţia faţă de boli şi de spiritele 
malefice. Amulete de teracotă sau de piatră îl reprezintă 
pe demonul Pazuzu, regele spiritelor vânturilor, un demon 
înaripat, cel mai adesea invocat ca spirit protector, pentru 
a-i expedia în Infern sau în atmosferă pe demonii mai răi 
ca el. Lui i se cerea în special să-l neutralizeze pe demo- 
nul feminin Lamaştu, care acţiona cel mai frecvent asupra 
femeilor însărcinate, făcându-le să avorteze. Lamastu era 
considerată răspunzătoare pentru moartea subită a nou- 
născutului şi pentru decesul copiilor de vârstă fragedă, 
foarte frecvente în epocă. Bolnavilor li se puneau talis- 
mane la gât pentru a-i ajuta să exorcizeze spiritul rău care 
era vinovat de maladie. Pe spatele talismanului era gra- 
vata o incantatie, menită a-l face pe monstru să iasă din 
corpul bolnavului, considerat ca posedat. lată o incantatie 
destinată vindecării durerii de cap si a unei inflamații: 
„Lamaştu, fiică a lui Anu... pumnal care loveşte capul, care 
atátá focul; zeiţă cu înfăţişare hidoasă... În numele zeilor, 
prin zei, te conjurăm, zboară ca pasărea în cer!” (Berlin, 
VA 3477). Fiecare frază corespundea unui rit precis ce tre- 
buia executat. Magia juca un rol foarte important în viaţa 
cotidiană a babilonienilor. Existau o serie întreagă de 
tabuuri care trebuiau respectate. Se purtau de asemenea 
felurite coliere făcute din pietre magice. Se pare că, sub 
aspectul eficacitatii magice, nu avea importanţă calitatea 
pietrelor, adevărate sau false, atâta vreme cât erau res- 
pectate anumite criterii de culoare şi combinaţii în alcătui- 
rea colierului. Ritualurile prevedeau modurile de utilizare 
ale acestor amulete, în asociere cu rugăciunile recitate 
deasupra corpului bolnavului. 

Magia şi religia erau amestecate: Pazuzu, în calitate de 
spirit al vânturilor, aparţine domeniului zeului Enlil, care 
era la origine stăpânul pământului dar şi al atmosferei. 

Lamastu este invocată ca fiică a lui Anu, cerul, sau ca fiică 
a lui Ea, zeul magiei. Operatiile magice erau practicate de 
preoţi. În mileniul | î.Hr., medicina practică era strâns 
legată de magia conjuratorie. În afara ritualurilor zilnice 
contra bolilor şi vrăjitoriei, care erau practicate aidoma atât 
pentru demnitari cât şi pentru oamenii de rând, existau 
mari ritualuri rezervate regelui. Pentru suveran, care 
reprezenta destinul ţării, preoţii clerului lui Ea şi al lui 
Marduk oficiau lungi ceremonii şi ritualuri complicate. 
Medicina practică utiliza remedii pe bază de plante şi de 
substanţe minerale şi animale. 


Arhivele şi viata economică. În epoca neobabiloniana 
sunt atestate numeroase contracte de vânzare a 
terenurilor de construcţii, mai ales în cartierul Suanna. 
Această înmulţire a parcelelor, datorată adeseori 
impartirilor rezultate dintr-o moştenire, înseamnă totodată 
că marile proprietăţi erau scumpe, dat fiind că zona 
devenise una centrală o dată cu creşterea populaţiei 
Babilonului. Fiecare familie de orăşeni păstra scrisorile 
familiale şi documentele referitoare la gestiunea bunurilor 
sale. Tablitele de argilă erau păstrate în urcioare. Doar 
arhivele foarte importante erau depozitate în încăperi spe- 
ciale. În Babilon şi în alte oraşe ale Babiloniei, Nippur şi 
Uruk mai ales, existau mari arhive particulare. Numeroşi 
exilați evrei şi-au înjghebat afaceri în Babilon, astfel încât, 
atunci când Cirus i-a eliberat, mulţi dintre ei n-au mai dorit 
să se întoarcă la lerusalim. În epoca neobabiloniană fami- 
lia Egibi, care locuia în cartierul Suanna, iar în perioada 
persană familia Murasu, au lăsat numeroase acte. 

Casa Egibi se afla în strânse relaţii cu palatul. Fonda- 
torul său, Bel-eter Egibi, activa aproximativ din anii 690 
î.Hr. El trebuie să fi participat la reconstrucţia Babilonului 

după distrugerea din 689, ocazie cu care s-a îmbogăţit. 
Sulaia, nepotul fondatorului, a atins culmea succesului în 
afaceri la începutul Imperiului Neobabilonian. Firma a 
jucat, începând cu anul 581, rolul unei bănci şi a prospe- 
rat datorită tranzacţiilor şi mai ales a împrumuturilor de 
bani. Ea îi angrena în activitate pe toti membrii familiei; în 
arhive sunt atestati mai multi Egibi din aceeaşi generaţie, 
căsătoriile între veri fiind o practică obişnuită. 

În ceea ce priveşte produsele zilnice ale economiei 
locale, pe pieţele cotidiene era frecvent utilizat trocul. Dar 
numeroase mărfuri erau importate de departe, pe fluviu 
sau pe uscat. Pentru tranzacţiile importante — contracte 
comerciale sau acte juridice —, piesa de schimb era argin- 
tul, aflat sub formă de lingouri. Sub domnia lui Nabu- 
codonosor al II-lea, nu exista încă impozit pe turnarea lin- 
gourilor, însă palatul controla valoarea argintului, al cărui 
titlu legal ce servea la plăţi era de 7/8 argint pur şi 1/8 aliaj 
autorizat. Obiectele de argint erau confecţionate dintr-un 
metal mai pur. Lingourile purtau un marcaj aplicat de către 
argintari, marcaj care le dădea un curs legal, protejat de 
lege. În practică, marile temple şi palatul deţineau mari 
cantităţi de metal preţios şi aveau argintarii lor omologati. 


II. Monumentele oficiale: 
Babilonul, Minunea lumii (fig.2, 8) 


Nabucodonosor al II-lea a construit sau a restaurat trei 
mari ansambluri monumentale în Babilon: 

1. Oraşul era împrejmuit de două incinte care îl făceau 
o cetate redutabilă. Limitele oraşului exterior, pentru mar- 
ginile de vest şi de sud care nu erau delimitate de un zid, 
sunt dificil de determinat. 

Fig. 8 — Palatele şi fortificațiile Babilonului în epoca lui 
Nabucodonosor al Il4ea; adaptat după Wiseman, 1985, pl. | b: 

1. Poarta lui Istar; 2. Drumul procesional al lui Marduk (strada 
Babilonului). 3. „Palatul de sud” (a. curtea de est; b. curtea centrală; 
c. curtea principală; d. curtea de vest; e. curtea anexă; f. sala tronului; 
g. clădire boltită; h. mormânt regal (?); 4. „Palatul de nord”; 

5. „Bastionul de nord”; 6. „Bastionul de vest”; 7. „Grădinile sus- 
pendate" (?); 8. „Rezervor”; 9. Templul Zeitei-mama (Ninmah). 


2. Ansamblul de palate regale („Palatul de sud” şi 
„Palatul de nord”) şi citadela dublă, la est de Eufrat, pe Tell 
Qasr. 

3. Sanctuarul zeului Marduk, situat în centrul oraşului, la 
Tell Amran Ibn Ali, pe malul de est al Eufratului. El cuprindea 
templul Esagi/ cu anexele sale şi, mai la nord, ziguratul sau 
turnul cu etaje, numit Etemenanki, care se ridica în mijlocul 
peribolului aferent. Incinta sacră a lui Marduk avea în com- 
ponentá şi locurile de cult ale marilor zei. 

Numeroase temple se aflau ráspándite in alte diferite 
cartiere ale orasului. Cultului lui Marduk íi apartineau si 
marile artere de circulatie, incepánd cu drumul care trecea 
pe sub Poarta lui Istar si cobora în lungul palatelor si al 
incintei ziguratului, cátre Esagil. 

1. Fortificațiile şi sistemul defensiv al oraşului. Sub 
domnia lui Nabucodonosor al Il-lea, Babilonul era protejat 
de un formidabil complex de ziduri, alcătuit astfel: a) o 
incintă exterioară — dublată de un zid avansat ce lega cele 
două braţe ale Eufratului la câţiva kilometri la nord de oraş 
— şi un alt zid, situat în aceeaşi direcţie, la distanţa de 
şaizeci de kilometri; şi b) o incintă interioară. 


Fortificațiile din afara oraşului (fig. 1). Lui Nabucodono- 
sor al II-lea i se datorează două construcţii defensive 
amplasate în amonte de Babilon, aşa cum o atestă cilindrii 
inaugurativi descoperiţi la Sippar şi la Babilon şi marile 
inscripţii rupestre din Liban. 

Prima lucrare lega capitala de Kiş şi de un alt oraş 
numit Kar Nergal (neidentificat). Această fortificaţie supli- 
mentară era destinată să protejeze proximitatea nordică a 
Babilonului; ea lega două braţe ale Eufratului, cu scopul 
de a crea mlastini sau lacuri artificiale: „Pentru ca 
duşmanul cel rău să nu atingă pământul Babilonului, am 
construit un mare taluz de pământ de la liziera Babilonului, 
până la Kiş... pe o distanţă de 4 beru 2/3 (cca 50 km), şi 
am împrejmuit Oraşul cu ape puternice.” 

Regele vorbeşte apoi de o a doua linie avansată de for- 
tificatii, un zid ridicat pentru a apăra întreaga Babilonie, la 
aproximativ 60 km nord de oraş, în direcţia Sippar-ului: „În 
al doilea rând, pentru a întări apărarea Babilonului, am 
construit un mare taluz pe o lungime de 5 beru (aproape 
60 km), deasupra Babilonului, mai sus de Upe (Opis) şi 
până la Sippar, de la malul Tigrului până la malul 

Eufratului, si am înconjurat Tara cu ape puternice pe o dis- 
tanta de 20 beru, asemenea întinderii mării. Pentru ca 
acest taluz sá nu fie luat de loviturile puternice ale valu- 
rilor, i-am consolidat malurile cu bitum şi cu cărămizi arse. 
Astfel, am întărit apărarea Esagilului şi a Babilonului” 
(Wadi Brisa 6, IM 51723-4). După fiecare creştere a 
apelor, câmpia netedă dintre Sippar şi Babilon devenea o 
mlaştină întinsă. Constructorii zidului au transformat acest 
neajuns în avantaj, integrând zona inundată în sistemul de 
apărare ce înconjura Babilonul. Acest zid era cunoscut în 
perioada Antichității clasice sub numele de „Zidul mezilor”; 
Xenofon a trecut prin preajma lui cu ocazia retragerii celor 
zece mii, în 401 î.Hr. (Anabasis 2, 14; 12). În secolul al 
IV-lea al erei noastre, Ammianus Marcellinus vorbeşte 
încă despre el. 


Incinta exterioară: „zidul întărit” (fig. 2). Nabucodonosor 
vorbeşte, de mai multe ori, despre fortificațiile pe care 
le-a conceput pentru a limita şi proteja oraşul şi suburbiile 
sale, la nord şi la est: „... Pentru ca răul şi duşmănia să nu 
poată oprima Babilonul, iar câmpul de luptă să nu se 
apropie de Imgur-Enlil zidul Babilonului, ceea ce nici un 
rege n-a făcut înaintea mea, am construit un zid întărit în 
jurul periferiei orientale a Babilonului. Am săpat santul şi 
am întărit faţa peretelui cu zidărie de cărămizi arse legate 
cu bitum, şi l-am construit înalt cât un munte” (Nab. 4 şi 9 
ii). Această descriere corespunde rezultatelor săpăturilor 
arheologice germane, care au reperat perimetrul acestei 
incinte şi au excavat-o pe o lungime de 830 m. Suprafaţa 
împrejmuită de un zid triplu de cărămizi arse, având inter- 
calate numeroase turnuri, se întindea pe 5 km de la nord 
la sud şi aproape tot atâta de la est la vest, ajungând până 
pe malul Eufratului. Lucrarea nu a fost fără îndoială 

concepută pentru a imprejmui cartierele oraşului aflate la 
vest de Eufrat, căci pericolul unui atac inamic nu putea 
veni decât din nord sau din est. El a fost probabil înălţat în 
momentul în care Nabucodonosor a decis să-şi constru- 
iască o reşedinţă în partea de nord, în afara oraşului 
vechi. Zidul întărit înglobează acest palat, botezat de 
arheologi „Palatul de vară”, şi îl protejează. Incinta este 
alcătuită din trei ziduri separate şi dintr-un şanţ; primul zid 
interior, gros de 7,12 m, era din cărămizi crude, uscate la 
soare; la 12 m distanţă, dincolo de drumul de rond al san- 
tinelelor, zidul median, puţin mai gros (7,80 m), era făcut 
din cărămizi arse, mai solide, îmbinate cu bitum; în sfârşit, 
lângă acest zid a fost construit un al treilea, lat de circa 
3,25 m. El forma un impresionant perete de sprijin 
desupra unui şanţ de peste 50 m lăţime, plin cu apă. 
Ansamblul acestui sistem de fortificaţii se întindea aşadar 
pe aproape 30 m lăţime, neincluzând santul. La intervale 
regulate, cel puţin pe zidul interior, erau construite turnuri 
pătrate aflate la aproximativ 52 m unul de altul. 

Zidul întărit este probabil cel descris într-un text metro- 
logic din epoca neobabiloniana (BM 5544), text care enu- 
meră un total de 120 de turnuri şi 5 porţi, ce pot fi aproxi- 
mativ plasate în plan ca urmare a punctelor de reper. Este 
vorba poate de un îndreptar pentru inginerii şi zidarii lui 
Nabucodonosor, sau reprezenta un manual de pregătire 
pentru instruirea soldaţilor însărcinaţi cu paza şi apărarea 
zidurilor. Zidul începe la Eufrat şi se sfârşeşte la Poarta 
Tármului (Mării), nume ce desemnează probabil drumul ce 
ducea spre sud şi spre Golf. Prima poartă menţionată, 
Poarta canalului Suhi, trebuie deci situată în partea opusă, 
la nord. Cele trei porţi intermediare — Poarta canalului 
Madanu, Poarta Gishu şi Poarta Soarelui Zeilor — pot fi 
localizate datorită numărului de turnuri care le despart. 

Incinta interioara (fig. 2). Dar zidurile care au adus 
renumele Babilonului sunt cele ale orasului propriu-zis si 
pe care Strabon le claseazá printre cele sapte minuni ale 
lumii. 

O prima incintá este mentionata in primul an al lui 
Sumuabum, fondatorul primei dinastii a Babilonului, la in- 
ceputul secolului al XIX-lea î.Hr. Această fortificaţie, pro- 
babil la origine de formă circulară, a fost dărâmată şi 
reconstruită de mai multe ori. La sfârşitul secolului 
al XII-lea, Tintir (V, 57-58) face referire la un zid dublu de 
incintă, a cărui formă dreptunghiulară datează, poate, 
dintr-o epocă anterioară. Rezultatele săpăturilor şi izvoa- 
rele scrise demonstrează că incinta delimitează extin- 
derea oraşului interior aşa cum avea ea să rămână până 
în epoca neobabiloniană. Oraşul avea circa 2 km de la 
nord la sud şi 3 km de la est la vest. Această fortificaţie 
consta în două ziduri principale din cărămidă crudă, 
întărite cu turnuri şi contraforturi; zidurile erau divinizate şi 
purtau nume specifice: zidul oraşului era denumit 
Imgur-Enlil, ceea ce înseamnă „zeul Enlil şi-a arătat 
favoarea”, iar zidul care îl dubla pe acesta spre exterior 
era denumit Nimit-Enlil: „meterezele lui Enlil”. 

Incinta Babilonului a căzut victimă mâniei. lui 
Sennaherib. Asarhaddon a încercat să reconstruiască 
Imgur-Enlil şi Nimit-Enlil „conform planurilor lor originale", 
dar s-a înşelat asupra traseului lor, ceea ce dovedeşte 
amploarea stricáciunilor provocate de armatele tatălui 
său, de vreme ce temeliile zidurilor nu mai puteau fi 
recunoscute. Aşarhaddon a presupus că planul incintei 
fusese pătrat, în loc de dreptunghiular, apreciere care a 
fost preluată şi de autorii clasici. Aşurbanipal a continuat 
reconstruirea zidului extern, dar nu a putut să refacă 
partea internă, mai puternică. 

Reconstruirea lui /mgur-Enlil a fost începută de 
Nabopalassar, care l-a întărit considerabil. El a conceput 
un sistem alcatuit din ziduri de sprijin ale unui mare sant 
plin cu apă. Lucrarea a fost încheiată de fiul sáu, care s-a 
folosit de ocazie pentru a extinde complexul defensiv, şi 
a-i mări şi infrumuseta porţile. În epoca lui Nabucodonosor 
al II-lea, zidul ce împrejmuia oraşul, /mgur-Enlil, gros de 
6,50 m, era întărit cu turnuri şi contraforturi. Zidul .extern, 
Nimit-Enlil, înzestrat şi el cu contraforturi, avea 3,70 m 
grosime. Între ele, un spaţiu de 7,20 m, liber, forma o cale 
de circulaţie. Lăţimea acestui ansamblu totaliza 17,50 m. 
La 20 sau 30 m în faţă, trei ziduri, mai joase dar făcute din 
cărămidă arsă solidă, delimitau şanţuri cu apă, largi de 
peste 50 m, ce făceau ocolul oraşului pe cele două maluri 
ale Eufratului. Zidul ce márginea santul exterior, datorat lui 
Nabucodonosor al Il-lea, avea turnuri. Lăţimea totală a 
acestui sistem defensiv atingea aşadar aproape 100 m. 

Nabucodonosor al II-lea relatează de mai multe ori con- 
struirea acestei fortificaţii, atât pe documente inaugurative 
cât şi în inscripţiile rupestre din Liban (Wadi Brisa B v 4- 
21): „Pentru Babilon, centrul de cult al marelui zeu 
Marduk, şi marile sale ziduri, Imgur-Enlil si Nimit-Enlil, 
cărora Nabopalassar, regele Babilonului, părintele meu 
care m-a zămislit, le-a clădit fundaţiile şi pe care le-a 
împrejmuit cu un zid dublu de şanţ din bitum şi cărămizi 
arse, dar nu a reuşit să le termine, eu, fiul său cel mai 
mare, favoritul său, am ridicat sus coama acestor ziduri şi 
le-am isprăvit construcţia. Am modelat tauri feroci din 
aramă şi dragoni înspăimântători şi i-am aşezat în pragul 
porţilor. Un al treilea zid de mărginire a santului cu turnuri 
şi bastioane am construit, mai adânc dacât platforma 
fundaţiei iniţiale, şi am făcut ca temeliile să i se odih- 
nească în inima lumii inferioare. Acest zid, l-am unit cu 

zidurile pe care le-a cládit tatál meu si am ridicat coama lor 
la fel de sus ca un munte." 

Acestor ziduri formidabile, Nabucodonosor le-a 
adăugat la nord, în locul cel mai vulnerabil al Babilonului, 
două mari bastioane, unul pe Eufrat, de-a lungul laturii 
vestice a palatului de sud, şi un altul la miazănoapte, în 
exteriorul zidului oraşului, între Poarta lui Istar şi fluviu; era 
„O fortăreață masivă”, menită să protejeze palatul de nord, 
aflat el însuşi în afara zidurilor. Totodată el a extins lucrările 
la nord-est de Poarta lui Istar. 

Textele metrologice ale epocii neobabiloniene ne oferă 
informaţii asupra traseului zidurilor interioare ale 
Babilonului. Un comentariu referitor la zidul /mgur-Enlil 
(BM 35385) îi atribuie o lungime de aproximativ 7 200 m. 
Toate izvoarele babiloniene converg spre o atare cifră, 
căci Aşarhaddon şi Nabonid, pe căi diferite, ajung şi ei la 
ea. Harta sitului, întocmită de germani în 1899, înainte de 
săpături, indică o lungime cu aproape 800 m mai mică. 
Măsurătorile efectuate confirmă că partea de vest a 
oraşului era mai mică decât cea de est. 

Douăzeci de ani mai târziu, Nabonid a trebuit să 
restaureze incinta fortificată de ilustrul său predecesor. El 
oferă o descriere literară şi poetică meterezelor 
Babilonului: „În această epocă, Imgur-Enlil, zidul 
Babilonului... fundaţiile lui deveniseră şubrede, zidurile 
deformate, vârful lor era stirbit, coama nu mai exista... 
Imgur-Enlil, o delimitare eternă, o trăsătură de fermitate, o 
limită imuabilă, o construcţie imensă, o pavăză puternică, 
o stavilă în calea duşmanului, o structură primordială, 
speranţa poporului; i-am întărit fundaţiile şi l-am făcut să 
se ridice ca o stâncă. L-am construit tot aşa de înalt pre- 
cum un munte, i-am asigurat temeliile la fel de ferm ca 
unei faleze şi am făcut din el o minune” (PBS XV, 80). 

„Mitizarea” zidurilor. Profetul leremia vorbeşte despre 
zidurile Babilonului ca despre o fortificaţie redutabilă şi 
măreaţă: „Chiar dacă Babilonul s-ar înălța până la ceruri, 
chiar dacă ar face cu neputinţă de ajuns cetatuile lui cele 
înalte..., zidurile cele largi ale Babilonului vor fi surpate, şi 
porţile lui cele înalte vor fi arse cu foc” (leremia, 51:53, 
58). 

Autorii clasici le descriu cu admiraţie şi cu emfază, 
amplificându-le dimensiunile: 

— Herodot (|, 178—181) descrie cel dintâi aspectul lor, 
modul de construcţie a santului si a zidurilor de fortificaţie. 
El vorbeste despre două incinte ce înconjoară oraşul, pre- 
cizánd (III, 159) că incinta exterioară a Babilonului fusese 
rasă la pământ de perşi: „...De jur împrejurul oraşului se 
află un şanţ adânc şi larg, plin cu apă; apoi un zid care are 
lăţimea de 50 de coti regali şi înălțimea de 200. Deasupra 
acestui zid, au fost ridicate turnuri... Spaţiul care a fost 
lăsat liber între aceste construcţii era suficient pentru cir- 
culatia unui car cu patru cai. În incinta de ziduri există 100 
de porţi, toate din bronz... Acest zid este platoşa oraşului; 
la interior se află desfăşurat un alt zid, care nu este mai 
slab decât primul, ci mai subţire.” El îi atribuie Babilonului 
un perimetru de ziduri de circa 80 km şi o înălţime de 
120 m, cifre mult exagerate; în schimb, lăţimea incintei, de 
aproximativ 30 m, corespunde descoperirilor arheologice. 
Cele 100 de porţi ale lui Herodot sunt probabil expresia 
unei viziuni greceşti a grandiosului; în realitate erau puţine 
porţi, căci ele reprezentau puncte slabe în cadrul fortifi- 
caţiilor. Această imagine a zidurilor Babilonului, ca si po- 
vestirile lui Ctesias, i-a inspirat şi influenţat pe autorii mai 
recenti. 

— Diodor din Sicilia (II, 7—8) face confuzie între 
diferitele incinte. El îi atribuie reginei Semiramida o mare 

incintă si trei ziduri interioare în cartierul palatelor, in reali- 
tate fiind vorba poate de lucrările de fortificare din nordul 
oraşului. Scopul autorului era, ca şi în cazul lui Herodot, să 
evidentieze caracterul impresionant al fortificațiilor 
Babilonului: „Semiramida... a ridicat în jurul oraşului un zid 
de 360 de stadii, având din loc în loc turnuri groase şi 
înalte, cum spune Ctesias din Cnidos; după cele scrise de 
Clitarh şi de unii dintre aceia care l-au însoţit pe Alexandru 
în Asia, zidul avea 365 de stadii (cca 70 km); şi ei adaugă 
că ea se ambitionase să ajungă la un număr de stadii egal 
cu numărul zilelor anului”. lată explicaţia acestei cifre 
imense: un număr simbolic. Cele două incinte interioare 
erau decorate: „Existau pe turnuri şi pe metereze tot felul 
de animale ce imitau realitatea prin folosirea iscusită a 
culorilor.” Decoraţiunile colorate ale Porții lui Iştar erau 
probabil vizibile încă în vremea lui Ctesias şi ele vor fi 
inspirat această relatare. 

— Strabon (16.1, 5) caracterizează mai succint incinta 
Babilonului, considerând-o drept una dintre cele şapte 
minuni ale lumii, împreună cu „grădinile suspendate”. El 
se referă la incinta oraşului propriu-zis, însă termenii şi 
dimensiunile ei sunt foarte asemănătoare cu cele pe care 
Herodot le-a folosit pentru a descrie prima incintă. 

— Babilonianul elenizat Berosos relatează că Bel (zeul 
Marduk) a clădit zidurile Babilonului ca unul dintre primele 
acte de organizare cosmică. Este o referire la Poemul 
Creației. Berosos notează că cetatea interioară era îm- 
prejmuită cu trei rânduri de ziduri. 

— Din relatările rabinului spaniol Benjamin de Tudela 
ştim că în secolul al XII-lea nu se mai putea recunoaşte 
nimic din monumentele marelui Babilon. Cu toate acestea, 
geograful arab al-Himyari a combinat, se pare, informaţiile 
provenite de la autorii clasici cu caracterul impresionant al 

sitului pentru a oferi o descriere a incintei anticului 
Babilon, cu ziduri de 50 coti lăţime, 200 coti înălţime si o 
circumferință de 128 km. Această incintă cu 100 de porti 
de bronz — rotundá conform viziunii arabe medievale — 
este împrejmuită cu un sant, in care curge Eufratul. 


Căile navigabile şi amenajarea malurilor Eufratului. 
Eufratul, canalizat, traversa Babilonul. Secondat de 
canalele sale şi de santurile cărora le furniza apă, el prac- 
tic îl cuprindea. Numele local al fluviului era Arahtu, „fluviul 
abundenței”. Era principala cale comercială a oraşului. 
Canalul Libil-hengalla, nume care înseamnă: „El să ne 
aducă abundenta!”, curgea, pornind de la Eufrat, de-a lun- 
gul zidului inferior al palatului de sud, trecea pe sub un 
pod construit pe drumul procesional al lui Marduk, apoi îşi 
continua cursul spre est, dincolo de ziduri. Un grilaj de fier, 
pus din ordinul lui Nabucodonosor al II-lea, închidea văr- 
sarea lui în Eufrat. În epoca neobabiloniana este realizată 
o impresionantă reţea de canale. Preocuparea pentru pro- 
blema apei necesare alimentării, drenajului sau apărării 
oraşului este dovedită de frecventele referiri la ea în tex- 
tele scrise, ca şi de săpăturile arheologice care au scos la 
iveală un important sistem de ziduri de apărare a malurilor 
fluviului şi de parement de şanţuri. 

Cheiurile Eufratului se integrează în planul de fortificare 
a Babilonului. Nabopalassar a întreprins numeroase lucrări 
pe malul estic al fluviului, construind o apărare de mal care 
a fost ulterior întărită de Nabucodonosor şi dublată de 
Nabonid, apărare ce urmărea să canalizeze fluviul în albia 
sa, deplasându-l însă tot mai mult spre vest. Cheiul era o 
suprafaţă plată; un mare zid, prevăzut cu contraforturi şi 
supraînălţat cu turnuri, se ridica desupra acestuia pentru 
a-l întări si a proteja oraşul. În caz de inundație, zidul 

servea drept dig. Trecerile erau asigurate prin porti si pe 
scari. 

Toate aceste lucrári hidraulice, la care se adaugá forti- 
ficaţiile exterioare avansate ale Babilonului, constituie o 
parte importantă din programul de construcţii al regilor 
neobabilonieni. El era menit să dea oraşului aspectul 
monumental demn de noua lui putere, dar era totodată 
determinat de rolul Eufratului de cale de comunicaţie 
ideală pentru aducerea la Babilon a mărfurilor provenite 
din teritoriile cucerite, cu precădere de pe coasta medite- 
raneană. Principalele instalaţii portuare se aflau pe malul 
răsăritean. 

Importanţa acordată apei şi amenajării malurilor fluviu- 
lui a fost remarcată de autorii clasici — în primul rând de 
Herodot, care o consideră o realizare foarte importantă a 
Babilonului si o atribuie legendarei regine Nitocris (|, 180): 
„(Babilonul) este străbătut prin mijlocul său de un fluviu 
numit Eufrat... De fiecare parte, braţele zidurilor de incintă 
sunt împinse până la fluviu; de acolo, se întinde în lungul 
fiecărui mal al fluviului un zid fără mortar, din cărămizi 
arse... Existau, în zidul ce márgineste fluviul, usite, în 
număr egal cu cel al drumurilor... (|, 185). lar de-a lungul 
fiecărui mal al fluviului, ea a ridicat un dig, demn de admi- 
ratie prin grosimea şi înălţimea lui. Prin aceste lucrări, 
Nitocris a creat o linie de apărare.” 


Podul peste Eufrat. Herodot vorbeşte mai departe 
despre podul care lega cele două maluri ale fluviului (|, 
186). Acest pod peste Eufrat, cunoscut şi de către Diodor 
din Sicilia (II, 7), este menţionat de Quintus Curtius ca „un 
pod de piatră, aruncat peste fluviu, şi care se numără 
printre minunile Orientului”. Construit de Nabucodonosor 
al Il-lea, el număra şase stâlpi centrali naviformi, 

amplasati la interval de 9 m (L. 21m x 1,9 m) si doi stálpi 
legati de cheiuri. Zidária era fácutá din cárámizi arse fixate 
cu bitum. Lungimea totalá a podului másura peste 123 m, 
iar tablierul era din lemn. Podul constituia o structurá cu 
adevárat remarcabilà. 


Portile orasului interior (fig. 2, 8, 9). Zidurile interioare 
erau strápunse de opt porti, care fáceau parte din sistemul 
defensiv conceput de regii Babilonului. Cinci dintre ele 
poartá numele celor mai mari zei din panteonul mesopo- 
tamian: Istar (marea zeitá), Marduk, Samas (soarele), 
Adad (zeul furtunii si al elementelor naturale), Enlil (vechiul 
rege al zeilor); douá dintre ele sunt dedicate divinitatilor 
unor străvechi centre religioase situate în direcţia indicată 
de porţi: Zababa şi Uraş. A opta este Poarta Regelui. ea 
marchează limita vestică a prelungirii drumului procesional 
al lui Marduk şi era situată vizavi de Poarta lui Marduk, 
existând fără îndoială un paralelism şi o ambivalenta între 
regele zeilor şi regele oamenilor, suveranul Babilonului. 

Porţile oraşului au primit nume sacre, legate de rolul lor 
de apărare a Babilonului. Astfel, cel al Porții lui Uras, si- 
tuată la sud, era: „Duşmanului îi inspiră Oroare"; cel al 
Porții lui Iştar, de la nord, suna astfel: „Iştar îi goneste pe 
Atacatori”. În rolul ei istoric de zeiţă războinică, lui Istar i 
s-a încredinţat spre apărare locul cel mai susceptibil de a 
fi atacat. Această poartă era desemnată ca „intrarea re- 
gelui”, căci pe sub ea trecea regele victorios la întoarcerea 
din campanie şi tot pe aici era scoasă anual statuia lui 
Marduk, regele zeilor, cu ocazia sărbătorilor de Anul Nou. 
Poarta lui Istar era poarta principală a Babilonului, dupa 
cum o dovedeşte modul în care ea era decorată. Poarta 
era divinizată, ca şi Poarta lui Uraş, ele fiind marile intrări 
în oraş. 

Fig. 9 — Poarta lui Istar, după Andrae, în WVOOG 32, 1918, pl. 20. 


Cele patru porti situate in partea de est a orasului au 
fost descoperite cu ocazia sápáturilor. Poarta lui Istar este 
singura care a fost identificatá pe baza inscriptiilor. 
Celelalte sunt cunoscute dupa ordinea lor in lista din Tintir 
(V, 49—56), ca si printr-un text metrologic care face un 
bilanţ al stării lui /mgur-Enlil (BM 54634). Porţile situate in 
partea de vest a zidului erau probabil amplasate simetric 
fatá de cele rásáritene. Ele erau puternic fortificate si con- 
struite după aceeaşi schemă de bază, prezentând doar 
uşoare variante: o poartă dublă cu deschiderea peste cele 
două ziduri de incintă, flancată de bastioane în relief peste 
metereze. Trecerile erau strâmte (4,50 m) pentru a facilita 
supravegherea, conform unui sistem specific tuturor 
porţilor din localităţile Orientului antic. Ele erau închise de 
canaturi de lemn placate cu bronz. Dincolo de cele două 
ziduri de incintă, complexul de paremente ale santului era 
întărit cu turnuri de veghe şi cu bastioane. Santul, umplut 
cu apă, era traversat de poduri în faţa porţilor, ceea ce 
permitea ajungerea pe malul opus. 

Poarta lui Iştar a fost reconstruită de mai multe ori 
de-a lungul domniei lui Nabucodonosor al II-lea; ea a 
devenit unul dintre simbolurile puterii Babilonului şi ale 
măreției acestuia. Pe sub această poartă, integrată în sis- 
temul marilor fortificaţii de pe latura de nord a oraşului, 
trecea drumul procesional al lui Marduk. În ultimul său sta- 
diu, ea beneficia de amenajări mai ample decât celelalte 
intrări ale Babilonului. Poarta pare să fi avut temeliile sub 
nivelul apei freatice din epoca neobabiloniană, deşi 
Nabucodonosor al ll-lea afirmă cá a pus temeliile „la 
nivelul apei (Apsu)”. Diferitele faze ale construcţiei se dis- 
ting prin amenajări din ce în ce mai importante şi prin 
diferite tehnici de decorare a pereţilor. 

Fig. 10 — Dragonul lui Marduk si taurul lui Adad, decoratiuni de pe 
Poarta lui Istar i 

Planul general al Porții lui Istar se inscria în stilul celor- 
lalte lucrări de acest tip care au fost descoperite de arhe- 
ologi. O primă poartă strâmtă, avanpoarta (28 m x 11 m), 
alcătuind un spațiu acoperit, forma un corp înaintat al 
meterezului. Trecerea era precedată de două turnuri ce 
delimitau o fortificație exterioară în care, poate, erau 
amplasate statui de bronz infatisand animale de pază. În 
spatele lor, poarta principală, pe zidul oraşului, era mai 
monumentală şi era flancată de turnuri mai înalte. Spre 
interiorul oraşului, în prelungirea turnurilor, ziduri înalte 
delimitau o trecere îngustă şi alungită (15 m x 8 m). 
Lungimea totală a porţii duble era de 48 m; ea măsura 
între 25 şi 30 m înălţime. Cele patru deschideri erau 
închise de uşi mari din lemn de cedru, ferecate în bronz. 

Într-o primă fază, racordarea la parementul santului tre- 
buie să se fi făcut la fel ca la celelalte porţi. Poarta a fost 

clădită din cărămizi de pământ ars si a fost decorată cu fi- 
guri de animale in relief. Dragonii incornorati, emblema lui 
Marduk, alternand pe fiecare sir cu taurii lui Adad, erau 
asezati paralel, intorsi cu capetele cátre nou-sositi. Ei 
aveau o funcţie protectoare si una religioasă, să-l 
înspăimânte pe duşman şi să proclame măreţia zeilor 
Babilonului (fig. 10). 

Când Nabucodonosor a demarat lucrările la palatul 
regal de sud, la „marele palat” din nord si la fortificațiile 
înaintate, rambleurile formate i-au obligat pe ingineri şi pe 
arhitecţi să modifice toată zona de dincolo de metereze. Ei 
au trebuit să suprainalte drumul procesional adiacent şi o 
dată cu el şi poarta, care rămânea altfel prea joasă. Primul 
nivel al Porții lui Iştar a servit ca fundaţie pentru recon- 
structia sa. În paralel, amenajările din fata porţii, spre 
exteriorul oraşului, au căpătat un aspect monumental, fiind 
creată o esplanadă de 30 m lăţime. Poarta a avut mai întâi 
un decor de cărămidă smălțuită colorată, fără relief, care 
nu a fost finalizat niciodată. Motivele decorative şi reparti- 
zarea lor au rămas aceleaşi din faza precedentă; doar 
tehnica s-a modificat. 

Lucrările de terasamente ale complexului regal şi ale 
fortificațiilor din exteriorul meterezelor luând o amploare 
uriaşă, drumul procesional a trebuit să fie ridicat din nou. 
De aceea a survenit o a treia fază de construcţie pentru 
Poarta lui Iştar, care a fost reclădită după acelaşi model, 
însă mai înaltă. Ea a fost acoperită în întregime cu 
cărămizi smáltuite de culoare albastru intens şi ornată cu 
dragoni şi tauri galbeni şi albi din cărămizi smáltuite cu 
relief. Pe unul dintre pereţi, o inscripţie de 53 de rânduri 
descria, pentru văzul dacă nu pentru înţelegerea tuturor, 
opera perfectă realizată de către rege: „Deschiderile porţii 
duble din zidurile Imgur-Eniil şi Nimit-Enlil micşoraseră 

ináltimea din cauza unui rambleiaj al strázii Babilonului 
(drumul procesional al lui Marduk); am demolat aceste 
porti şi am pus temeliile până la nivelul lui Apsu (pânza de 
apa freaticá) din cárámizi si bitum si le-am recládit cu arta 
din cărămizi de lapislazuli pur, împodobite cu tauri şi dra- 
goni; am asternut de-a curmezisul grinzi imense de cedru; 
am montat usi de cedru ferecate cu bronz, praguri si bala- 
male. Am pus la colturi tauri de bronz neimblánziti si dra- 
goni înspăimântători, umpland aceste porti de splendoare, 
pentru încântarea întregii Tari” (Nab. 15, v — 55, vi). 

Drumul procesional al lui Marduk era străjuit, pe o 
lungime de 250 m dincolo de metereze, de pereţi înalţi 
paraleli care formau zidurile de incintă ale palatului de 
nord şi ale bastionului de nord, spre vest, şi ale unui re- 
zervor adânc, umplut cu apă, spre est. Aceste ziduri aveau 
o grosime de 7 m şi conţineau turnuri. 

Acesta era imensul mecanism folosit de Nabucodono- 
sor pentru asigurarea apărării capitalei şi a inimii Impe- 
riului său: „Chinurile bătăliei, duşmanul cel rău, le-am în- 
depărtat de zidurile Babilonului. Am făcut Babilonul solid 
ca o stâncă” (Nab. 15). 

Nabucodonosor a întreprins aceste lucrări pe latura de 
nord a oraşului şi în vederea măririi palatului unde îşi avea 
reşedinţa curtea şi unde era centrul guvernării Imperiului. 
În afară de dorinţa de măreție, amenajările au fost făcute 
în scopul rezolvării problemelor cauzate de ridicarea 
nivelului Eufratului şi, în consecinţă, a apei din şanţ ca şi 
cea din canalele oraşului. Datorită sistemului defensiv 
care le înconjura, palatele regale reprezentau adevărate 
citadele. Această obsesie a lui Nabucodonosor pentru for- 
tificatii nu i-a folosit prea mult în timpul domniei; el era un 
rege puternic, stăpânul lumii, iar Babilonul nu a fost nicide- 
cum atacat. Pentru toţi aliaţii, ca şi pentru duşmanii săi, 

zidurile Babilonului reprezentau efigia puterii, a orgoliului 
sau, a fricii si admiratiei pe care cetatea le trezea. 


2. Palatele regale şi viaja oficială (fig. 8). Complexul de 
palate face parte din legenda Babilonului, considerat ca o 
minune a lumii de cátre autorii clasici. Ei preamáresc cu 
prioritate fortificațiile oraşului, palatul care este inclus in 
ansamblul de ziduri, si grádinile sale. Nu se cunoaste 
nimic despre resedintele regale ale Babilonului inainte de 
epoca neobabiloniană. În descrierea Babilonului (Tintin, 
nu se face referire la edificiile laice, deşi puterea politică şi 
religia erau dependente una de alta. Izvoarele noastre de 
informaţie sunt inscripţiile lăsate de regii care le-au con- 
struit sau restaurat. 

Nabucodonosor avea trei palate în Babilon, toate trei 
situate la est de Eufrat şi în partea de nord a oraşului: 

— „Palatul de sud”, în interiorul lui /mgur-Enlil, zidul 
oraşului; 

— „Palatul de nord” (cel principal) sau „Marele palat”, 
construit ulterior, de o parte şi de alta a meterezelor. 
Ansamblul era întărit şi protejat de o citadelă ce consta din 
două bastioane, la vest şi la nord, care transformau 
reşedinţa regală într-o adevărată fortăreață; 

— „Palatul de vară”, la circa 2 km spre nord, în exteriorul 
oraşului, dar protejat de „zidul întărit”, fortificația exterioară. 
Cronologic, se pare că acesta a fost construit ultimul. 


Ideologia regală şi rolul palatului. Într-o inscripţie reca- 
pitulativă a marilor lucrări efectuate în capitala Imperiului 
său, Nabucodonosor al II-lea îşi enunţă concepţia asupra 
regalității şi a rolului palatului regal, ca loc unde se con- 
centrează toate puterile monarhiei: „În acea vreme, pala- 
tul, reşedinţă a regalității mele, liantul între popoare, locul 


80 


de bucurie si de fericire, locul in care vasalii mei trebuie 
sá-mi aducá omagiile, l-am reconstruit in Ka-dingirra (la 
Babilon) ... Plecánd din acest loc, mi-am fácut cunoscute 
hotárárile regale si poruncile imperiale. Am ridicat máinile 
pentru a-l ruga pe stăpânul zeilor...: «O, stăpân al ţărilor... 
această reşedinţă pe care am cládit-o, fă in asa fel încât 
să mă pot bucura de măreţia ei! La Babilon în (aceasta 
zidire), permite-mi să pot atinge o vârstă înaintată şi să mă 
bucur de urmaşii mei ! Fie să pot primi aici tributurile grele 
ale regilor din toate ţinuturile şi ale tuturor popoarelor! Fie 
ca descendenţii mei, în acest loc, să domnească pentru 
totdeauna asupra capetelor negre!»” (Nab. 9 iii, 27—sfár- 
sit). „Capetele negre” este expresia antică pe care o utili- 
zau sumerienii pentru a se desemna pe ei înşişi. Palatul 
regal garanta stabilitatea monarhiei. El era reşedinţa rege- 
lui, dar era totodată centrul de decizie politică, judiciară şi 
economică a ţării. Tributurile care soseau aici asigurau 
prosperitatea capitalei. Ele atestă suveranitatea regelui 
Babilonului asupra tuturor regiunilor, ca şi abundența exis- 
tentă în provinciile Imperiului, şi în acest sens trebuie 
înţeleasă sintagma „liantul între popoare”. Această reşe- 
dinta regală este măreaţă pentru a pune în lumină autori- 
tatea Babilonului asupra universului şi pentru a da un sen- 
timent de mândrie locuitorilor săi. 

Dacă în trecut oraşul fusese cucerit, acest lucru se 
datorase faptului că mulţi dintre regii anteriori nu-şi avu- 
seseră reşedinţa la Babilon. Stabilindu-şi centrul de putere 
în cartierul Ka-dingirra = Babilu („Babilon”), suveranul voia 
să demonstreze cá, urcându-l la tron, zeii făcuseră alege- 
rea justă. Zeii puteau conta pe puterea emanată din inima 
Babilonului — şi din numele însuşi al Babilonului —, pen- 
tru a menţine ordinea terestră al cărei simbol era oraşul, 
aidoma ordinii cosmice menținute de Marduk în sanctuarul 

sáu, situat în nucleul primitiv al oraşului, nucleu care purta 
numele de Eridu, anticul oraş sfânt al Sumerului, a cărui 
replică cosmică era Babilonul. Puterea profană şi puterea 
sacră erau legate şi se interferau. Această stare de fapt se 
exprimă prin unitatea dorită de rege, între oraşul unde 
este situat palatul, sediu al puterii omeneşti, şi oraşul unde 
este construit templul principal, sediul puterii divine: „Pe 
vremuri, din timpurile străvechi şi până în timpul domniei 
lui Nabopalassar rege al Babilonului, părintele care m-a 
zămislit, numerosi regi, predecesori ai mei, pe care zeii fi 
chemasera la tron, au construit palate în oraşele pe care 
le iubeau, şi-au stabilit acolo reşedinţa, şi-au adunat acolo 
averile şi şi-au strâns bogăţiile. În ziua de sărbătoare (de 
Anul Nou), ei intrau în Babilon... Atunci când Marduk m-a 
creat pentru regalitate... nu am lăsat nici o cetate să 
devină mai glorioasă ca Babilonul...” (Nab. 14 şi 15 vii, 9). 
El face aşadar o distincţie clară între dinastia sa şi cele ale 
suveranilor anteriori, care considerau Babilonul un oraş de 
reşedinţă printre altele, ceea ce înseamnă că aceştia nu 
aveau dreptul să pretindă titlul de „rege al Babilonului”. El 
face aluzie la dinastiile străine care stăpâniseră Babilonul 
după ce-l cuceriseră. Dinastia lui Nabopalassar a redat 
rolul politic prestigios oraşului sfânt al lui Marduk. lar în 
Babilon, cartierul Ka-dingirra (Babilu) era singurul demn 
să adăpostească tronul celui care, prin alegerea marilor 
zei, devenise stăpânul lumii: „Inima mea nu a dorit ca re- 
şedinţa regală să mi se afle în alt oraş. Nicăieri nu am clă- 
dit un palat ca sediu al guvernării mele, nici nu mi-am dus 
tezaurele preţioase ale regalității. Chiar şi în Babilon, nu era 
un alt loc demn de regalitatea mea ! (Nab. 15 viii, 19-30). 


„Palatul de sud” (Siidburg): „palatul încântării poporu- 
lui”. Acest text descrie palatul regal situat în interiorul 

fortificațiilor. Fondarea palatului data din timpul dominaţiei 
asiriene, dar fusese reconstruit de Nabopalassar. 
Nabucodonosor crescuse în reşedinţa tatălui său, apropi- 
ată de fluviu, şi s-a preocupat de extinderea ei spre est. 
„Palatul (numit) «Casa încântării poporului»... casa regală 
(situată) în (cartierul) Ka-dingirra din Babilon...", este 
definit topografic ca întinzându-se: „de la Imgur-Enlil la 
Libilhengalla, canalul de est, şi de la malul Eufratului la 
strada Babilonului” (Nab. 14 ii, 1-6; 15 vii, 42 s.): adică de 
la zidul de incintă la nord, la canalul Eufratului la sud, şi de 
la fluviu la vest până la drumul procesional al lui Marduk la 
est. Regele s-a văzut obligat să întreprindă mari lucrări în 
vechiul palat şi în jurul lui, căci pereţii acestuia se prăbu- 
şeau ca urmare a eroziunii apei. În plus, porţile palatului 
se găseau sub nivelul străzii, după ridicarea acesteia, 
efectuată la începutul lucrărilor de la Poarta lui Istar. 

Palatul de sud forma un trapez (322 m x 190 m). 
Această formă se datora ridicării construcţiei în mai multe 
etape. Fațada principală era paralelă cu traseul drumului 
procesional, care exista anterior şi impusese orientarea 
vechiului palat. Curtea de est, în care dădea direct intrarea 
monumentală, avea aşadar o formă neregulată. 

Zidul de incintă al palatului era clădit din cărămizi arse, 
îmbinate cu bitum; reţele de grinzi transversale şi longitu- 
dinale, dispuse la intervale egale, consolidau peretele. În 
incintă se pătrundea prin partea de est, unde exista un 
portal monumental, flancat de turnuri, care delimita o 
deschidere de 4 m lăţime, situată aproximativ în centrul 
fațadei. Pe aici se ajungea în strada Babilonului, artera 
principală a oraşului. Spre nord-est, se afla o intrare de 
serviciu ce deservea cartierele administrative şi prăvăliile. 
Porţile erau acoperite cu bolti arcuite. La nord, peretele 
exterior se sprijinea pe zidul fortificat al oraşului. Fatada 

de sud, mai putin vulnerabilá, era strábátutá de deschideri 
strámte. Inainte de construirea bastionului, zidul de vest 
dádea spre fluviu printr-un turn cu poartá, de forma 
pátratá. Mai tárziu, suveranii ahemenizi Darius si Xerxes 
vor construi un palat în stil persan pe spaţiul liber rămas 
între palat şi bastion, continuând totuşi să locuiască în 
vechiul palat de sud. Babilonul rămâne pentru ei o 
reşedinţă de iarnă. 

În timpul lui Nabucodonosar al II-lea, viata palatului se 
desfăşura în jurul a cinci curţi principale, flancate la sud de 
apartamente oficiale, formate dintr-o încăpere mare ce se 
deschidea către alte spaţii; pe latura de nord, curţi mai 
mici erau mărginite de încăperi destinate activităţii cotidi- 
ene şi vieţii private a numeroşilor locuitori ai palatului. 
Exista şi un nivel superior. 

Palatul era reşedinţa regelui şi a întregii curţi, dar şi 
aceea a guvernului şi ministerelor. Pentru a asigura traiul 
zilnic regal era necesar un personal foarte numeros — 
meşteşugari, muncitori şi servitori. Primele două curţi 
(curtea de est şi curtea centrală) aveau funcţii economice 
şi administrative. Cea de-a treia (curtea principală) avea o 
funcţie guvernamentală. A patra curte (curtea de vest), 
datând din vremea lui Nabopalassar, a devenit fără 
îndoială locul apartamentelor regale ale familiei lui 
Nabucodonosor şi ale suitei sale, ca şi curtea anexă, în 
extrema vestică. Nivelul aripii de est, mai recentă, fiind 
mai ridicat, a fost necesară realizarea unor rampe ce 
coborau spre aripa de vest. Fiecare dintre curţi era sepa- 
rată de următoarea printr-o poartă dublă monumentală, 
construită după acelaşi model cu intrarea palatului. 

Curțile şi principalele culoare din interiorul palatului 
erau pavate, ca şi unele săli mai importante. Pardoseala, 
asemenea pereţilor, era din cărămizi pătrate de teracotă 

(33 cm latura x 7,5 cm grosimea). Celelalte incáperi aveau 
pe jos pámánt batatorit, care era acoperit cu rogojini sau 
cu covoare. Alimentarea cu apa si canalizarea erau bine 
puse la punct, dupa cum o dovedesc conductele si puturile 
descoperite pe cuprinsul sitului arheologic. 

Sala tronului se găsea în centrul palatului. A treia curte 
(60 x 55 m), numită de arheologi „curtea principală”, era 
spaţiul cel mai monumental. Aici se intra pe sub un fel de 
arc de triumf, a cărui latură de nord includea baza unei 
scări. Curtea era delimitată la sud de sala tronului (52 m x 
17,50 m), concepută pe lăţime; zidurile de pe laturile lungi 
aveau grosimea de 6 m. Din curte, se intra în sala tronului 
prin trei uşi. În faţa deschiderii centrale, pe peretele din 
fundul încăperii, se afla estrada regală. 

Fațada lungă de 56 m era decorată cu cărămizi smal- 
tuite colorate, în maniera celor care impodobeau Poarta 
lui Istar (fig.11). Decorul consta dintr-o friză infatisand 
arbori ai vieţii stilizati, din rozase si flori, din motive geo- 
metrice şi dintr-o friză cu lei în mers, aceştia din urmă fiind 
scoşi în relief, spre deosebire de restul motivelor, care 
erau plate. Leii difereau ca atitudine de cei de pe drumul 
procesional prin poziţia cozii lor, care era ridicată. Leii defi- 
lau simetric, de o parte şi de alta a marii intrări. Acest 
decor era ornamental şi simbolic: reprezentările benefice 
protejau palatul; arborele sfânt, palmierul, era un simbol al 
fertilităţii şi longevitatii; leul, regele animalelor, simbolul 
zeiţei Istar, reprezenta aici probabil forţa, puterea regelui 
şi a Imperiului. 

Tronul propriu-zis, ca şi tot mobilierul, a fost jefuit. El 
trebuie să fi fost din lemn, placat şi încrustat cu aur, fildeş 
şi pietre preţioase. Nabucodonosor descrie astfel bogăţiile 
existente în palatul său: „Uşi de cedru ferecate în bronz, 
minunátii ale mestesugarilor, praguri şi tocuri, ornamente 

Fig. 11 — Decoratiune de pe fafada sálii tronului din ,palatul de sud", 
dupá reconstituirea lui W. Andrae (Berlin). 

de bronz, le-am fixat in porti. Argint, aur si pietre pretioase, 
tot ceea ce este valoros şi frumos, tezaure, bogăţiile pu- 
terii princiare, toate le-am adunat aici. Am strâns o mare 
cantitate de podoabe regale...” (Nab. 15 viii, 5-18). 

Palatul regal servea drept tribunal. Procesele, care 
erau publice, aveau loc la porţi iar Nabucodonosor afirmă 
că a construit „un nou tribunal”. Este posibil ca marile pro- 
cese de stat să se fi ţinut chiar în sala tronului. 

Clădirea boltită. În unghiul de nord-est al palatului, o 
structură diferită de celelalte amenajări — rezemată pe 
zidurile de incintă si lipită de primele două curţi —, 
aparţinea unui nivel mai adânc. Această construcţie 
masivă (cca 40 x 50 m) cuprindea un spaţiu central 
împărţit în paisprezece încăperi lungi şi strâmte, boltite, 
aşezate pe două rânduri, fata în faţă. Un culoar lateral, 
mărginit de mici camere, împrejmuia acest ansamblu. El 
era înconjurat de un zid gros pe toate cele patru laturi ale 
sale şi nu avea decât două intrări strâmte (1,40 m), pe 
latura de sud. Clădirea avea probabil un nivel la suprafaţa 
solului şi se pare că o parte din structura superioară era 
construită din piatră. Pereţii groşi erau meniti să susţină 
amenajările de la Poarta lui Istar şi înălţarea drumului pro- 
cesional. Prezenţa puturilor şi a conductelor de apă i-a 
făcut pe primii arheologi să creadă că găsiseră infrastruc- 
tura „grădinilor suspendate”. Mai probabil ar fi că este 
vorba de antrepozitele palatului, aşa cum o sugerează 
amplasarea lor în proximitatea intrării în oraş şi a celei în 
palat, accesul uşor printr-o mică poartă secundară, poziţia 
lor subterană şi zidurile groase propice păstrării unui cli- 
mat relativ constant. Aici au fost găsite urcioare, precum şi 
o arhivă economică compusă din 290 de tăblițe datând 
dintr-o perioadă cuprinsă între al 10-lea şi al 35-lea an al 
domniei lui Nabucodonosor al II-lea. Informaţiile se referă 

la distribuirea de ulei de susan, de gráne, curmale si miro- 
denii unor prizonieri de război de rang înalt si altor străini. 
Printre beneficiarii acestor ratii, este menţionat loiachim 
din ludeea, regele lerusalimului, care a fost deportat de 
Nabucodonosor împreună cu familia lui (VAB 28186). 
Grânele erau depozitate în mai multe locuri din oraş, căci 
pivnițele palatului nu aveau suficient spaţiu pentru aprovi- 
zionarea regulată, lunară, cu grâne şi ulei, necesară unui 
mare număr de persoane. 

Un mormânt regal (?). Un mormânt (de 2,20 m x 2 m), 
săpat în grabă, a fost descoperit în peretele nordic de 
incintă al palatului, în partea de vest. El conţinea un sar- 
cofag din teracotă, podoabe şi bijuterii din aur ce nu 
puteau să fi aparţinut decât unei persoane din clasa nobi- 
liară. Decoratiunile bijuteriilor, purtând însemnele lunii, pot 
să indreptáteascá presupunerea că ar fi vorba de mor- 
mântul lui Nabonid, care îl venera pe zeul lunii, Sin. 
Intrarea lui Cirus în Babilon a pus capăt domniei sale, 
aşadar ar fi putut fi ucis în luptă, fiind apoi înmormântat de 
partizanii săi. Însă izvoarele scrise babiloniene şi persane 
coincid în privinţa faptului că Nabonid a supravieţuit eveni- 
mentului. În acest caz mormântul ar putea aparţine fie fiu- 
lui acestuia, Bel-şar-usur (Belşazar), a cărui soartă nu 
este menţionată în texte, fie reginei, soţia lui Nabonid, 
care a murit a doua zi după cucerirea Babilonului de către 
Cirus. 


Palatul de nord principal (Hauptburg): „marele palat. 
Lucrările de ináltare a Porții lui Iştar şi a drumului proce- 
sional al lui Marduk au fost conjugate cu amplele lucrări de 
terasare întreprinse de Nabucodonosor al II-lea în partea 
de nord-vest a oraşului, zonă care capătă caracter de 
acropolă. Pe platforma înaltă de 5 m, el a clădit un nou 

palat regal, care a cápátat numele de marele palat. Pana 
în prezent, el nu a fost scos la lumină în totalitate. 

Acest palat, prelungit la nord cu un mare bastion, a fost 
construit pe zidul de incintă precum şi dincolo de acesta. 
Construirea lui s-a făcut în mai multe etape. Regele a ridi- 
cat un zid gros în faţa vechiului şanţ, care a fost umplut cu 
pământ; el a servit drept bază pentru edificarea spaţiului 
de locuit: „Între ziduri, am construit o mare structură în 
terase, demnă de o reşedinţă regală. Am alipit-o la palatul 
tatălui meu. Într-o lună favorabilă şi într-o zi propice, am 
pus fundaţiile în inima lui Apsu (pânza de apă freatică). 
l-am ridicat creasta asemenea unei faleze stâncoase. În 
cincisprezece zile, am încheiat lucrările” (Nab. 15 viii, 53- 
ix, 1). Pe terasa înaltă de 8 m, lată de peste 200 m şi 
înconjurată de ziduri care o transformau în citadelă, a fost 
amenajată o reşedinţă pentru rege. Această clădire avea 
un plan dreptunghiular (între 170 şi 180 m de la est la vest 
şi între 115 şi 120 m de la nord la sud). Ea se compunea 
din două curţi principale (cu laturile de 35 şi 32 m), încon- 
jurate de încăperi oficiale şi de curţi secundare, în 
direcţiile vest şi nord. 

Mentionarea în text a rapiditatii lucrărilor corespunde 
fără îndoială dorinţei regelui de a arăta puterea Imperiului 
său, capabil de a mobiliza suficientă forţă de muncă şi 
materiale pentru a construi un imens palat într-un timp 
record. Aceste lucrări de amploare au fost executate în 
mod sigur după jefuirea Ierusalimului şi cea de-a doua 
deportare a locuitorilor săi, în momentul în care 
Nabucodonosor se afla la apogeul puterii iar Babilonul era 
în culmea bogăției. 

Deşi sala tronului şi locul unde se ţineau receptiile ofi- 
ciale rămăseseră în palatul de sud, acest mare palat nu a 
avut funcţia exclusivă de fortăreață. Regele descrie 

amenajarile si decoratiunile rafinate care erau specifice 
unei locuinte de plácere: ,Mi-am facut resedinta regalá 
măreaţă. Am făcut acoperişul din grinzi enorme de cedru 
venite din munţii înalţi, din grinzi groase de brad, şi din 
grinzi de chiparos. Am montat la intrări uşi... de cedru şi 
de chiparos, de cimişir şi de fildeş, placate cu argint şi cu 
aur, praguri şi balamale de bronz. Am pus să se lucreze 
sus, pe pereţi, o friză de lapislazuli” (Nab. 15 ix, 2-18). 
Cărămizi smáltuite de culoare albastră acopereau înaltul 
zidurilor noii reşedinţe regale. 

Pentru a încorona această operă măreaţă, regele a 
construit un bastion de nord, menit să-i protejeze noul 
palat. Era vorba de o construcţie solidă, un zid enorm, 
întărit de un placaj din blocuri mari de piatră calcaroasă. 
Prin fata acestui zid, care avea grosimea de 17,5 m, tre- 
cea un şanţ plin cu apă. Sub zid, o canalizatie boltită 
putea, în caz de atac, să fie golită, servind drept trecere 
acoperită: „De la malul Eufratului până la Poarta lui Istar, 
am clădit o fortăreață masivă din bitum şi cărămizi arse, în 
scopul de a fortifica această parte a oraşului ... turnuri de 
veghe puternice am făcut cu mare măiestrie... şi dincolo 
de acest zid din cărămidă, (am făcut) un zid puternic din 
pietre imense, aduse din munţii cei înalţi, şi i-am ridicat 
creasta la înălţimea unui munte...” (Nab. 7 şi 15). 

„Muzeul”. Diodor din Sicilia (Il, 8) atribuie acestui palat 
mari bogății: „În locul lucrărilor reprezentând animale (ca 
în celălalt palat), aici existau statui de bronz ale lui Ninos’, 
Semiramida şi ale guvernatorilor, precum şi ale lui Zeus pe 
care babilonienii îl numesc Belos (Marduk)." Este posibil 
ca această descriere să se refere la sculpturile 
descoperite de arheologi în colţul nord-estic al palatului de 


* Numele pe care grecii i-l dădeau soţului Semiramidei, Samşi Adad 
al V-lea, întemeietorul oraşului Ninive (N.tr.). 

nord, lucrări de provenienţă străină şi anterioare epocii 
neobabiloniene. Acest lucru ne face să presupunem că 
regii neobabilonieni — mai ales Nabucodonosor şi 
Nabonid — amenajaseră un „muzeu”. Koldewey a între- 
prins săpături în acest sector după ce a văzut, la su- 
prafatá, o statuie colosală din bazalt reprezentând un leu 
care zdrobeşte un om, probabil de provenienţă hitită, fie 
adusă de Nabucodonosor din expedițiile sale în Anatolia, 
fie dobândită într-o epocă anterioară şi plasată ca orna- 
ment al noului palat şi ca simbol al regelui victorios. Nu- 
meroase alte opere de artă: statui, stele şi obiecte preti- 
oase, fuseseră păstrate de suverani în acest spaţiu. Ele 
reprezentau trofeele de război, prada regală adusă la 
Babilon. Oare fuseseră ele destinate să rămână într-un 
spaţiu special amenajat pentru tezaur, sau să fie expuse 
ca decor al palatului regal? Nabucodonosor spune: „Am 
făcut această casă pentru încântarea tuturor, am umplut-o 
cu mobilă scumpă. Am semănat (aici) mărturii márete, 
minunate şi înspăimântătoare ale splendorii mele regale” 
(Nab. 15 ix). Această declaraţie ar putea să facă aluzie la 
colecţia de sculpturi, care ar fi putut avea un rol protector 
şi disuaziv faţă de orice eventuală opoziţie împotriva 
regelui Babilonului, venită din partea principilor străini 
admişi la curte. De aceea, probabil că statuile erau expuse 
la vedere. 

În paralel cu lucrările de dincolo de zidul de nord, 
Nabucodonosor protejează flancul de vest al vechiului 
palat regal, prin construirea, în chiar albia fluviului, a 
masivului bastion de vest, făcut din cărămizi arse şi de 
dimensiuni uriaşe: pereţii lui aveau între 18 şi 21 m 
grosime, iar lucrarea măsura 230 m lungime şi 110 m 
lăţime. Bastionul era legat de palatul de sud prin mari 
ziduri de conexiune, prevăzute cu apeducte acoperite, 

asemenea celor de sub bastionul de nord. Dintre aceste 
amenajari interne, doar o parte au fost cercetate de arheo- 
logi. Aici exista un mic palat, situat la un nivel ridicat si legat, 
poate printr-un pod, de marile palate. Constructia acestui 
bastion trebuie să fi avut loc în faza de ridicare a primului 
zid de dincolo de metereze, care servea să închidă acest 
sector avansat, prea vulnerabil înainte de construirea bas- 
tionului de nord: „Nu exista teren uscat in Eufrat; pentru 
apărarea Esagilului şi a Babilonului, chiar în (albia) 
fluviu(lui), am construit o mare citadelă din bitum şi cărămizi 
arse” (Nab. 20 i, 65-67). Însă această lucrare, care avansa 
cu 100 m dincolo de malul natural, a blocat cursul fluviului 
şi l-a deviat, împingându-l către vest; din această cauză, 
Nabucodonosor a trebuit să clădească un nou perete pen- 
tru chei. Lucrarea rezolva problema inundaţiilor în ceea ce 
priveşte partea de est a oraşului, dar, în acelaşi timp, partea 
de vest a fost, încetul cu încetul, inundată. 

Construcţia înaintată, de la nord-est de Poarta lui Istar, 
care pare să fi fost paralelă cu ansamblul nord-vestic 
având însă ziduri mai subţiri, este probabil un rezervor de 
apă. Nivelul său este mult mai coborât decât ansamblul de 
nord-vest, căci această parte răsăriteană a Porții nu a fost 
înălţată. Atunci când era plin, rezervorul trebuie să fi atins 
un nivel echivalent. 

Grădinile regale: „grădinile suspendate” (?) Tema lite- 
rară clasică a „grădinilor suspendate” din Babilon şi a 
imaginii acestor grădini ca una dintre Minunile lumii 
datează din epoca lui Alexandru cel Mare; aşadar, este 
vorba de o tradiţie posterioară presupusei lor existente. 
Autorul cel mai credibil sub aspect istoric care a descris 
„grădinile suspendate” din Babilon este Berosos. El laudă 
plantațiile pe înălţime, de inspiraţie romantică, situate în 
palatul lui Nabucodonosor. 

Pentru autorii clasici, gradinile suspendate sunt minu- 
nate prin arhitectura lor elaboratá: ele au mai multe 
niveluri, ridicate pe coloane, stálpi sau bolti. Strabon, 
Diodor din Sicilia si Filon din Bizant (in Cele sapte Minuni 
ale Lumii) descriu cu admiratie o metodá de irigare sofisti- 
cata, printr-o aductiune regulată de apă. Sursa acestei 
ape, conform lui Strabon şi lui Diodor, era Eufratul. 
Cantitatea de apă necesară plantațiilor era deci uşor de 
găsit, chiar şi în anotimpul secetos. Înălțimea acestor 
grădini era cea a zidurilor de incintă; Diodor şi Strabon 
oscilează în jurul a 50 de coti sau 80 de picioare, adică 
25 m. În privinţa amplasamentului lor, Berosos le situează 
în palat, Diodor aproape de Acropolă (palatele) şi aproape 
de fluviu, Strabon le plasează pe malul Eufratului, iar 
Quintus Curtius pe vârful citadelei. Aceste relatări au servit 
drept bază a tentativelor de localizare arheologică a 
grădinilor şi ca model pentru toţi artiştii din epoca modernă 
care au încercat să le reconstituie. În caz că au existat 
într-adevăr, grădinile trebuie căutate în cartierul palatelor, 
ceea ce este logic, deoarece era vorba de grădini regale. 

Grădinile regelui Babilonului trebuie să fi fost situate în 
apropierea apartamentelor sale private. Nabucodonosor 
spune că a construit mari terase cu ocazia ridicării noului său 
palat. Această descriere ar putea corespunde structurii le- 
gendarelor „grădini suspendate”. Diferenţa de nivel era de 23 
m; prin urmare, este posibil ca grădinile să fi format terase pe 
flancul de miazănoapte al bastionului vestic şi pe versantul 
vestic al „marelui palat”, dominând un parc întins de-a lungul 
fluviului. În palatul de nord au fost descoperite canale care 
erau în conexiune cu clădirea înaintată, existentă la est de 
Poarta lui Iştar (un posibil rezervor). Apa ar fi putut fi ridicată 
printr-un sistem de scripeti (noria), pentru ca apoi să se 
scurgă în josul grădinii, pe terasele dispuse în scară. 

Nici o inscripţie oficială babiloniană din epoca lui 
Nabucodonosor nu menţionează aceste grădini. În 
izvoarele asiriene, relatarea amenajării parcurilor şi 
grădinilor se întâlneşte în Analele regale, care sunt foarte 
detaliate. Echivalentul lor babilonian îl reprezintă 
Cronicile, care sunt nişte menţiuni foarte concise ale 
evenimentelor istorice. Însă o scrisoare (BIN | 70) afirmă 
că grădinile Babilonului erau foarte renumite. Grădinile 
palatului sunt menţionate încă din preajma anilor 1200 
î.Hr., iar un imn dedicat templului lui Nabu de la Borsippa, 
datând din secolul al IX-lea, spune: „Grădinile măresc 
prestigiul cetăţii”. 

Aceste grădini ale palatului regal din Babilon fuseseră 
la început un loc de agrement destinat să ofere umbră şi 
răcoare familiei regale, un spaţiu luxos şi odihnitor, cu flori, 
arbori fructiferi, copaci şi arbuşti decorativi. Dar grădina 
era în acelaşi timp folositoare pentru hrana zeilor şi a 
oamenilor. Numeroasele ofrande aduse templelor de către 
Nabucodonosor al II-lea ar fi putut proveni din marea vari- 
etate de arbori şi arbuşti ce creşteau în grădinile palatului 
regal: „Pentru zei, în fiecare zi, ca hrană, erau aduse, în 
prezenţa sa... fructe din livadă în mari cantităţi (dovedind) 
abundența plantațiilor: mere, smochine, rodii în ciorchini, 
struguri, curmale, smochine uscate, legume din belşug, 
bogăţia grădinilor...” (BM 45690). Alti arbuşti era plantați în 
grădinile regale şi în cele ale templelor — îndeosebi cel al 
Gulei, zeiţa medicinei — pentru fabricarea parfumurilor şi 
medicamentelor: plante odorizante şi plante medicinale. 

Principala noastră sursă de informaţii privind grădinile 
mesopotamiene din mileniul | î.Hr. o constituie descrierile 
grădinilor regale din Asiria. Din aceste descrieri ne putem 
face o imagine despre înfăţişarea grădinilor babiloniene. 
Sennaherib avea în capitala lui, Ninive, în „palatul fără 

pereche” unde îşi avea reşedinţa, minunate plantaţii a 
căror descriere se aseamănă cu descrierea „grădinilor 
suspendate” din Babilon. Apa era adusă printr-un apeduct 
încorporat în terasament, după care curgea pe pantele 
grădinii, printr-o reţea de canale. Este posibil ca autorii 
greci să fi realizat o combinaţie între amintirea Babilonului 
şi informaţiile asiriene referitoare la grădinile din Ninive. 

Grădinile lui Nabucodonosor continuau aşadar o 
tradiţie mesopotamiană mai veche. Prin amplasarea lor la 
înălţime, pe ziduri şi pe terase, masa de verdeață era vizi- 
bilă de departe. Sosirea călătorului la Babilon, dupa tra- 
versarea unor regiuni desertice, întâlnirea cu crangurile de 
palmieri, cu livezile şi cu grădinile de zarzavaturi de la 
periferii, apoi contactul cu arborii de deasupra zidurilor, 
trebuie să fi avut un efect şocant, propice atribuirii noţiunii 
de „minune”. În afara grădinilor regale, vegetaţia era 
prezentă pretutindeni în oraş. Curmalii umbreau străzile 
Babilonului şi probabil că şi marile locuinţe erau înconju- 
rate de frumoase grădini. 


„Palatul de vară”: „Trăiască Nabucodonosor | Viaţă 
lungă celui ce se îngrijeşte de Esagill” La sfârşitul domniei 
lui, Nabucodonosor al II-lea a construit un palat în afara 
meterezelor, la aproape 2 km spre nord. Această con- 
structie se ridica deasupra „zidului puternic”. Regele avea 
astfel o vedere panoramică asupra oraşului şi câmpiei 
înconjurătoare, avantaj important în alegerea acestui 
amplasament: „Lângă zidul de cărămidă, spre 
miazănoapte, inima mi-a dictat să construiesc un palat 
pentru a apăra Babilonul. Un palat asemănător palatelor 
din Babilon, din bitum şi cărămizi arse, am construit în 
acest loc... Această reşedinţă am numit-o: «Trăiască 
Nabucodonosor ! Viaţă lungă celui ce se îngrijeşte de 

Esagil !»” (Nab. 14 iii, 11-19). Din acest palat nu ne-a mai 
rámas decát infrastructura. El fusese cladit pe un rambleu 
si avea forma unui edificiu pátrat cu latura de aproape 
250 m. Asemenea altor resedinte regale, era constituit din 
apartamente grupate fn jurul a douá curti principale, la sud 
de care se aflau două încăperi pentru uz oficial. La vest, 
palatul era márginit de Eufrat. Constructia a fost modifi- 
cata ulterior, in epoca partilor, care i-au adáugat un zid 
mare cu turnuri. 

Acest ultim palat regal a fost probabil cea din urmá con- 
structie oficială a suveranului, completând astfel imensul 
ansamblu de palate ale Babilonului. 


3. Oraşul sfânt (fig. 2, 12). 


Locurile de cult. Oraşul interior conţinea patruzeci şi trei 
de temple principale, dintre care cea mai mare parte, dedi- 
cate divinitátilor majore şi arhaice ale panteonului 
mesopotamian, erau concentrate in vechiul centru istoric, 
cartierele Eridu si Kumar, pe cele douá maluri ale 
Eufratului. Numeroase capele ori simple altare de stradá 
adăposteau cate un simbol divin, o „imagine pioasă”. Ele 
serveau drept puncte de oprire si locuri unde erau recitate 
rugăciuni cu ocazia procesiunilor religioase, îndeosebi de 
Anul Nou, atunci când statuia lui Marduk era scoasă din 
templul său şi parcurgea oraşul conform unui traseu precis. 
Pe malul de est au fost descoperite opt temple. Opt alte 
temple au fost localizate aproximativ, pe baza informaţiilor 
din textele topografice şi din contractele care ne furnizează 
date precise despre casele sau bunurile vândute în împre- 
jurimi. Templul Anului Nou (Akitu), nelocalizat, era situat în 
afara meterezelor, poate în proximitatea „zidului puternic”. 

Zeii importanti aveau mai multe sanctuare. Astfel, Istar, 
marea zeiţă însărcinată cu apărarea oraşului, „Stăpâna 
Babilonului” (B&let-Babili), îşi primea ofrandele în cinci 
temple, situate în cartiere diferite şi dedicate multiplelor 
sale însuşiri. În atributul său principal de zeiţă a oraşului, 
ea era adorată în cartierul cel mai sacru, cel al tempului lui 
Marduk, depăşind-o în acest rol pe Sarpanitum, soţia 
acestuia. Existau mai multe divinităţi secundare care nu 
reprezentau decât un aspect al zeiţei. Sub cel de zeiţă a 
dragostei, a fecundității şi a sexualităţii, moştenit de la 
sumeriana Inanna, ea a fost asimilată de autorii clasici, 
posteriori epocii neobabiloniene, cu Venus/Afrodita. 

Planul tradiţional al templelor din Mesopotamia (fig. 6: 
b) îl copia pe cel al caselor particulare si al palatelor. EI 
cuprindea: o curte centrală; una sau două intrări, perpen- 
diculare una pe cealaltă; un apartament divin, sanctuarul 
sau cella zeului, situată pe o a treia latură în raport cu 
intrările, având în capăt o nişă pentru cult. În unele temple, 
cella era precedată de o anticameră: ante-cella. În sanc- 
tuarele majore, puteau exista două astfel de spaţii. Porţile 
înalte erau boltite. Fundaţiile erau înălțate peste nivelul 
solului, alcătuind un brâu îngroşat. Pardoseala încăperilor 
şi a curţii era uneori acoperită cu bitum, iar pereţii erau 
decoraţi cu motive albe şi negre (templul Nabu-sa-hare). 
Fatada şi pereţii exteriori erau ornati cu un motiv arhitec- 
tural de pilaştri în relief. Porţile erau flancate de turnuri. 

Cultul cotidian asigurat zeului consta în îmbrăcarea şi 
impodobirea statuii sale şi în oferirea de hrană şi de sacri- 
ficii. Fiecare templu din Babilon primea ofrande exceptio- 
nale, conform unui calendar bine stabilit. 

Suveranului îi revenea îndatorirea de a restaura şi 
întreţine templele. Vistieria regală comanda şi plătea ma- 
rile lucrări. Nabucodonosor al II-lea, în titulatura sa, se 

prociama a fi ,administratorul lui Esagil (sanctuarul lui 
Marduk) si al lui Ezida (cel al lui Nabu)". Nabu, fiul lui 
Marduk, zeu al scrierii si al stiintei, pástra tablita pe care 
erau notate destinele si controla universul. El se bucura de 
un cult privilegiat din partea lui Nabucodonosor al II-lea, iar 
templul lui principal — Ezida, „casa pură” —, situat în 
oraşul Borsippa, la 15 km sud de Babilon, era la fel de 
atent îngrijit ca şi templul lui Marduk. În afară de aparta- 
mentul său din Esagil, zeul avea la Babilon alte trei temple. 

Inscripţia inaugurativă depusă de Nabucodonosor al II-lea 
în templul Gulei, zeiţa medicinei, explică ce operaţiuni 
trebuiau îndeplinite cu ocazia construirii sau restaurării 
unei clădiri. Riturile erau însoţite de recitarea unei cos- 
mologii simplificate în care era relatată o teorie a originilor 
lumii, având ca punct principal crearea cărămizii originare. 
Orice acţiune importantă trebuia să fie legată de geneza 
universului şi de crearea prototipului divin al procedurii 
necesare a fi îndeplinită, pentru a evita semnele nefaste: 
„În acea vreme, pentru Ninkarrak (Gula), doamna mea 
mult iubită, care-mi ocroteşte viaţa şi mi-a dat urmaşi, am 
săpat şi am regăsit vechile fundaţii ale templului său, în 
centrul Babilonului, care din zilele străvechi era căzut în 
ruină şi pe care nici un suveran nu-l reconstruise... Zidul 
său de incintă... l-am scos la lumină şi l-am cercetat... 
Pentru a-i întări zidurile, cu bitum şi cu cărămizi arse, 
m-am străduit, ca să-l fac demn de zeiţă... Adad si Samas 
au confirmat măsurile mele printr-un răspuns oracular 
(zeul elementelor şi soarele interveneau în practicile de 
divinatie şi în magie)... Am făcut un talisman pentru a 
îndepărta boala şi l-am aşezat la temelie... am ridicat tem- 
plul, înalt ca un munte. O, Gula, doamnă măreaţă, pre- 
lungeşte-mi zilele şi anii. Oferă pace sufletului meu şi fă în 
aşa fel încât sănătatea mea să fie bună. În faţa lui Marduk, 

stápánul cerului si al pámántului, cere distrugerea dugma- 
nilor mei si ruina ţărilor lor" (Nab. 1 iii, 5-48). 


Marduk, „regele zeilor”. În epoca lui Nabucodonosor |, 
la sfârşitul mileniului al II-lea, Marduk devine zeul suprem, 
după ce absoarbe personalitatea divinitatilor majore din 
vechiul panteon de origine sumeriană: An(u), zeul 
Urukului, cel mai vechi oraş-stat sumerian, regele zeilor; 
Enlil, stăpânul pământului şi al atmosferei, divinitate din 
Nippur, sanctuarul federal al Sumerului, şeful delegat al 
panteonului; şi Enki/Ea, stăpânul din Eridu, pe ţărmul 
lagunei Golfului, stăpânul apelor subterane si al intelep- 
ciunii. Triada divină domnea peste cele trei planuri ale uni- 
versului. La Babilon, în mileniul |, puterea lor a fost unifi- 
cată în persoana lui Marduk, adeseori numit pur şi simplu 
Bel, ceea ce înseamnă „Domnul” sau „Stăpânul”, zeul prin 
excelenţă, care adună în sanctuarul său toate puterile din 
lume. 

„Poemul Creaţiei” (Enuma eliş), compus ca şi Tintir în 
acea perioadă, oferă o explicaţie mitologică şi literară a 
ascensiunii Babilonului şi a lui Marduk. El rezumă originile 
universului, lupta zeilor organizatori ai lumii împotriva for- 
telor haosului, reprezentate de apa originară: Apsu, apele 
dulci, şi Tiamat, apele sărate, care formau la început un tot 
nediferentiat, apoi au dat naştere unor generaţii de zei din 
ce în ce mai evoluati, pe care au încercat apoi să-i exter- 
mine. Ea l-a învins pe Apsu, apoi Marduk, fiul sáu, con- 
ducătorul zeilor evoluati, i-a înfruntat pe monstrii adán- 
curilor trimişi împotriva lui de Tiamat. Victoria lui Marduk 
i-a conferit suveranitatea asupra celorlalţi zei şi asupra 
universului ordonat pe care la creat. Acest univers avea 
ca centru Esagil, „casa cu vârful înalt”, în inima Babi- 
lonului, unde se adunau toate puterile şi secretele lumii. 

Oraşul era parte a divinitatii zeului sáu. Zeul, oraşul şi 
sanctuarul actionau ca o singura entitate. Preamárirea 
locului de cult al lui Marduk ca centru cosmic al lumii 
mergea în paralel cu cea a oraşului Babilon ca centru al 
guvernării terestre. Esagil, supranumit şi „palatul zeilor”, 
era locul cel mai sfânt al regatului. El era situat în cartierul 
Eridu, la sud de complexul palatelor regale. Eridu era de 
asemenea unul dintre numele Babilonului printr-o identifi- 
care teologică dintre vechiul oraş sfânt al lui Enki/Ea şi 
oraşul sfânt al lui Marduk, devenit fiul său prin legitimare 
dinastică şi cosmică. Un mit neobabilonian al creaţiei 
spune că Eridu şi Babilonul şi templele lor Apsu si Esagil 
sunt considerate ca un singur loc, primul pământ zamislit 
de Apsu, oceanul originar: 

„În acea vreme, Eridu a fost clădit, Esagil a fost creat, 

Esagil în care «stăpânul cetăţii primordiale» 

trona în mijlocul lui Apsu. 

Babilonul a fost clădit, Esagil a fost terminat” (CT 13, 
35). 


Sanctuarul lui Marduk: „Palatul regelui zeilor” (fig. 12, 
13). Nabucodonosor al ll-lea a facut să strălucească 
sanctuarul lui Marduk „ca stelele ce luminează bolta”. 
Ansamblul arhitectural, specific încă de la sfârşitul mileniu- 
lui al Ill-lea tuturor aşezămintelor de cult mesopotamiene, 
conţinea un templu scund şi un templu înalt situat în vâr- 
ful turnului cu etaje (ziguratul). La Babilon, dimensiunile 
ansamblului erau colosale, dat fiind că era vorba de sanc- 
tuarul ,federal” al regatului. 

Esagil — „casa cu vârful înalt”, templul scund — nu a 
putut fi degajat decât parţial; însă zidurile lui, construite 
din cărămizi arse îmbinate cu bitum, se păstrau încă, la 
momentul săpăturilor, pe o înălţime de peste 10 m. 

Fig. 12— - Vedere de ansanb a sanctuarului lui Marduk: templul 
scund (Esagil) si ziguratul (Etemenanki), adaptare după Koldewey, 
1925, p. 186. 


Construcția măsura, conform reperajului arheologic, circa 
180 m x 125 m, iar izvoarele scrise îi adaugă o altă curte, 
care prelungea clădirea principală înspre sud, cu o 
suprafață de peste 8000 m?. 

Etemenanki — „Casa (care este) temelia cerului si a 
pământului”, ziguratul — forma un pătrat cu latura de 
peste 90 m la bază, prelungit cu o scară monumentală 
care ieşea cu aproape 52 m în afară spre sud. Înălțimea 
sa era de 90 m şi avea şapte etaje. Ziguratul era situat la 
nord de Esagil, într-o incintă cu laturile de peste 400 m. 

Numele de Esagil desemnează uneori tot ansamblul 
sanctuarului. Izvoarele scrise ne permit să reconstituim 
amenajările şi ceremoniile ce aveau loc aici: „tăblița de la 
Esagiľ, păstrată la Luvru, este un text matematic babilonian, 

Fig. 13 — Planul probabil al templului Esagil, adaptare dupa WVDOG 
59, pl. 3, si George, 1995, fig. 1. 


care ne-a parvenit sub forma unei copii scrise la Uruk în 
anul 229 î.Hr., după un original datând din secolele VIII-VI 
î.Hr. Singurele părți din templul scund descrise de scrib în 
cuprinsul documentului sunt cele două curți anterioare. 
Restul, completat de un fragment aflat la British Museum 
(BM 40813), descrie ziguratul. Acest document poate fi 
plasat în rândul textelor ştiinţifice, rezervate savanților. 
Scribul precizează: „Cel inițiat să arate aceste măsuri altui 
inițiat, profanul nu trebuie să le vadă”. Alte texte metrolo- 
gice si liste (de porți, altare si capele de cult) ne oferă de 
asemenea informații. Inscriptiile regale, istorice si cele 
inaugurative ne aduc date privind aranjamentele interioare 
ale sanctuarului. 


102 


Templul înalt din vârful ziguratului, cu dimensiuni 
restrânse, era, ca şi capela zeului din templul scund, sanc- 
tuarul sanctuarelor. Ridicat în cer, el nu-i adăpostea decât 
pe zeii majori ai vechiului panteon mesopotamian: Anu, 
Enlil şi Ea, precum şi familia divină a Babilonului. 

Templul scund Esagil, mai vast, conţinea, în anexe, 
capele şi platforme de cult pentru toţi zeii panteonului, atât 
vechi cât şi ,moderni”: zei majori, zei minori, zei detronati 
şi chiar monştri arhaici învinşi de Marduk la începutul vre- 
murilor, precum şi demoni. Marduk trebuia să-i aibă la 
îndemână pe toti supusii, adică toate forţele universului. 
Mărimea sanctuarului se explică de asemenea prin spaţiul 
necesar marilor ceremonii care aveau loc aici, mai cu 
seamă cu ocazia Anului Nou, primăvara, când se celebra 
aniversarea fondării mitice şi mistice a Babilonului, cea a 
preluării puterii de către Marduk şi confirmarea puterilor lui 
absolute de zeu şi rege al Babilonului. 

Cartierul Eridu conţinea alte douăsprezece temple. 
Unele dintre ele — sanctuarul lui Ea, situat pe malurile 
Eufratului şi comunicând prin grădinile lui cu Esagil, al lui 
Madanu (un zeu judecător, servitor al lui Marduk), al Gulei 
şi al „Stăpânei Babilonului” (Istar) — aparţineau fără 
îndoială complexului cultic al lui Marduk; texte conţinând 
liste ale porţilor lor arată că aceste sanctuare erau într-o 
anumită măsură comune. Divinităţile care locuiau în 
Esagil ocupau funcţii de reprezentare sau de serviciu, 
necesare bunei administrări a proprietăţilor zeului suprem 
şi bunei sale existente, aşadar necesare câştigării 
bunavointei acestuia fata de umanitate. Divinitátile majore 
îl asistau pe Marduk în guvernarea universului. Curtea 
marelui zeu al Babilonului, in Esagil, se asemăna curții 
regelui babilonian, în palatul său. Toate energiile univer- 
sului erau reunite pentru a-l servi pe Marduk. 

Esagil se compunea dintr-o cládire principalá, aproape 
pátratá (85,50 m x 79,30 m), avánd planul traditional: o 
curte centralá (37,60 m x 32,30 m) — Curtea superioará 
sau Curtea lui Bel (Marduk) —, ín jurul cáreia se aflau 
incáperi, galerii si curti secundare, care alcátuiau aparta- 
mentele divine particulare. Ansamblul era deservit de cáte 
o poartă monumentală pe fiecare dintre laturi şi era pre- 
cedat de o importantă anexă, ce se articula în jurul unor 
mari curţi, situate la est şi la sud-est. Exista probabil şi o a 
treia curte la sud de clădirea principală. 

Koldewey a făcut săpături parţiale la aripa de est a 
clădirii principale; dar el nu a putut decât să sondeze în 
zona aripii de vest, loc unde în mod sigur se afla cella lui 
Marduk, pe care a reconstituit-o cu o anticameră, în faţa 
intrării principale. Această parte a templului face obiectul 
unui fragment dintr-un text metrologic asirian (VAT 9961 + 
10335), care descrie două anticamere şi o cella având o 
lungime nord-sud de circa 18,50 m şi o lăţime respectivă, 
în axa est-vest, de 6 m, 5 m şi 5,50 m. Reperajele arheo- 
logice validează în parte aceste dimensiuni. O atare con- 
figuraţie aminteşte de cea a altor mari sanctuare 
babiloniene, îndeosebi cel al lui Nabu de la Borsippa. Or, 
Esagil este sanctuarul major al marilor sanctuare. 
Săpături în tunel au permis identificarea unor mici curţi, 
dispuse simetric, la nord şi la sud de apartamentul lui 
Marduk. Locuinta lui Sarpanitum era situată probabil la 
nord de cea a soţului ei, în apropiere de Poarta Beltiyei 
(un alt nume al zeiţei); cea a lui Nabu, fiul lui Marduk, se 
afla la sud, în direcţia Borsippa, de unde el venea de Anul 
Nou pentru a-şi onora tatăl. 

Clădirea „anexă” consta în curţi spatioase, înconjurate de 
spaţii de cult sau utilitare: cea pe care germanii au numit-o 
,avancurtea" este probabil Curtea inferioară a babilonienilor: 

ea prelungeste constructia principalá spre est. Curtea avea 
un rol de cult important, cáci o vedem citatá in texte cu 
numeroase ocazii ca fiind Curtea Adunării zeilor. , Tablita de 
la Esagif descrie două curţi aparţinând sanctuarului: Curtea 
lui Iştar şi a lui Zababa, sau Curtea cea Mică, ar putea fi cea 
descoperită la sud-est de clădire; dimensiunile menţionate 
în text sunt de 95 m x 41 m. Este probabil ca Marea Curte 
sau Curtea exaltată, căreia îi sunt atribuite dimensiunile de 
103 m x 81 m, să fi fost situată la sud de clădirea pricipală, 
ca un spaţiu împrejmuit suplimentar, nereperat de săpături. 
Mai multe sanctuare din complexul Esagil, chiar temple 
localizate de lista din Tintir în cartierul Eridu, par să fi 
mărginit această imensă curte, lucru care ar explica exis- 
tenta unor porţi de comunicare între ele. 

Porţile făceau parte din parcursul procesiunii de cult ca 
locuri de trecere, atât în sensul propriu cât şi în cel figurat. 
Statui de bronz si de argint, infátigándu-i pe monstrii pri- 
mordiali imblanziti, decorau, sub formă de perechi, toate 
porţile templului, ca şi cele ale oraşului. Dragonul 
Mushussu, pe care prin tradiţie încălecau Marduk şi Nabu, 
era însoţit de statui de oameni-peste, de bizoni, de sfincsi, 
de oameni-scorpion şi de alte himere. 

Amenajările interioare. Apartamentele divine au fost 
decorate de Nabucodonosor al ll-lea. Pe plafonul si pe 
pereţii placați cu aur din cella lui Marduk erau reprezen- 
tate imagini ale monstrilor deveniți trofee de război ale 
zeului Babilonului. Forţele arhaice învinse de Marduk erau 
omniprezente în Esagil, ceea ce arată importanţa acor- 
dată acestui episod care pecetluise destinul lumii organi- 
zate şi îi conferise zeului suveranitatea supremă. Acest 
aspect era transpus, pe plan uman, ca afirmarea superio- 
ritátii civilizaţiei, adică a imperiului Babilonului, fata de bar- 
bari, de nomazi şi de populaţiile din munţi. 

Aceste apartamente conţineau mobilier de masă pen- 
tru cele patru dejunuri cotidiene şi excepţionale ale zeilor, 
oferite de către suveran în calitatea sa de „administrator al 
lui Esagil şi de către credincioşi. Ritualul Anului Nou 
menţionează obiectele de aur din cella lui Marduk: o masă 
pe care se află o casoletă de ars mirodenii şi patru recipi- 
ente de aur, conţinând ofrandele. Acest mobilier era 
împrumutat lui Nabu atunci când venea să locuiască în 
apartamentul său, de Anul Nou. Cella lui Sarpanitum 
conţinea patul conjugal divin. Aşurbanipal, regele Asiriei, a 
restaurat si a readus în anul 653 î.Hr. mobilierul de la 
Esagil luat de către Sennaherib. Regele face o descriere 
a patului lui Marduk şi al lui Sarpanitum (K. 2411): „12 plăci 
de aur (acoperă) laturile lungi şi 6, pe cele laterale. (Capul 
patului este) un dragon Mushussu, salteaua de dedesubt 
este din aur, pietre pappardilu (onix?) (îl decorează). 
Ornamente în formă de măr, din obsidian, din cornalină şi 
din lapislazuli îl înconjoară. Pe saltea, ornamente de aur 
reprezentând apa (un motiv ondulat). Picioarele patului 
sunt nişte /amassu" (genii purtând vase din care {asneste 
apa). Aşurbanipal menţionează de asemenea tronul divin, 
decorat cu motive asemănătoare. El a fost jefuit, aseme- 
nea întregului conţinut al Esagitului; dar o replică a lui ne 
este cunoscută datorită săpăturilor arheologice. În colţul 
de nord-est al Curţii lui Bel, o capelă, dedicată zeului 
Ninurta, fiul lui Enlil, conţinea un podium din cărămizi arse 
care avea în centrul său, imprimat în bitumul care îi aco- 
perea suprafaţa, urmele unui jilt (fig. 14); decoraţiile spá- 
tarului — un spirit, peşti şi un dragon —, erau din mar- 
chetărie de lemn si fildeş. Jiltul propriu-zis avea 50 cm 
înălţime. Deasupra picioarelor de piatră, zeițe cu vase din 
care tasneste apa purtau montantii spătarului. 


106 


Fig. 14 — Reconstituirea unui tron al lui Marduk, după Andrae, în 
WVDOG 62, pl. 36. 


Statuia de cult a lui Marduk, conform unui tratat de cult 
din Esagil (CT, 46:50), trebuie să fi fost din lemn preţios 
(mesu). Aspectul ei poate fi reconstituit pe baza unui sigi- 
liu cilindric din lapislazuli (aflat la Berlin), provenind din 
tezaurul din Esagil descoperit partial in 1900, sub fundaţia 
unei case din epoca partă amplasată între templu şi turnul 
cu etaje. Obiectul, foarte deteriorat, măsoară 19 cm inalti- 
me. El a fost dedicat zeului suprem de către regele Babi- 
lonului Marduk-zakir-şumi | la sfârşitul secolului al IX-lea 
î.Hr.: „lui Marduk, care locuieşte în Esagil... acest sigiliu de 
lapislazuli strălucitor, montat în aur roşu, pentru a-şi 

impodobi divinul gat”. Aceastá mentiune ne aratá cá sta- 
tuia era de dimensiuni mari. Marduk, insotit de dragonul 
Mushussu, simbol al fortelor arhaice imblánzite, este 
bogat impodobit: el poartá o hainá lungá, brodata cu sim- 
boluri celeste pe máneci si cu motive animaliere si vege- 
tale înscrise în cercuri pe partea din fata a veşmântului. El 
tine în mână însemnele puterii marilor zei: bastonul de 
conducător şi inelul. Arma curbă este cea cu care Marduk 
a învins armata monstrilor lui Tiamat, marea primordială, 
reprezentată de valuri, sub picioarele lui. 


Procesiunea de cult şi sărbătoarea Anului Nou. 
Izvoarele scrise ne permit să reconstituim, în parte, 
topografia de cult a templului. Anul babilonian conţinea 
mai multe sărbători. Cea mai importantă, Anul Nou, Akitu, 
se desfăşura din prima până în a douăsprezecea zi a lunii 
nisannu, corespunzătoare începutului de an, primăvara. 
Anul babilonian se baza pe un calendar lunar de 12 luni, 
la care era adăugată periodic o a 13-a lună intercalată, 
care realiza corelarea cu ciclul solar. Originea lui Akitu 
datează din mileniul al Ill-lea. Temple consacrate acestei 
sărbători existau în mai multe oraşe. În afară de aceasta, 
fiecare sanctuar din ţară celebra sărbătoarea patronului 
său divin. La Babilon, capitala, Akitu era sărbătoarea zeu- 
lui Marduk. Ea marca renasterea naturii graţie ploilor 
hibernale, ca preludiu al primei recolte. Acum era cele- 
brată, prin rituri şi ritualuri de rugăciune şi purificare, 
aniversarea creării şi fondării mistice a Babilonului. Toţi 
marii zei ai ţării, prin intermediul statuilor lor de cult, 
veneau să-i aducă omagiu lui Marduk, ocupându-şi 
locurile care le erau destinate în Esagi/. Nabu sosea cu 
corabia de la Borsippa şi era întâmpinat cu fast princiar, în 
a şasea zi a sărbătorii. 

In seara celei de-a patra zile, marele preot recita 
Poemul Creaţiei (Enuma elis). Tronurile-altare purtând 
tiarele cu coarne ale marilor zei Anu si Enlil — plasate ín 
cella lui Marduk si in cea a lui Sarpanitum — erau 
acoperite, ca omagiu fatá de Marduk si desigur pentru a 
nu-i supára pe vechii stápáni ai lumii. Anumite episoade 
ale epopeii erau jucate, in timpul serbárilor, in diferite 
locuri de cult, pe traseul drumului procesional. Lupta lui 
Marduk cu monstrii era fără îndoială mimata, în fiecare an, 
pentru a reafirma suveranitatea zeului, chezásie a puterii 
Babilonului. 

Regele lua parte activá la ceremoniile Anului Nou, cáci 
toate actele din viata lui oficialá aveau loc prin gratia lui 
Marduk si în numele acestuia. Nabucodonosor al Il-lea 
afirmă în mai multe rânduri: „...Mi-am aplecat capul pentru 
a trage oiştea de la carul lui Marduk; am pus sanctuarele 
în ordine.” Atunci când, din cauza unei crize politice ori a 
unei campanii militare, suveranul nu putea să fie prezent 
la Babilon, serbările nu aveau loc. Pe 4 sau pe 5 nisannu, 
se desfăşura ceremonia de investitură regală, în templul 
Nabu sa hare, situat în cartierul Ka-dingirra, între palat şi 
complexul lui Marduk, în lungul drumului procesional. 
Conform lui Tintir şi a colofonului unei tăblițe votive găsite 
aici, templul era „casa care, după numele ei, acordă scep- 
trul şi tronul (ţării?) regalității”. Aici era ratificată legitimi- 
tatea domniei. Acest rit constituia o moştenire a epocii 
sumeriene. În vechiul oraş sfânt Nippur, Ninurta, fiul lui 
Enlil, păstra însemnele regalității în templul său; or, la 
Babilon, Nabu era fiul lui Marduk, succesorul lui Enlil ca 
stăpân al universului. În seara de 5 nisannu, după binecu- 
vântarea de către marele preot a tuturor părţilor templului, 
regele pátrundea în sanctuar. Marele preot il deposeda de 
atributele suveranităţii: sceptrul, cercul, armele şi coroana 

regală; îl făcea să se umileasca şi îl palmuia, până cand 
acesta plângea, căci doar o cáintá ,sincerá" pentru toate 
greşelile comise în anul scurs era în măsură să-l împace 
pe Marduk şi să asigure un destin favorabil Babilonului şi 
întregului regat. Ghicitorii făceau previziuni pe baza con- 
duitei suveranului. 

Anul oficial trebuia să înceapă în a opta zi, atunci când 
„(regele) îl ia de mână pe Bel (Marduk) iar fiul lui Bel 
(Nabu) îi conduce afară, în procesiune”. În aceeaşi zi, des- 
tinele regelui şi al ţării se stabileau pentru anul care urma. 
Zeul şi curtea sa făceau opriri la locurile de cult principale. 
Marduk căpăta un nume diferit la fiecare dintre aceste 
halte, dintre care cea mai importantă era „Podiumul Desti- 
nelor" (Duku: „Muntele Pur/Sacru”), situat în Curtea Adu- 
nării. Aici Marduk trona, atât la ducere cât şi la întoarcerea 
din procesiune. Ceremonia de decidere a destinelor este 
evocată, pe un plan mitic, in Enuma elis (VI, 70 s.): 


„Domnul (Bel-Marduk) i-a invitat pe zei la banchetul 
său, în marele sanctuar (Esagil) pe care îl creaseră pen- 
tru el (şi le-a zis): 

«lată Babilonul, sediul şi reşedinţa voastră...» 

Atunci când terminară de împărţit între ei locurile din 
cer şi de pe pământ, 

marii zei în număr de cincizeci luară loc, 

iar zeii destinelor, în număr de şapte, luară deciziile.” 


Pe plan real, aceasta se traducea printr-un banchet şi 
prin consultaţii divinatorii. Zeii care decretau destinele 
erau cei mai importanţi din panteonul mesopotamian: 
Marduk, Anu, Enlil, Ea, Samas, Ninurta şi Nabu, iar nu- 
mele capelelor lor, în Esagil, au toate legătură cu puterile 
diferitelor niveluri din Univers. Nabucodonosor al Il-lea 

a refăcut Podiumul destinelor, căruia îi explică funcţia de 
cult şi semnificaţia teologică: „«Muntele Pur unde des- 
tinele sunt decretate», tronul-podium al destinelor din 
Curtea Adunării, în care îşi are reşedinţa de-a lungul 
sărbătorii Anului Nou, la începutul anului, în a opta şi în a 
unsprezecea zi «regele totalitatii cerului şi a pământului» 
(Marduk), suveranul zeilor, şi în care zeii cerului şi ai lumii 
subpământene îngenunchează în semn de supunere şi 
stau în fata lui, pentru a hotărî, ca destin al vieţii mele, un 
destin de eternitate — acest tron-podium, cel al regalității, 
al domniei date de Enlil marelui Marduk, cel mai înţelept 
dintre zei, eu l-am înveşmântat în aur" (Nab. 15 ii, 54 — iii, 
3). Marii zei, în genunchi, îl recunoşteau pe Marduk, 
învestit cu maiestatea lui Enlil, ca rege al lor; apoi, în 
picioare în faţa lui, ei decretau destinul oamenilor, în per- 
soana regelui Babilonului, stăpânul lumii terestre. 

După această ceremonie, cortegiul ieşea din templu şi 
o lua pe drumul procesional al lui Marduk, „strada 
Babilonului”, al cărei nume oficial era „Cel Arogant să nu 
poată trece”. Traseul mergea pe lângă incinta ziguratului, 
apoi pe lângă palatul de sud, pe o lungime de 1 km. După 
aceea trecea pe sub Poarta lui Istar şi printre zidurile 
înaintate din nordul oraşului. Drumul avea o lăţime de 
peste 20 m. Pavajul lui, din cărămizi arse cu bitum între 
ele, a fost acoperit de Nabucodonosor cu dale pătrate de 
calcar alb; de fiecare parte, trotuare cu o înălţime de 15 
cm erau pavate cu brecie roşie. Piatra fusese „adusă din 
munţi” cu ocazia expedițiilor militare ale regelui în vest. 
Partea de jos a zidurilor care mărgineau primul tronson al 
drumului (cca 200 m), în exteriorul Portii, era împodobită 
cu frize din cărămidă smălțuită înfăţişând lei în mers. 
Două rânduri paralele de lei mergeau spre exteriorul 
oraşului; unii aveau pielea albă şi coamă galbenă, alţii 

pielea galbená si coama rosie, pe un fond albastru ornat 
cu frize cu rozase si motive geometrice negre, albe si gal- 
bene. Leul era animalul atribuit lui Iştar, care apăra acest 
sector al Babilonului, cel mai expus atacurilor inamice. 

Cortegiul mergea până la fluviu, apoi îşi continua dru- 
mul cu o barcă, până la templul Anului Nou, situat în 
câmpie, la nord de oraş. În a unsprezecea zi, după ce aici 
avusese loc celebrarea căsătoriei sacre cu soţia lui, zeul 
şi suita sa reveneau la Babilon. Marduk era aşezat din nou 
pe Podiumul destinelor şi era aclamat ca rege al univer- 
sului. În ziua următoare, statuile divine se întorceau în 
oraşele lor. 

În fiecare an, Babilonul îşi celebra aniversarea înte- 
meierii, accesul la puterea supremă şi la glorie a zeului 
său, cel care concentra în mâinile lui toate puterile univer- 
sului. Şi aidoma lui Marduk, regele babilonian, ales de 
zeu, garant şi simbol al puterii terestre a Babilonului, era 
confirmat în funcţiile sale prin participarea la riturile Anului 
Nou. 


Tumul cu etaje (Ziguratul): Etemenanki. Termenul de 
ziqqurratu desemnează turnurile cu etaje (ziguratele) care 
dominau, încă de la sfârşitul mileniului al Ill-lea, fiecare 
oraş din antica Mesopotamie; ele erau punctul culminant 
al cetăţii din punct de vedere topografic şi religios. În 
câmpiile joase din sudul ţării, turnurile făceau vizibilă pu- 
terea oraşului şi a zeului său. Ziguratele constau din 
blocuri masive făcute din cărămidă, care formau mai multe 
terase suprapuse, în retragere una faţă de alta. La vârf era 
construit un sanctuar, dedicat zeului principal al oraşului, 
dar care adăpostea deopotrivă divinitatile majore ale pan- 
teonului. 

Ziguratul din mileniul al ll-lea si datele furnizate de 
arheologie. Cea dintâi menţiune istorică a turnului cu etaje 
din Babilon datează probabil din vremea lui Hammurabi. 
În epilogul „codului” (rev. XXIV, 67-69), Babilonul este 
definit ca „oraşul căruia Anu şi Enlil i-au ridicat capul, în 
Esagil, templul ale cărui temelii sunt la fel de trainice ca 
cele ale cerului şi pământului”. Numele de Esagil, „casa cu 
vârful (sau capul) înalt”, are ca origine creşterea puterii lui 
Marduk, legată de cea a Babilonului. Însă calificativul care 
urmează poate face aluzie la un alt monument al sanctu- 
arului său, ziguratul Etemenanki. „casa, temelie a cerului 
şi pământului”. 

Săpăturile germane din 1913 şi 1962 au permis identi- 
ficarea a trei etape din construcţia ziguratului, dintre care 
primele două pot data din secolul al XVIII-lea î.Hr., din 
epoca lui Hammurabi: un nucleu pătrat cu latura de 61 m, 
din cărămizi crude, reprezintă ceea ce s-a mai păstrat din 
cel mai vechi zigurat. Un calcul al pantei naturale a nucle- 
ului l-a făcut pe H. Schmid să aprecieze că turnul ar fi avut 
cel putin 50 m înălţime. El a fost apoi îmbrăcat cu un strat 
de cărămidă crudă, legat de nucleu prin traverse de lemn. 
Baza ziguratului, în această a doua fază, forma un pătrat 
cu latura de 73,50 m. Într-o perioadă ulterioară, poate sub 
Nabucodonosor |, mantaua de cărămizi uscate a fost 
îndepărtată pentru a lăsa loc unei îmbrăcăminţi de zidărie 
din cărămidă arsă îmbinată cu bitum, groasă de aproape 
15 m, şi care forma o masă totală de 90 m pe latură. În 
dreptul fațadei de sud, trei scări formau un avancorp în 
formă de T. Scară centrală avea o rampă exterioară lungă 
de aproape 52 m şi lată de 9,35 m. Două scări laterale cu 
o lăţime de 8,30 m erau amplasate de o parte si de alta, 
lipite de faţadă. După înclinarea treptelor, rampele laterale 
ajungeau la o înălţime de peste 33,50 m, ceea ce trebuie 

sá fi fost ináltimea primului etaj al ziguratului. Scara prin- 
cipalá — prost conservata si pentru care este greu de 
determinat panta — urca la o înălţime de aproximativ 50 
m, la etajul al doilea. Reconstituirile numeroase care s-au 
făcut diferă mai ales în privinţa continuării acestei scări 
care, pentru mulţi, ajungea până în vârf. Informaţiile arhe- 
ologice nu ne permit o lămurire a acestei probleme. 
Datarea ruinelor este cu siguranţă anterioară lui 
Nabucodonosor al II-lea; însă planul general al turnului nu 
a suferit schimbări semnificative. 

Ziguratul neobabilonian şi izvoarele scrise. Dacă turnul 
cu etaje din Babilon apare menţionat în Poemul Creaţiei şi 
în Tintir, nici o inscripţie inaugurativă nu a fost găsită pen- 
tru epocile anterioare secolului al VIl-lea î.Hr. Distrugerea 
radicală provocată de Sennaherib şi jefuirea succesivă a 
cărămizilor sale până în epoca modernă le-au risipit. 
Construcţia neobabiloniană s-a realizat pe vestigiile 
vechiului zigurat. Aşarhaddon precizează: „Am pus să se 
reconstruiască ziguratul Etemenanki în locul unde fusese 
el înainte, cu aceste dimensiuni: 90 m lungime şi 90 m 
lăţime”. Inscriptiile lui Nabucodonosor al II-lea confirmă cá 
masivul de bază al turnului său avea aceeaşi înălţimea ca 
şi cel al turnului precedent (cca 30 m). Această respectare 
a tradiţiei se extindea probabil asupra planului şi elevatiei 
monumentului. Dimensiunile ziguratului din mileniul | sunt 
cunoscute datorită ,táblitei de la Esagil”, care îi face o 
descriere, atribuindu-i o înălţime de 33 m la primul etaj, şi 
o mărime a laturii de 90 m pentru masivul pătrat de la 
bază. Din acest text reiese că turnul avea şapte etaje şi o 
înălţime de 90 m. El se înscria aşadar într-un cub, conform 
regulii de aur exprimate în elevația unui zigurat ,ideal" pe 
un plan de argilă din epoca neobabilonianá (BM 38217). 
Al doilea etaj avea înălţimea de 18 m, iar următoarele 6 m, 

până la al şaselea. Pe a şasea terasă se afla templul din 
vârf, care măsura 25 m x 24 m în plan şi era înalt de 15 m. 
El conţinea o curte centrală acoperită, în jurul căreia erau 
organizate 6 capele amplasate pe latura de est (cella lui 
Marduk, cea a lui Nabu, şi cea a lui Taşmetu, soţia aces- 
tuia), de nord (cella lui Ea şi cea a lui Nusku, zeul focului) 
şi de sud (cella comună a lui Anu si Enlil), precum si dor- 
mitorul lui Marduk situat pe latura vestică, faţă în fata cu 
cella sa si care continea un pat asemánátor cu patul din 
apartamentul lui Sarpanitum din templul scund Esagil. 
Pornind din această încăpere vestică, se urca pe o scară 
care ducea la un nivel superior al templului. 
Nabucodonosor al Il-lea a continuat imensa operă 
începută de Nabopalassar la zigurat. El a terminat ridi- 
carea masivului de bază, a cărui înălţime a dublat-o, şi a 
finalizat restul monumentului: „Etemenanki, ziguratul din 
Babilon, căruia Nabopalassar, regele Babilonului, părin- 
tele care m-a zămislit, graţie artei exorcisimului şi a 
înţelepciunii lui Ea şi a lui Marduk, îi purificase amplasa- 
mentul şi căruia îi pusese temeliile în inima lumii 
subpământene; cele patru ziduri exterioare, din bitum si 
cărămizi arse, el le ridicase la o înălţime de 30 de coti (cca 
15 m), dar nu-i terminase vârful. Atunci m-am hotărât să 
ridic Etemenanki, pentru a face să-i rivalizeze vârful cu 
cerul. Popoare numeroase, pe care Marduk, domnul meu, 
mi le-a încredinţat şi a căror conducere mi-a fost trans- 
misă prin Samas... regii munţilor îndepărtați şi ai insulelor 
singuratice..., care sunt aserviti lui Marduk, domnul meu, 
şi pe care i-a încredinţat în mâinile mele, i-am oferit ca 
oameni de corvoadă lui Şamaş şi lui Marduk, pentru a 
construi Etemenanki... l-am făcut să care coşul şi 
cărămizile. l-am ridicat baza pe o înălţime de 30 de coti.” 
Regele se referă în continuare la construirea templului din 

varf; el nu mai mentioneazá etajele intermediare, mai 
putin importante in plan simbolic decát baza, care lega 
ziguratul de lumea subpământeană, si decât ultimul etaj, 
care îl lega de cer si care conţinea locuinţa zeilor. Modul 
lor de construcţie era asemănător cu cel al etajului de 
bază: „Grinzi groase de cedru... am acoperit cu aramă. Un 
templu înalt, pur, o capelă sfântă, ca în vremurile 
străvechi, am ridicat pentru Marduk, domnul meu, la ulti- 
mul etaj, cu artă.” Urmează apoi rugăciunile necesare 
pentru ca ziguratul şi regatul să dureze etern: „O, Marduk, 
domnul meu, cel mai puternic şi mai tare dintre zei, la 
porunca ta a fost clădit oraşul zeilor, i-au fost refăcute 
zidurile şi i-au fost terminate templele; prin voinţa ta puter- 
nică ...munca mâinilor mele să dureze pentru totdeauna... 
Asa cum Etemenanki a fost statornicit pentru eternitate, 
statorniceşte tronul regalității mele pentru zile fără de 
sfârşit!” Sintagma „Oraşul zeilor” reprezintă o aluzie la 
prezenţa, în sânul său, a sanctuarului lui Marduk, care 
reunea toate energiile divine. Este totodată o referire la 
însuşi numele Babilonului, „Poarta zeului (zeilor)”. Ultima 
parte a textului este o invocatie adresată ziguratului, ca 
unei divinităţi, şi o evocare a ritualurilor ce se desfăşurau 
în templul din vârf, cu participarea regelui: „O, 
Etemenanki, spre mine, Nabucodonosor, regele care te-a 
reconstruit, trimite-ti binecuvântarea. Când la porunca lui 
Marduk, cu bucurie, voi intra între zidurile tale, o, templule, 
povesteste-i lui Marduk faptele mele pioase” (Nab. 17 i, 
44-iv). 

Nabucodonosor a placat locuinta de sus a lui Marduk 
cu cárámizi smáltuite de culoare albastrá: ,,...Etemenanki, 
ziguratul Babilonului, cu bitum si cu cárámizi din lapislazuli 
pur, l-am fácut sá stráluceascá asemenea luminii zilei. Pe 
tavanul sáu am pus puternice grinzi de cedru" (Nab. 49). 

În vârful templului, se ridicau coarne de aramă stráluci- 
toare, aurite, aşa cum era obiceiul la marile temple 
mesopotamiene încă din epocile arhaice. Ele simbolizau 
forţa şi atotputernicia divină. 

Un observator? Principalele ritualuri din Esagil trebuiau 
să fie repetate în templul din vârful ziguratului. Mărturii 
scrise vorbesc despre derularea unui ritual de hierogamie, 
de căsătorie sacră. Herodot se referă şi el la astfel de ce- 
remonii. Prezenţa unui imens pat, într-o cameră specială 
din templul înalt, pare să confirme ipoteza. Anumite rituri 
cotidiene puteau avea loc pe esplanada incintei. 

În epoca neobabiloniană, este probabil ca ziguratele să 
fi fost utilizate ca observatoare. Astronomia nu a fost cea 
dintâi funcţie a acestor construcţii, însă ea s-a impus din 
raţiuni practice, datorită înălţimii edificiului. Oracolele şi 
astrele erau consultate înaintea luării fiecărei decizii 
importante pentru stat, dar şi pentru viata personală a 
suveranului, căci bunăstarea regelui oferea garanţia 
bunăstării întregii ţări. Cu ocazia Anului Nou, ghicitorii 
preziceau evenimentele anului care începea, pe baza 
manualelor şi culegerilor de prevestiri extrase din toate 
fenomenele observate în natură şi îndeosebi din poziţia 
astrelor şi planetelor, observată de pe vârful ziguratului. 
Este posibil ca etajul suplimentar al templului din vârf, 
descris de ,tablita de la Esagil”, să fi avut acest rol. Curtea 
centrală a templului, se precizează, avea un acoperiş; el 
ar fi putut servi drept pardoseală pentru un „observator”, la 
care se ajungea pe scara amplasată în spatele dormitoru- 
lui lui Marduk. 


Centrul cosmic al lumii (fig. 15). Cu ocazia construirii 


unui edificiu, suveranul îi punea fundaţiile la nivelul apelor 
subterane şi îi ridica vârful la fel de înalt ca al unui munte. 

Noţiunea de legătură între toate planurile universului era 
fundamentală în religia mesopotamiană; ziguratul stabilea 
legătura dintre cer şi lumea inferioară: înălțimea lui nece- 
sita fundaţii adânci; el era „un munte ce se ridică în etaje”, 
iar templul din vârf pătrundea în cer. Numele Turnului cu 
etaje din Babilon, compus din patru ideograme sumeriene: 
e.temen.an.ki, era un simbol al universului: 

— e: înseamnă casă sau templu; 

— temen: este platforma de fundare, baza, elementul 
care determină stabilitatea edificiului; astfel, ziguratul asi- 
gură stabilitatea lumii. 

— an: reprezintă cerul; în teologia antică sumeriană, 
era domeniul zeului cu acelaşi nume, An(u). În concepţia 
babiloniană a mileniului | î.Hr., Marduk, absorbind puterile 
lui Anu şi ale tuturor marilor zei, după victoria asupra 
forţelor arhaice, a creat bolta cerească cu jumătate din 
trupul lui Tiamat, marea primordială, „retezat în două ca un 
peşte uscat” (Enuma eliş, IV, 137); cealaltă jumătate a for- 
mat fundul universului. Cerul avea trei niveluri: „Cerul 
superior este din piatră /uludanitu (o piatră multicolorá), 
este cel al lui Anu... cerul din mijloc este din piatră has- 
manu (o piatră prețioasă albastrá-verde), este cel al 
divinitátilor Igigi (marii zei ai cerului), aici Marduk îşi are 
resedinta pe un podium sublim, intr-o cella de lapislazuli, 
el o face să strălucească asemenea cristalului elmeshu; 
cerul inferior este din piatrá aspu (calcedonie albastrá), 
este cel al stelelor...” Cerul inferior este cerul pe care 
oamenii îl percep: cerul albastru sau cerul înstelat al 
nopţii. Cerul din mijloc, centrul cerului, este descris ca fiind 
templul de sus al lui Marduk, care se confundă cu ziua, 
adică cu soarele, prin strălucirea porţilor sale de aramă şi 
a coarnelor care reflectă razele de soare, şi cu cerul prin 
culoarea albastră a cărămizilor sale. 

Cerul superior 
Cerul din mijloc 


Cerul inferior 


" 


oamenilor 


Tara din mijloc 
APSU 


- (Oceanul de apa dulce) 


Tara inferioará 


Fig. 15 — Universul în concepţia babiloniană, mileniul |, î.Hr., 
adaptare după Pongratz-Leisten, BaF 16, 1994, fig. 5. 


— ki: desemnează suprafața pământului şi tot ceea ce 
se găseşte dedesubt, „lumea inferioară”; planeta noastră 
este un disc plat, numit , Tara oamenilor”, care pluteşte pe 
Apsu: „Ţara din mijloc”; în partea de jos se găseşte 
Infernul, „Ţara inferioară”. În mijlocul uscatului, se ridică 
oraşul Babilon, iar în centrul său, sanctuarul lui Marduk, 
care se înalţă deasupra oraşului, spre cer, replică a lui 
Duku, „Muntele sacru” al originilor. O hartă a lumii (WA 
92687), întocmită către secolul al VIl-lea î.Hr., plasează 
Babilonul în mijlocul lumii cunoscute, înconjurat de ape; 
dincolo de lumea civilizată, regiunile mitice sunt figurate 
prin triunghiuri. 


Etemenanki si Esagil, templul inalt si respectiv templul 
scund din Babilon, sunt cei doi poli, identici, ai Babilonului 
si ai universului. Ei sunt asemanatori, daca nu prin dimen- 
siuni, atunci prin continutul simbolic; cat despre aspectul 
arhitectonic, ele erau formate pe acelasi model cu cel al 
vechilor temple: Apsu al lui Ea din Eridu si ESarra al lui 
Enlil din Nippur, ale cáror replici erau si a cáror putere o 
asimilaserá (Enuma elis, IV, 143—146): 


„Domnul (Marduk) după ce másurase Apsu (Esagi), 

După imaginea acestuia a ridicat marele templu EsSarra 
(Etemenanki). 

Acest mare templu ESarra pe care l-a ridicat, este Cerul”. 


Aceste temple şi deci diferitele planuri ale universului 
sunt legate de imensa scară pe care o reprezintă zigura- 
tul: aceasta este legătura care le uneşte. Marea scară 
centrală, cu prelungirea ei pe pământ care parcă doreşte 
să lege Esagil de Etemenanki, participă fără îndoială la 
acest simbolism cosmic. Babilonul, unde se află sanctu- 
arul lui Marduk, este centrul universului, punctul său de 
echilibru, el „păstrează legătura dintre cer şi pământ 
(lumea inferioară)” ( Tintir, |, 23). 


Posteritatea vitregă a sanctuarului lui Marduk. Turnul 
cu etaje a inspirat mituri care s-au transmis, prin inter- 
mediul Bibliei şi al tradiţiilor clasice, până în epoca mo- 
dernă. Elemente babiloniene au fost preluate în pasaje ale 
Genezei (Geneza, 11). Este vorba îndeosebi de acela 
care a dat naştere mitului Turnului Babel, povestea proiec- 
tului gigantic al unui turn care urma să atingă cerul, simbol 
al mândriei Babilonului. Acest episod poate reprezenta o 
aluzie la evenimente şi motive ideologice ale epocii 

neoasiriene, însă Turnul Babel este legat, prin tradiţie, de 
ziguratul din Babilon. Înălţimea, splendoarea şi numele lui 
falnic erau elemente în măsură să stârnească gelozia şi 
blestemele duşmanilor Babilonului şi să ducă la răspândi- 
rea legendei sale. 

Herodot (|, 181—183) înfăţişează sanctuarul lui Marduk 
aşa cum arăta el înainte de stricăciunile făcute de Xerxe. 
Cultul era încă asigurat în Esagil, însă descrierea turnului 
cu etaje trebuie să se fi bazat pe ceea ce istoricul a auzit 
povestindu-se despre acest monument prestigios, a cărui 
splendoare era încă prezentă în memoria babilonienilor. 
Herodot descrie un turn cu opt etaje şi cu o rampă eli- 
coidală. Este posibil ca etajul în plus să fi fost tocmai eta- 
jul dublu al templului din vârf, iar menţionarea rampei eli- 
coidale să se datoreze confuziei cu amintirea altui turn, 
mai vechi: ziguratul din Khorsabad, în Asiria, construit cu 
rampă elicoidală. 

Interpretarea conform căreia ziguratul din Babilon ar fi 
fost un loc de observare a astrelor a ajuns în Occident prin 
intermediul scriitorilor clasici. Diodor din Sicilia (II, 9) 
afirmă: „Construcţia, din cauza timpului, a căzut în ruină şi 
de aceea nu este posibil să ne dăm seama cu precizie 
cum arăta. Totuşi, toată lumea este de acord asupra fap- 
tului că vechii caldeeni observau de aici stelele. Tot edifi- 
ciul era realizat cu măreție, cu somptuozitate, din bitum si 
cărămidă.” 

Relatările greceşti şi cele două teme biblice, a ridicării 
turnului până la cer ca un semn de orgoliu nemăsurat şi a 
imposibilității de comunicare ca semn al confuziei, se 
întrepătrund. Pasajele din Geneză şi din Herodot i-au 
inspirat pe artiştii occidentali. Epoca modernă utilizează 
numele simbolic de Babel pentru a evoca imensitatea şi 
diversitatea. 

Capitolul IV 


SFARSITUL CIVILIZATIEI BABILONIENE 


Cáderea Babilonului si dominafia persana. Belsazar, 
fiul lui Nabonid, este îndepărtat de la succesiunea regală 
de către Cirus cel Mare, fondatorul Imperiului Persan, care 
cucereşte oraşul în anul 539 î.Hr, punând capăt Imperiului 
Neobabilonian şi supremaţiei Babilonului în calitate de 
capitală a Imperiului şi de centru intelectual al lumii. 
Cilindrul lui Cirus (păstrat la British Museum) confirmă fap- 
tul că oraşul a fost ocupat „fără luptă şi fără rezistenţă; 
Marduk l-a făcut să intre în Babilon, oraşul său. El a salvat 
Babilonul de opresiune. El i l-a predat pe Nabonid, regele 
care nu-l adora.” Cirus este primit ca eliberator, iar preoţii 
clerului lui Marduk din atotputernicul templu Esagil îl ajută 
poate să pătrundă în oraş ca reacţie la lipsa de credinţă a 
lui Nabonid. Alte relatări ale căderii Babilonului, provenind 
din surse greceşti (Herodot |, 188—191, şi Xenofon, Kyrou 
paideia, Educaţia lui Cirus, VII, 5), ca şi sursele biblice, 
sunt în concordanţă cu textele cuneiforme. 

Babilonia devine o satrapie a Imperiului Persan. Darius 
îl instalează aici ca guvernator pe fiul său Xerxe şi con- 
struieşte un nou palat, care prelungeşte către vest palatul 
lui Nabucodonosor printr-o sală cu coloane de tradiţie 
iraniană, decorată cu reliefuri din cărămidă emailată. O 
revoltă a babilonienilor în 482 î.Hr. provoacă demolarea 
zidurilor de incintă, a templului lui Marduk şi a ziguratului 
lui Nabucodonosor al II-lea. Provincia este alipită Asiriei. 
Un braţ al Eufratului este probabil deviat, iar fluviul se 
revarsă în şanţurile neîndiguite. Aceasta ar putea fi o 

explicatie pentru surprinzátoarea plasare de cátre Herodot 
a palatelor si templului lui Bel de o parte si de alta a fluviului. 


Sfârşitul unui simbol şi stingerea culturii cuneiforme. În 
330 î.Hr., Alexandru cel Mare intră învingător în Babilon. El 
doreşte să restaureze sanctuarul lui Marduk şi turnul cu 
etaje, însă moare în 323, în palatul regal, înainte de a-şi 
desăvârşi opera. Corpul lui este expus în sala tronului 
pentru a putea fi salutat de ostaşi. Dar Etemenanki fusese 
distrus de cel care voia să-l facă mai somptuos decât în 
vremea lui Nabucodonosor al II-lea. Alexandru pusese să 
fie nivelat, înainte de a-l reconstrui, şi formase o colină 
artificială din cărămizile lui, în partea de nord-est a 
oraşului. Moartea l-a oprit însă să-şi ducă intenţia la 
îndeplinire. Strabon (XVI, 1) relatează că ,... numai 
lucrarea de a elibera terenul necesitase munca, vreme de 
două luni, a 10-000 de oameni, astfel încât el nu reuşi 
să-şi termine proiectul... nici unul dintre succesorii lui nu 
s-a mai preocupat să-l continue”. Marele teatru restaurat 
de către parti datează poate din timpul lui Alexandru. 

Sub dinastia greacă a Seleucizilor, în 305 î.Hr., un nou 
oraş, Seleucia, este fondat pe Tigru, la nord de Babilon. 
Către 275 î.Hr., Antioh | ordonă babilonienilor să se mute 
acolo, dar restaurează în Babilon sanctuarul lui Marduk, 
unde continuă să funcţioneze un colegiu de preoţi şi un 
centru literar si ştiinţific, păstrând tradiţia culturii 
cuneiforme. 

Partii se instalează în Babilon către anul 130 î.Hr. Într-o 
casă care aparținuse unui aurar, au fost descoperite două 
coşuri conţinând vestigii ale tezaurului din Esagil, salvat si 
ascuns poate de preoţi. Monumente neobabiloniene, 
îndeosebi „palatul de vară” şi peribola ziguratului, sunt 
reamenajate. Un cavou boltit a oferit arheologilor figurine 

de femei din alabastru, dintre care una cu ochii incrustati 
cu rubine — unul dintre cele mai vechi vestigii executate 
in aceasta tehnica. 

Babilonul rámáne ín continuare, pentru locuitorii Me- 
sopotamiei, centrul cosmic al universului, chiar si atunci 
cánd sediul administratiei regiunii se deplaseazá cátre 
Seleucia pe Tigru. În secolul | d.Hr., Pliniu cel Bătrân, în a 
sa Istorie Naturală (VI, 30), menţionează că marele tem- 
plu continua să supravieţuiască printre dărâmături. Încetul 
cu încetul, la sfârşitul secolului, savanții preoţi îşi aban- 
donează, definitiv, sanctuarul. 

Istorie universală 


Babilonul, centrul spiritual şi intelectual al 
Mesopotamiei, s-a bucurat de un imens prestigiu în 
ochii contemporanilor săi. Nici un alt oraş al lumii nu a 
fost mai invidiat şi mai temut, mai admirat şi mai 
lăudat, atât de des distrus şi reconstruit. El era centrul 
cosmic şi simbolul armoniei lumii, născut din puterea 
zeului său suprem, Marduk, cel ce a ordonat universul. 

Dualitatea reală şi mistică a Babilonului i-a asigu- 
rat un destin remarcabil, dincolo de existența sa în 
timp. Lucrarea de faţă îşi propune să dezvăluie istoria 
unui oraş fascinant dar şi putin cunoscut, de la origini 
până la căderea sa. 


